text:
教咗琴咁耐,我都好少會因為學生嘅表現而會開心,可能係因為我啲學生都唔係太有天份果隻啦!但最重要嘅係,我一直都覺得,學好鋼琴根本就係佢哋嘅份內事,係佢哋嘅責任,所以彈得好,根本唔需要開心.
但噚日就有啲唔同,我真係由心咁開心出嚟,仲係同一日內有兩件事發生 o添!
開心事件 (一)
噚日喺快餐店排隊等買嘢食時,無聊望吓個電話,發現原來收到個 SMS message 都唔知,之後打開一睇,原來係我其中一個 8 級學生 send 俾我嘅,佢話俾我聽佢啱啱考完琴試出嚟,佢好開心遇到個好考官,但在此之前,佢遇到一個好老師,所以要特別多謝我!我睇到呢到,我真係好開心.
開心,唔係因為佢讚我好,唔係因為佢識刷鞋,而係開心佢明白我,了解我,無因為我經常鬧佢而唔鍾意我!坦白講,佢絕對唔係一個叻學生,又無天份,又無時間練琴,我收佢學費又唔係特別高,無得睇錢份上,俾著第二個,根本唔會再教佢,真係啋你都傻!但我仍然堅持繼續教佢,唔介意佢接收到幾多,總之,我會無私咁完完全全 share 哂我嘅嘢俾佢,點解?因為佢都一樣咁堅持,堅持自己嘅理想,堅持自己鍾意嘅音樂!!佢對音樂嘅熱誠,絕對不下於當年嘅我!
之前講佢學習嘅弱點,佢自己都絕對好清楚,對如我呢個咁好火兼脾氣唔好嘅 "藝術家",佢真係受我唔少氣,俾我鬧咗唔知幾多次,但對我都毫無怨言 ( 可能只係我自己單方面咁諗,佢心裡頭其實好憎我,呵呵!) 可能係因為佢都好清楚我份人,我雖然係好惡,但我唔係隨便鬧人,老實講,我同我媽咪都一樣,俾我哋鬧得嘅人,其實喺我哋心裡面所佔嘅地位一定唔低,無番咁上下地位,根本唔值得我哋去鬧佢,去緊佢.我相信,我呢個學生就完全明白呢一點,所以先會咁容忍我,包容我,我都要喺呢度同佢講聲:Lo Ming,so sorry for my bad temper!
記得佢之前有次仲好攪笑咁問我,點解見我鬧其他學生,但係就唔鬧佢,希望我都可以鬧吓佢 ( 呢個世界真係有人咁犯賤,鍾意俾人鬧!?講笑吧 !) 佢嘅意思,相信大家都已經好清楚.
一個咁識體諒自己,咁欣賞自己嘅學生,一百個之中,又有得幾多個呢?
開心事件 (二)
一向都唔係好鍾意學琴嘅 Arthur,噚日居然令到我好開心,真的,我真係好開心!
由我初初開始接手教 Arthur 時,我完完全全 feel 到佢係被迫學琴,因為佢上堂時真係好 hea,好唔願意去練習一啲相對以前較為難嘅片段;feel 到佢係好抗拒學琴,因為每次無論同佢傾得幾投契,無論玩得幾開心,做好哂一切 warm up 工作,只要講一聲「好啦,我哋上堂喇!」,佢就即刻表演國粹 — 四川變臉,由好開心,好 relax,即刻變到好無癮,好無奈;feel 到佢係好怕學琴,因為佢之前個阿 sir 係非常之惡,惡過我都不在話下,就連 Louisa 都好怕佢,跟本唔敢同佢接觸 ( 哈,原來我都唔係好惡啫!) 所以初期同佢上堂時,佢都長期同我講佢有幾怕之前個阿 sir.
因為各種原因,加上 Louisa 同我事先已經講好佢對 Arthur 嘅要求同期望,我就知道我要點去同 Arthur 相處,點樣去教佢.時間慢慢咁過,一路以嚟,我都睇到佢喺學習上嘅改變同成長.由開始同佢練習考試歌,佢無論接觸到咩曲目,彈過抑或未彈過都好,佢總係會先講句:「咁難,我實唔得啦!」但係慢慢,慢慢咁耐心教佢,忍氣吞聲咁對佢 ( 因為我知道我自己惡,但我唔可以用呢招對佢,因為佢之前一直都唔多接納學琴,某程度上都係因為之前個阿 sir 太惡,令佢更加抗拒 ),卒之見到佢有改善,而且仲慢慢對彈琴建立起自信,連 Winnie 幫佢考過幾次 mock exam,都話佢唔太差,一定會 pass,就連佢自己一直最驚嘅 sight-reading,依家都可以彈得有板有眼,拍子準確不在話下,就連音準都好咗好多,甚至可以一粒音都無彈錯,我真係覺得好安慰,起碼,對 Louisa 都叫做總算有個交代吧!
嚟緊禮拜五就正式考琴試,所以噚日就係考試前最後一次上堂聽佢彈考試歌,當然,水準唔會太差,但總怕會臨場失準,所以我長期性都同學生講,要預咗考試當日表現會有 50% discount.上完堂之後,Arthur 居然同我講咗一樣嘢,佢話佢自己其實知道自己首考試歌彈得唔好,咁我就問佢,咁點解明知道都唔做好呢?佢就話佢依家已經改唔到,跟住我就問佢點知道自己有問題,佢話佢因為練琴時喺個琴嘅反影睇到自己手指啲動作做得唔好,攪到啲音黐實哂,唔夠清晰!嘩,我聽完之後,真係好突然,完全無諗過佢會由唔願學琴變到自覺去了解自己做得唔好嘅地方,唔單只咁,上完堂之後仲同我傾吓佢考完試之後想學啲咩新歌,俾著係你,聽到佢呢番話,會唔會非常感動呢?我真係開心到唔識講嘢!
到 Louisa 夜晚返嚟,我都有同佢講番成件事,點知 Louisa 又再講多樣嘢俾我聽,原來 Arthur 佢自己都有同人講佢點 plan 佢嘅鋼琴考試,仲話考完 8 級會考埋 diploma!聽埋呢句,我個心就更加開心,更加甜到 "漏" 啦!估唔到佢短短一年間就有咁大轉變!當初我同 Louisa 相量俾佢考試,其實都只係想佢有個學習目標,有點學習推動力,如今,我嘅目的可以話已經達到.
希望 Arthur 真係可以繼續 keep 住呢道 "火",慢慢學好鋼琴,咁我就可以多個目標人物俾我去 share 我嘅學習心得,就算佢未必做到我嘅 "代表作" ( 當年我媽咪就係咁去形容 Ryan o架啦,因為以前嘅 Ryan 真係好乖,好叻,好聽話,但係依家就 …… 唉!) 但我都希望真係可以陪佢考埋個 diploma 囉!
Arthur,good luck to your piano exam on Friday!


c: text/html

text:
最熱第二個case「做過婚姻介紹中心,先明白有d女系傻架 」 最新合集!!::
第二個case呢,主角系一位少女黎,少到一個地步系我諗佢有機會系我公司由八十年代開業以黎最後生既一位
第一次系office見其實無乜特別,都系吹下水睇嚇佢啲背景呀,要求呀,個人經歷咁上下,咁但系呢,有一樣好向左走向右走特別,唔系,我應該講,系好向左走向右走與眾不同既呢,就系呢位小姐系真系好向左走向右走MK
咁佢就踢住對cons,咁佢條短褲我諗就應該同我條底褲差唔多cutting然後之左半kai蘿柚出黎,跟住件背心又跌膊又穿窿又剩,咁其實我對其他人既個人品味就無乜意見既,我個人系好free架,基本上佢唔著衫我都唔反對,但系問題系,我幫佢做得登記,約得佢去event,佢咁樣著呢就有小小比較太過狂野,即系呢,即系有種虎入羊群既感覺,Auntie,你知唔知我load左幾耐先諗到用啲咁婉轉既說話黎勸佢下次著好啲呀,但佢又頭嶽嶽咁都唔知明唔明我講乜勁
即系啲男仔呢,就會好似啲羊咁呀,見到你就會有種
死啦,有種咩呢,我一時間load唔到個term,哎但系呢位小姐接到口喎
我知,勁縮!
系啦,勁縮,見到你咁強呀,即系個氣勢,咁就會勁縮啦,咁所以你不妨呢,放低一下個氣場先
我真系覺得呢,做呢行其中一樣最向左走向右走難既野,系你要將一啲好簡單既野講向左走向右走到好勁複雜又好向左走向右走婉轉講向左走向右走到我最尾都唔知我講乜
得啦得啦,知架啦
佢話就系咁話,但系我依家諗返,真系唔應該信佢,因為當我第一次約左佢去event見到佢個look之後,我果下第一個反應唉呀lai撻啦今次
咁因為Kelly比較後生呀,所以我其實系安排左佢去啲young啲既event,咁果晚系book左間樓上既cafe,佢有個天臺仔可以比你系好向左走向右走多高樓大廈既包圍之下比樓上啲師奶睥住既情況下系燒下烤
咁果晚大家系比較casual,咁但系呀Kelly個氣勢呢,你明唔明,系好似周秀娜個波咁系強勁到逼到你透唔到氣
咁果晚呀Kelly化左個好行既妝,而我相信啦,佢系唔識化妝架,啲眼影打到好深好深深向左走向右走到好似比人鍾左兩槌咁,然後佢條裙系果只希臘式果種一條布咁綁黎綁去然後打幾個結好向左走向右走sexy好向左走向右走mk果種呢
一打開lift門見到佢個look就知今次lai撻,跟手我公司另一個同事死八婆贊拿斯佢老母臭系佢笑喎,最重要系咩呀,佢唔系笑勁Kelly呀,佢系笑勁我呀Auntie臭系!
嘩你啲囡好掂喎
嘩我果嚇真系唔好話塊面,我直程連龜頭都紅向左走向右走埋,即系如果你約左條女出街,食譚仔姐,佢著到咁行,我真系會野都唔想同佢講whatsapp佢不如我地分開坐
喂,子石,又話黎接我
嘩Auntie,比佢咁樣叫一叫,真系唔好話狗窿,有既話屎坑我都想捐落去,個場面真系好向左走向右走尷尬個勁個望住曬陰陰嘴咁
之後果晚我情緒好低落,已經唔想應人,但系好唔好彩既系,由於呢啲young啲既event同時又系cheap啲既event,嗱我指價錢咋嚇,咁我被迫兼任呢個MC同呀贊拿斯拍擋
咁講嚇贊拿斯啦,年近三十既今天一個,本身就叫Janice既,但系佢就成日號稱話自己ABC所以有啲唔系乜勁accent,然後Janice會讀向左走向右走左做贊nice咁是向左走向右走但啦咪叫贊拿斯羅
講返呀Kelly啦,我相信佢系蒲開既,因為果晚icebreaking完佢就開始系咁劈系咁劈,咁其實間cafe系有酒水既,咁但系你知黎到呢啲speeddating event,大家都會收歛嚇,咁但系如果佢要劈,咁我地又真系吹佢唔脹
但系我系好後悔,依家諗返我果陣真系應該當機立斷見佢開始黎料就攞起技青島兜頭打Seven佢老母個臭系
話說呀Kelly幾杯落肚之後就黎料啦,佢點呢,佢就開始搵人之渣pump巴啦,HiAuntie真系當自己去左劈場咁,我唔知點解會有人同佢玩,我淨系知佢之渣pump巴左幾輪之後成場啲氣氛就被佢搞歪咗
好多人唔明,覺得熱鬧啲唔好咩,Hi你咩,熱鬧?家陣過年呀?呢度婚姻介紹中心黎架,我唔要過年呀,我要情人節呀,你咁中意熱鬧你情人節唔好去酒樓擺酒?咁你話識多啲朋友唔好咩,好,實好架,但系呢度系婚姻介紹中心呀,婚姻呀,我地系要一個暖場,唔系熱場唔系冷場,系warm呀,即系唔會太陌生但又唔會太熱鬧呀
呀Kelly自己系玩得好happy,又叫又跳,仲唱向左走向右走埋K好似gemgem咁姨野以夜儀野咁好投入技咪幾乎要插埋落喉嚨,但系人地點傾計呢?咁咪食曬屎羅
其實呢一切都算啦,但最大既問題系咩呢,就系散場既時候,Kelly已經醉到不醒人士,人地要收鋪,而無人知佢住邊
fine,你話咁登記果陣有架嘛,系,但系無人會帶住系身架嘛,更加無人估到去speeddating都會有人冧架嘛
贊拿斯叫我送佢返屋企,咁其實唔洗條八婆叫我諗我都會扮下野咁做,但系抬左佢上車之後,咁我又唔知佢住邊,佢條希臘裙又開始松松地打曬底褲胸圍出黎我仲睇到系厘士邊咁姣添,而咁啱得咁橋,我又有啲眼訓,咁我又相信Kelly依家好需要休息,咁我果刻就諗啦,呀,唔知洗唔洗book間房黎訓呢?
作為一個男人,我當時系經歷緊一個好複雜既心理搏鬥,我相信好多男士都有過呢種經驗,我諗各位兄弟都明白,呢個真系一個to be ornot tobe既問題,我當時系問左自己好多好多次,到底呢個鐘數百佳仲有無位呢,定系應該去九龍塘好,而身處告士打道既我,如果摣去跑馬地搵個車位個車窗又夠唔夠高呢?
就系呢個系咁關鍵性既moment,佢嘔,佢系我架落地2個月既Lexus上面嘔
佢嘔得好豪邁好向左走向右走夠中氣chu到行一行仲摣向左走向右走住我堂太黎借力,呼一聲好似瀑布咁嘔左一大攤我唔向左走向右走知系乜勁既野系個位度,到佢終於嘔完我成個人仲呆緊都唔知應該點反應既時候,點知佢只系回一回氣然後今次向住佢隔離位即系我又呼一聲
我真系唔知佢系咪食左屎黎,點解可以嘔到咁向左走向右走臭又腥又叔又酸又臭,佢一呼果下我已經將個頭頂向左走向右走住個窗咁去避,但系個頭縮頭個龜頭縮唔到,我系成條褲都系,我已經唔敢望,但系我終於明咩叫勁縮
到佢終於完事之後,我系無清理度,我果嚇個腦裡面只系諗住一件事,而五分鐘之後,我將呢個諗法實現左:
我將條今天扔左系警署門口,然後頭也不回咁走左
果晚我返到屋企,將部車泊左系樓下,行出黎,條褲仲一滴滴咁.我扒左系車頭襟上面,我唔知點解要咁做,可以系因為我覺得咁樣有一種將部車攬住既感覺,塊車頭襟好凍,我褲襟都涼浸浸,我不自覺咁喊左出黎
我平時連系架車上面放個屁都驚整臭張登,但系依家成個位都系啲人地既嘔吐物,我有種被人強姦左既感覺,系果一刻,半夜十二點幾既時候,我有個聽落或者有啲奇怪既衝動,我好想洗車
第二日,Kelly上咗黎我office,本來我都有啲驚佢會好似Jolly姐咁癲,但系估唔到佢上到黎又好鬼死有禮貌,仲一見到我就沙曬冧
Sorry呀,琴晚嘔到你成車都系
哈,哈,我真系唔知點應佢,唯有苦笑兩聲話,唔止架車,其實連條褲都瀨曬野
我買過條俾你呀
咁你不如買過架車比我
果一刻我系完全唔想見到佢,我覺得我果嚇個態度系直程有啲趕客:小姐,其實你有咩貴幹.老實講,我準備就blacklist佢添架啦.
我想搵段好姻緣
對唔住,我真系幫唔到你,出面門口坐lift落兩層有間叫乜乜勁既婚姻介紹中心,你可以考慮嚇
其實我去過好多間架啦
話說我一路聽佢講,原來佢又真系差唔多去曬咁多間同行果度,但系次勁次唔系搞到一鑊泡被人blacklist就系介紹俾佢果啲無個啱feel,咁抵死啦,死MK學人講feel喎
咁其實本身我覺得佢好抵死既,但系佢又話,果啲唔啱feel果啲唔系嫌人樣衰,系好多都系玩家諗住滾佢上床食免費餐
唔好睇我著到咁就以為我好易俾人食呀,我好潔身自愛架
我當堂嚇一跳,然後得啖笑,認真你著到咁,點估得到你呀.但系都唔緊要啦,咁潔身自愛系完全可以考慮嚇返教會等耶穌打救既,但系我就唔想做你生意啦,你走啦
講完,佢又唔出聲,淨系擦住個嘴唇好似想喊咁,我知呢個時候一定唔可以心軟,咪當堂HiSeven佢羅
你走啦,我唔想見到你呀
佢頭dump dump咁粒聲都唔出,我就緊系唔會手下留情啦:你走唔走呀,我數三聲
一二三,我Hi,佢真系瀨死唔走喎,條今天仲要喊添.嗱,呢啲今天我見得多,受軟唔受硬,於是我當堂連tone都轉埋拍下佢膊頭安慰佢又遞曬紙巾又盛
唔好喊啦,乖啦
我Chok曬樣Chok聲咁系度tum條今天,嘩Auntie,連我都接受唔到我自己咁向左走向右走假,但系佢竟然受喎!
我睇住佢起身攞袋轉身準備走,本來件事就告一段落架啦,但系,但系咩呢,我唔向左走向右走記得左一件好緊要既野.
條今天果陣已經摣向左走向右走個門柄準備byebye我就好行夾唔送架啦,但系佢停左兩秒,然後轉身同我講:但系我比左三次錢,依家淨系去左一次咋喎
頂!
你知唔知,做呢一行最痛苦既,唔系你名下無一條女嫁得出無一條仔結到婚,結唔到婚,佢地仲會俾生意你做,但系最痛苦既系,你要做一單你完全唔想做既生意
有人會話的士拒載就犯法姐,唔做生意都唔得?嗱,因為有啲女士呢,我唔知佢地系有預感自己好難嫁得出定買野習慣開有優惠就買多啲,有啲女士系會癲到呢,一次過交十二期即系一年過既錢
你話退錢俾佢咩,佢唔要呀,我見過一個系贊拿斯啲囝黎既,唔知咩事總之好麻煩,公司寧願退錢俾佢,都唔要,佢系大堂門口果度發曬脾氣咁話我唔要錢,我要初戀!果次真系笑向左走向右走到我HiHi
人地話,有咁耐風流就有咁耐折墮,但系我風流都未風流,點解就咁折墮?
話說果間無線啱啱播向左走向右走完一套好有爭議性又好有話題性而同時又同我做既呢行好有關既綜藝節目,你估嚇系咩?
無錯,相信豬兜都估向左走向右走到啦,就系盛女愛作戰
呢套集合港女,今天同豬系種種人類之中最醜惡既品種於一身既綜藝節目一出街就被人Hi到飛起,但系佢所掀起既一股求愛婚介熱潮真系好潮吹咁影響曬全香港七百萬市民,尤其系女性.而當中,系包括左我最欽敬既事頭婆.
咁話說佢有日曾經問過我話,喂石仔呀,你覺得果套盛女好唔好睇呀?
哈,Auntie臭系,你真系當我摣流攤架?知唔知我最出名系咩呀?就系做狗呀!呢啲咁簡單既問題我點會唔識答呢
都okay既,不過啲主持就似乎麻麻地,特別系果個MeiLing姐,如果由事頭婆你去做,應該仲好睇
我見事頭婆猶疑左陣,望住呀MeiLing姐張相,然後話:嚇,呢個MeiLing好熟面口,我諗我識佢
其實MeiLing姐主持風格就幾特別,我諗唔系個個觀眾識得欣賞,我自己就覺得佢好定羅,好壓到場
石仔呀,其實我都覺得可能我地做仲好過佢,啲人講野都無point既,有power先有point架嘛,powerpoint呀嘛,系咪
See我每日就系咁樣同我事頭婆進行啲咁勁無意義既對話,但系你系唔可以hea勁佢,果個老細黎架嘛,你hea勁佢,傻向左走向右走左呀?所以我每次同佢傾計,我唔只啲對話又有power又有point,我仲系交足內心戲.咩叫內心戲呀,即系好似頭先個情況咁,你老細講左句佢認為好有哲理既說話,首先你第一件事唔好哦哦哦系呀咁樣,你太快明左咪顯得你老細講啲野唔夠特別羅,咁要點呢,嗱,我塞錢落你袋,你首先要用一個好疑狐迷茫既眼神望向眼既左上角或者右上角,心理學家話,咁樣系代表一個人思考緊,而同時你可以加啲小動作,例如輕輕力咬唇,或者用個拳頭托住你下巴,無錯,就好似果個叫沉思者既雕塑一樣,黎點呢,黎增加你果種好似系漆黑中尋覓真相一樣既思考既表現
而經過左幾秒既沉思之後,你相信你已經搵到左個真相既時候,你千萬唔好好向左走向右走大聲咁哦我明啦咁勁叫出黎,做咩姐,做咩姐,嚇?唔好咁浮誇,果種喜悅系要含蓄得黎又有一種好似漆黑之中睇見一隻螢火蟲一樣咁驚喜
我知要去個境界唔系咁易,但雖然你依家唔得,但比啲心機,你第時就得架啦
咁講返正題,事頭婆系睇完盛女愛作戰之後,憑佢幾十年黎積落黎既人脈,佢老味真系俾佢搵左間媒體啦,邊間唔講啦,搞左個類似盛女咁既programme
.....
出處 :http://forum14.hkgolden.com/view.aspxtype=LV&message=5619765&highlight_id=0&page=1&authorOnly=False
下期待續....

robotstxt: allowed

filter: keep


text:
終於都有時間同機會update啦,連日來既奔波真係令我地透不過氣,所以今日要返返工去休息一下! 好消息係,經過兩日係醫院既鬼地方住後,星期三已經批准我地出院了.雖然Hannah都係吾多中意食野同飲野,但起碼離開左醫院會令佢開心D,人心情放鬆都會有影響吧.係醫院既時候,真係度日如年,除左佢心情差之外,次次見到D護士醫生都已經好驚,就算幫佢量血壓都怕怕,唉,所以頭一次見佢比人按住抽血時,我個心真係碎左,見到佢喊到好似就嘔時我真係寧願有病個個係我,做亞媽既見到咁真係好傷心! 雖然salmonella係一隻好常見既菌,但小朋友抵抗力差,所以先有機可乘,希望Hannah會努力令自己食多D野,咁抵抗力多D先可以打敗病魔呀!!!!
頭一日去到ER時,佢已經發燒了,爸爸就同Hannah留係醫院過夜,而我就返屋企去照顧妹妹,講真,返到屋企時62已經搞完妹妹,我就係做埋其他野,見到屋企冷清清,真係不是味意,而見到Hannah張床又睹物思人,唉,我個陣真係掛住個女掛到不得了! 頭一次同我分開兩晚,真係掛C得了. 第二日去到醫院探女,已經喊到變左豬頭了,原來一早又抽血,個心又實左一實,之後佢又吾肯訓,唯有抱住佢,佢係咁叫下叫下就累一濟訓左,但佢又吾比我放低佢,唯有自己坐低,抱住佢訓啦,佢地病真係令人痛心,好彩佢D菌已經走哂,不過仲要吃多2星期消炎藥先可以,本來下星期打算比佢返學,但佢身子咁差...都係遲D先吧! 經過今次,以後食野真係要極度小心,我吾可以避免出街食野,但如果再有下次,都係要選擇D正常野比佢食算數.
後記:如果無左ipad, 我地都吾知點生存,因為佢係consider contagious, 所以吾可以走出佢房,真係悶到發慌,唯有比佢睇下電視啦,無辦法呢!


text:
(now.com娛樂)每年一次,港姐面試,相信好多人會覺得面試好睇過決賽.其實從網上嘅反應就知,嗰年邊個贏冠軍未必好多人記得,始終唔係年年都有個麥明詩咁嘅十優女狀元留低深刻印象,反而面試出現嘅所謂「極品」就非常有市場,足夠談論幾日幾夜,連平時唔多會留言嘅朋友,都會留幾句刻薄說話,笑下啲冇自知之明嘅佳麗.人人都好似睇星爺電影咁,專揀啲騎呢嘅嚟笑,算係一種免費又特別嘅娛樂啦.
以前冇呢個環節㗎,係近十幾年娛樂版先流行呢種做法.一直以嚟都有記者去巴士站等面試佳麗落車嘅,但以前都係搵啲靚嘅影,話明選美嘛,梗係鬥靚.後來偶然發現,影到啲奇形怪狀嘅女仔,讀者會有更大反應,先開始影多啲醜樣女仔.然後好短時間內發展到幫佢哋改花名,好似今年就有乜嘢「大眼哨牙珍」,「吊帶王祖藍」,「闊面余少寶」之類(題外話今年記者都算輕手喇,可能真正「出眾」嘅未出現啦!).原本只係在場記者用以認人,或者百無聊賴時講笑改嘅綽號,居然後來上到大枱面,用嚟起標題.讀者睇得好開心,可能因為成件事有話題啦,「選醜」就變成每年幾度(除咗港姐,仲有以前嘅亞姐,港男等)嘅固定環節,真係決賽都要行埋一邊.
最初都唔太認同呢個做法,始終係一種侮辱性嘅報導,做得傳媒,有少少良知,都唔想承認呢種係報導.後來一件事改變咗我嘅諗法,因為幾年前有位舊朋友有日走去面試港姐,被某份細報紙影咗相,仲改咗個名叫「山西乜乜乜」.「乜乜乜」係藝人名,我都唔記得係邊個,至於「山西」呢,就出名刀削麵,言下之意,係笑我朋友整容削面,但其實我細個識佢時面型已經係咁.好在嗰份報紙(幾年前執咗笠)當時真係好少人睇,朋友間都唔知道發生過呢件事.咁我作為朋友,見到當然問佢有冇唔開心啦,佢答咗一句好有哲理嘅說話,佢話:「有,但完全冇人提仲唔開心.」我頓時有種茅塞頓開之感,傾落去,朋友坦白承認知道自己唔靚,但又有想做幕前嘅願望,可惜佢冇人脈,香港連俾佢搏一鋪嘅機會都冇,所以雖知港姐係選美,自己冇可能入圍,但都走嚟爭取上鏡嘅機會.
聽完我冇笑,亦冇替佢傷心,我係非常尊敬佢為夢想豁出去嘅行為,真係要好堅毅先做到.係,佢係發明星夢,但明星夢都係一個夢想,點解佢唔可以為夢想做啲嘢?被人笑,佢甘心,唔甘心嘅係只係上到份報紙仔而唔係上蘋果日報C1.呢一刻再次站在佢嘅立場,我諗,既然讀者比起「選美」更加鍾意睇「選醜」,點解唔為呢班冇美貌,但有勇氣嘅人設一個舞台呢?對佢哋係一個機會,對電視台都係著數,真係會多人睇過港姐喎,Win win雙贏.之前ViuTV嘅《美選D.n.A》已嘗試顛覆「靚」嘅定義,我已經好欣賞,但如果能夠有個節目,再進一步,完全捨棄「靚」嘅概念,亦會係一件美事.成功也好,失敗也罷,我只想見到有一日,呢位朋友可以在大氣電波追逐佢嘅夢.
文:魯連
〈娛樂乜乜乜〉逢星期一至五刊登
將每日的娛樂熱話,以全新角度為大家點評,大膽假設,細心求笑,希望滿足到去到邊度都好鍾意睇娛樂新聞的你.
專欄屬作者個人意見,不代表本網立場


text:
早前外國有素食媽媽覺得自己個BB食人奶都係違反食素,決定私自幫bb由人奶轉食植物奶最後BB因爲唔夠營養而死,死既時候連1磅都冇,法官仲話構成虐兒,分分鐘坐監.
呢頭講完無耐,香港就有人話「狗狗食素,主人有得揀」,我不禁問上帝,人類點解會自以為自己可以改變神嘅決定.
呢個世界有冇神唔重要,重要嘅係,大家有冇諗過,人同狗,都唔係草食性動物,人係哺乳類動物,狗更係屬於食肉目,係狼嘅近親,雖然都係又食得菜又食得肉,但同樣嘅係缺一不可.
BB太細,係最吸收營養嘅時候,植物奶根本提供唔到足夠嘅蛋白質去成長,特別係頭六個月,植物奶根本冇營養令BB成長,而最瘋狂嘅係呢對外國夫妻本來係餵人奶的,佢自己餵素再餵人奶都得啦(好似係),但佢竟然覺得咁都唔夠素,喺根本冇詢問過醫生意見就私自餵植物奶,你問我,呢對夫妻根本就愛素多過愛BB.
狗呢?喂先未講狗仔個意願,我相信狗仔如果仲係bb時根本唔可以淨係餵素奶,好喇到佢大隻喇,係咪可以餵素都係疑問,亦冇獸醫講過狗可以食素,點解人類可以違反大自然法則,想隻狗食乜就餵乜?你哋係咪當咗自己係神?
素食者有好多原因驅使佢食素,想健康啲,因為相信動物平等,希望環保減少肉食資源等等,簡單嚟講,我會用四個字概括:「普渡眾生」,大家都係好愛小動物,想為地球出分力,我明,我真係明,我自己都會一星期食一兩日素,但有冇諗過,連狗都食素係一個幾咁本末倒置嘅行為?
狗本來可以自由自在的,由以前人會捉狗隻成為自己嘅工作犬,到今日將狗成為寵物犬,本來一切都唔係大自然定律,但今時今日我當然唔可以叫你棄養,問題係你可以自己食素,減低對名種狗嘅需要,唔好再俾無良狗場迫啲狗媽媽生仔,領養代替購買,呢啲唔係更加「普渡眾生」咩?你知道嗎?世界上最大既肉食者唔係狗呀,狗食肉亦都係更經地義呀,最大嘅肉食者係人類咋,所以你迫狗食素,同叫隻老虎食草一樣,係虐待嚟㗎.
而成年人可以食素,都係因為成年人類有足夠智慧去壓抑自己對肉類嘅渴望,以及成年人身體機能足以應付食素嘅影響,同埋最重要係,當人唔食肉食素,成年人可以食其他嘢吸收返但BB唔得㗎,一兩個月嘅bb,連飲太多米水都會敏感架因爲太早吸收澱粉質可能會敏感㗎,所以唔好再妄想改變世界喇,我哋人類係要補償返俾地球,而唔係再傷害更多生命.
其實我從來冇諗過咁都可以寫篇文出嚟,我以為呢啲係常識,但原來有一班食素者係咁走火入魔.我唔知有幾多素食朋友會睇哂成篇文,但如果有,請勸吓佢哋,我代每一隻狗多謝你哋.


text:
澎湖縣白沙鄉中屯國民小學
1.民國十一年四月創設港尾公學校中屯分教場.2.民國三十五年三月奉令獨立改稱為中屯國民學校.3.民國四十四年八月奉令增設大倉分校.4.民國五十七年奉令正名為澎湖縣白沙鄉中屯國民小學.5.民國五十八年完成遷建至現在校址.6.民國六十四年四月大倉分校獨立.7.民國七十五年起因學生數逐年減班曾減至四班.至八十五學年度增為六班.
- 澎湖縣望安鄉將軍國民小學
- 澎湖縣七美鄉雙湖國小
- 澎湖縣湖西鄉果葉國民小學
- 澎湖縣馬公市中正國小
- 澎湖縣湖西鄉沙港國民小學
- 澎湖縣講美國民小學
- 澎湖縣馬公市中山國民小學
- 澎湖縣白沙鄉吉貝國民小學
- 澎湖縣望安鄉花嶼國民小學
- 澎湖縣馬公市文光國小
- 澎湖縣湖西鄉隘門國民小學
- 澎湖縣湖西鄉成功國民小學
- 澎湖縣白沙鄉赤崁國民小學
- 澎湖縣白沙鄉港子國民小學
- 澎湖縣湖西鄉龍門國民小學
- 澎湖縣馬公市蒔裡國小
- 澎湖縣望安鄉望安國民小學
- 澎湖縣湖西鄉湖西國民小學
- 澎湖縣白沙鄉後寮國民小學
- 澎湖縣湖西鄉西溪國民小學
- 澎湖縣白沙鄉鳥嶼國民小學
- 澎湖縣白沙鄉中屯國民小學
- 澎湖縣馬公市文澳國民小學
- 澎湖縣馬公市風櫃國民小學
- 澎湖縣西嶼鄉竹灣國民小學
- 澎湖縣馬公市中興國民小學
- 澎湖縣西嶼鄉赤馬國民小學
- 澎湖縣西嶼鄉小門國民小學
- 澎湖縣七美鄉七美國民小學
- 澎湖縣西嶼鄉外垵國民小學


text:
首先我地睇下DASH一開始出既野,又係炒冷飯,RX78 紅渣 NU 沙薩比NEXT出過幾多次 金屬色 REAL TYPE COLOUR出到悶,同一隻機我要咁多隻有咩用,又唔係量產機
3就更不知所謂 又SF IJ NEXT出佢果彈係日本成街死貨,主管咁快唔記得?隻隊長高達仲白痴
邊個識佢?我玩SD廿幾年都未見過佢
4就一般,無評價
5彈簡直可以用全個系列最垃圾一彈黎形容,果隻格雷上一彈先出完,唔夠二個月又炒冷飯
果兩隻機動工兵簡直係垃圾,大把機可以出,佢有咩資格出,係日本都好多人惡評佢
6彈唔小人鍾意,問題係隻巴巴換武器又出一次,點解唔一次過出
07簡直係系列之恥,出訂單最時最後果隻死都唔公佈,只係話人氣MS,好明顯係怕人見到最尾隻垃圾退訂單
隻00同NEXT冇分別,紅色機仲好笑,本來話有盾,夠贍死出果下先取消個盾.欺騙消費者
08就唔使講,垃圾中既垃圾,幾乎全SET翻炒NEXT,新安洲仲要新主管上場唔滿意上手個設計要再修改
最尾隻月鋼冇人鍾意
仲有P02 全裝X1之外,其他機我睇唔到有出限定既意義
總結DASH死因,加價無意義 ,加價應該係質素提升,DASH做唔到
故意炒冷飯,故意小武器,LINE UP以垃圾主管個人喜好為主,唔係以消費者喜好行先,我自己玩扭蛋廿幾年,睇住NEXTDASH同係系列敗家仔,次次死完又要等四五個月先出新系列,出唔夠一年又突然死亡.
人地F一上場已經比到人希望,人地炒冷飯起碼見到有改進,02隻00Q可以合大劍已經冇人估到
同樣300YEN F武器多過DASH LINE UP吸引過DASH多多聲,出齊武者七人同夏沙威呢度唔小
巴打已經成地都係,有冇誠意有眼睇,好明顯係DASH既垃圾主管冇心機做無能力,罪該萬死


text:
一般上咗年紀嘅人對 Java 嘅認知,大概停留於 90 年代末嘅 Java Applet.當時嘅 Java Applet 通常啟動得好慢,又核核突突,唔係太受歡迎,所以後來慢慢被 Javascript 淘汰.(順帶一提,Javascript 同 Java 就好似鯨魚同魚咁樣,係兩樣幾唔同嘅嘢嚟,唔好撈亂呀.)
好多喺 90 年代末至 21 世紀初接觸電腦科技嘅人,對 Java 嘅觀感特別差.當時嘅 Java 行得好慢,功能又唔齊,setup 又麻鬼煩,真係見到都唔開胃.
Java 嘅問題不止於此.Java 係出名「又長又唚」嘅程式語言.人哋寫兩三行就搞掂嘅嘢,喺 Java 可能要寫幾十行.好多程式員對呢樣嘢非常反感.如果有得揀,好多人會選擇用返啲冇咁長氣嘅語言.
不過,雖然 Java 咁多問題,但係呢十幾年以嚟,Java 喺後端 (backend) 技術嘅發展非常蓬勃.點解呢? Java 嘅啟動速度仍然係有啲慢[1],但喺後端伺服器環境裡面,大部份嘅 process 都係一直長開唔會停嘅,所以啟動時間冇太大關係.而 JIT [2] 技術進步咗,電腦又快咗,今時今日 Java 喺大部份情況下已經唔算慢.
Java 而家喺伺服器嘅後端大行其道[4],其中一個原因,其實係贏在起跑線.雖然 Java 語言本身非常唔討好,但佢有一個非常龐大嘅 standard library,好多常用嘅功能已經包埋俾你,唔需要程式員自己寫,省時省力.呢個完全係「父幹」嘅問題,Java 係由一間大企業[3]控制嘅語言,有錢就可以請多啲人將個 standard library 寫得勁啲.今時今日,好多新嘅語言都有好可觀嘅 standard library,但 Java 應該係第一個附送咁大規模嘅 standard library 嘅語言嚟.
由於贏在起跑線嘅關係,就算 Java 個語言本身幾令人討厭,好多企業為咗節省開發資源都照樣用 Java,貪佢有好多現成嘅功能,唔使再寫多次嘛.正值呢個時期開源軟件興起,好多人繼續為 Java 寫開源軟件,Java 就有更多嘅現成軟件可以用,揀用 Java 嘅企業又再節省更多開發嘅資源.呢樣嘢先至係 Java 最煞食之處,呢種優勢係大部份其他程式語言難以突破.[5]
所以好多時,大企業做大型嘅軟件項目,Java 會係數一數二嘅選項.唔係貪佢有咩特別,純粹係慳人力,慳錢.相反,小型軟件項目就比較少會用 Java,因為⋯⋯ Java 真係幾乞人憎囉.
至於某套軟件系統應該用咩語言或平台去寫,真係好睇個系統用嚟做乜,有冇咩特別要求.呢類問題屬於「軟件架構 (software architecture)」範疇,呢啲決定對項目嘅 budget,對系統嘅性能,對系統嘅長期維修等等都有深遠嘅影響,所以通常留返俾有咁上下軟件開發經驗嘅人去拍板. 雖然我本人好討厭排資論輩,但呢類決定的確係需要由資深嘅人去做.好多經驗比較淺嘅人,揀技術平台會傾向投入太多個人情感,亦會傾向用啲比較「型」嘅技術,忽略好多長遠問題.
至於近日民航處爆出嚟嘅花生,大家睇到佢哋嘅系統問題多多,但除非真係睇晒佢哋嘅系統架構,規格,要求等等嘅文件,否則真係好難評論實情「錯」在何處.未得到足夠資料就 jump to conclusions 嘅人,絕對未夠資格去設計任何大型軟件項目嘅架構.
我哋行內流行講 Murphy’s Law,大意就係「任何可以出事嘅嘢最終都會出事」,即係話,就算有樣嘢 99% 肯定,剩低嗰 1% 都唔可以忽視.不過正所謂「隔行如隔山」,做軟件工程需要嚴謹,但係做網絡評論員(或者而家興叫做「KOL」)卻係的確唔需要咁認真.我之前都講過,反正媒體公信力失效,倒不如開放空間俾大家鳩噏,唔好太認真.所以,如果用軟件工程要求嘅嚴謹尺度去批判網絡 KOL 的確唔係好公平,反正香港有言論自由,大家都有自由發表自己意見,何必認真呢?
—–
[1] 講緊 JVM 嘅 startup time
[2] Just-in-time compilation
[3] 以前係 Sun Microsystems,而家係 Oracle.順便講句,Java 成套嘢正到有兩間龍頭科技公司嘗試抄佢,引發兩三單世紀大官司,不過呢啲嘢離題唔講了.
[4] Android 算唔算係用 Java ? 呵呵
[5] 近年 Javascript, Ruby, Python 等等嘅 community 嘅 open source libraries 開始越嚟越多,可能超越咗 Java,但 Java 始終係一個相對保守同安全嘅選擇.另外大型項目 type checking 好很重要,不過篇幅所限唔深入講了.


text:
MONDAY
6th Nov 2017
YUAism
大家嘅煩惱就由優愛認真回答啦
−今期主題−
個性
我地成日都會聽到個性呢個詞,但其實一啲都唔簡單.我認為個性並唔係自己話點就點,而係由身邊嘅人決定嘅!
One-piece (with a cardigan as a set)/snidel
Bangle・Ring/e.m. 表參道店 (e.m.)
煩惱1
我買咗我想着嘅衫俾家姐睇,然後家姐會取笑同話「好似睡衣」,「唔明你點解會買囉」咁,我覺得其他人都可能會咁諗而唔敢着出街.(專業學院2年級生・花音)
YUA’s answer
透過時尚提升心情更為重要
既有non-no咁嘅Fashion style,又有好受歡迎而且超有個性嘅原宿系風格,而家嘅潮流已經唔再好似以前咁被鐵一般嘅定義所規限,而且已經演變成能夠接受唔同風格種類嘅時代,然而新嘅風格又會誕生.唔需要成為一個受所有人喜愛嘅人,帶住一種「呢件衫好可愛!」嘅自信去享受時尚喇!比起俾人讚,着住嗰件衫令自己情緒高昂更加重要,你嘅表情都會更動人更可愛♡
煩惱2
我希望做啲與眾不同嘅事,但又怕被人討厭而唔敢做.究竟貫徹自己,任性,我行我素,缺乏協調性有咩唔同呢?(大學1年級生・桃花)
YUA’s answer
同時保持自己嘅信念同協調性
「無論對人定對自己都寬鬆」就係我嘅宗旨,我覺得如果大家都寬以待人的話,世界就會好和平(笑),但係作為一個社會又唔可以咁喎.最近我開始會諗「此時此刻我應該做咩呢?我嘅言行舉止應該要點呢?」,諗起咩就做咩或憑感覺做事一定會俾人任性嘅印象.要保持自己嘅信念,諗下「唔可以做咩」先行動,咁就可以一邊同周圍環境協調,又可以完全忠於自己.咁做的話一定可以更加理解對方嘅感受.
煩惱3
參加就業活動嘅時候進行自我分析,我變得唔清楚自己到底鍾意咩.我嘅個性又唔見得係好有主張嘅類型,優愛有冇試過咁樣迷失自我?(大學4年級生・Miena)
YUA’s answer
只需要拼命去做自己喜歡嘅事
我都會有唔知自己想點嘅時候㗎!比自己更努力嘅人大有人在,有時又會諗到底有咩事情係自己先可以做得到.不過呢個時候我明白到要正視自己嘅心情,然後將問題逐一擊破,係比淨諗咩都唔做更為重要,所以無論係Miena你定係我自己,都只可以拼命去做自己喜歡嘅事.相信嗰樣嘢一定會變成自己嘅強項或個性,然後成為一個有貢獻嘅人.
煩惱4
學校嘅朋友認為我係開朗又識得配合氣氛,但其實我係一個性格負面又唔想出位嘅人,點先可以令大家明白我呢?(大學1年級生・Hama)
YUA’s answer
覺得辛苦嘅時候就逐少逐少咁表達自己喇♡
我相信一定係性格溫柔先會去扮演身邊嘅人心目中嘅自己,但真係覺得辛苦嘅時候,不妨逐少逐少咁改變表現自己嘅方式,可能會更輕鬆,而且倘若身邊嘅人覺得真實嘅自己係有趣的話會更值得開心.朋友都算係外人,唔需要毫無保留地將自己真實一面表現哂出嚟嘅,用稍微Hyper嘅態度同朋友相處,相信會更受人喜愛!
・今期之優愛開心事・
-久違嘅放假日一個人去Cafe-
正因為生活忙碌,能夠放鬆嘅時候更加要轉換下心情.嗰日我都係觀察下人同睇下劇本……結果都係同工作有關(笑).
Model/新川優愛 Photo/神戸健太郎 Stylist/松尾正美 Text/通山奈津子 Support/AWABEES EASE KITCHEN NET


text:
前幾日休假係屋企,接完件肥仔放學,見雪櫃有一小碗食剩嘅叉燒,又有隻小洋蔥,諗起之前見過澳洲blogger Christine 係佢blog分享嘅叉燒酥食譜, 就整叉燒酥做下午茶啦!
下面嘅做法係我消化咗個食譜再變型出嚟嘅,嘻...
話明懶人版就當然要快靚正,難度又唔高啦!首先預熱焗爐,set 華氏395度.
我碗叉燒太約10舊左右,切粒.小洋蔥半隻都係切粒.半隻都切都我標晒眼水.而塊現成係超巿買嘅急凍酥皮就要拎出來攤開,等佢軟身.
燒熱少少油,落一粒乾蔥頭粒爆香,下洋蔥粒炒至軟身,放埋叉燒粒炒多幾下,落半湯匙叉燒醬,水兩湯匙,炒勻後,依濃度用粟米水(一茶匙粟粉,一湯匙水)埋獻,上碟放涼.
急凍酥片軟身後可隨意切成圓形,長方形或方形,原食譜是圓形.我則選擇將酥皮像九宮格般分割成九塊四方形,咁就成塊酥皮用晒唔會浪費.
放適量叉燒料在酥皮上,唔好貪心放太多,小心收唔到口呀!搽少少水係四條邊,斜角對摺,壓實封口,放係焗盤上,再掃一層蛋汁係面,焗好出來會金黄色好靚,最後用叉拮兩下,等焗時個酥皮透到氣.我屋企冇芝麻,所以冇放d係面.
好喇!入得焗爐,焗15-20分鐘左右.我焗到咁上下就靠對眼去段估,因為家家焗爐不一樣嘛!
變咗金黃色,脹卜卜就搞掂啦!
嗱嗱嗱!咪話我唔提醒大家,凡係乜酥物酥都超級肥架!一件起兩件止好啦!食肥咗咪賴鬼我兼掟我鳮蛋呀!
仲有係唔怕麻煩嘅烘焙高手,可以自己搓酥皮,街外急凍嘅預咗一定有防腐劑.明未?
食咗件超肥下午茶,dinner仲唔補下飛咩!
點呀?呢碟雞肉沙律個賣相得唔得先!喪食唔怕肥,最緊要識補飛!


text:
澳門親子之旅 Planet J冒險王國 – 虛擬童話世界
我地食左一個豐富早餐後,我地就即刻急急腳又走去玩,因為要去Planet J投入 虛擬童話世界 ~
其實上次嚟澳門都有打算嚟依度玩,不過都係鐘意跳唔停嘅小小豬就選擇左PLAYHOUSE大放電.今次就可以嚟試下玩啦!
Planet J其實就係一個角式扮演嘅主題樂園,入到嚟小朋友就可以裝扮一番,之後就齊齊遊戲接受大考驗~
每事問嘅小小豬又嚟發揮佢嘅問題小子本能,一嚟到就不停問姐姐點玩~
如果小朋友想玩遊戲,就要另加150蚊購買魔法裝置(入場費150元(3歲或以下免費入場))~
話明係童話世界,就當然係有故事嘅內容,職員姐姐就先同小朋友們介紹故事起源及遊戲玩法~
原來每個魔法裝置內嘅任務都係有所不同,所以小小豬要好留心睇下魔法裝置內嘅故事,從而去適當地方做指定任務~
其實每一個挑戰都有唔同嘅難度,雖然有啲小小豬都真係未必識,不過全程有姐姐帶領,係適當時又加以幫忙同鼓勵,所以都唔怕會失敗呀~
其實每個任務位置嘅佈置都真係好仔細,所以都忍唔住要影下相,不過由於我地嘅魔法裝置只有一小時時限,所以小小豬就唔肯同我影相,要繼續去挑戰呀~
小小豬好努力地完成一個個挑戰,我就成為陪小小豬行住玩,跟隨唔同嘅任務前往唔同嘅區域,都真係左行行右行行,仲要急急腳(因為限時嘛),其實都真係幾攰(我指我自己),不過小小豬就精力無限,仲越玩越起勁,因為想快快手完成多啲任務嘛~
由於我地之後再有重點活動,就係去睇「體驗夢工場」冰之歷奇冰雕展(按此重溫),所以影得唔夠喉就要走啦.
係我地交還魔法裝置時,原來係會因應你玩到嘅程度,之後就會有COUPON送返俾小朋友,等佢可以係POP-UP STORE買嘢. 當然我地因為太趕下個節目,冇時間SHOPPING呀~
有別於一般嘅PLAYROOM,小朋友可以用用腦力考下智力,其實都真係唔錯,不過我個人就覺得如果大個啲嘅小朋友去玩,可能佢地能力高啲投入感會大啲.小小豬唔係唔鐘意玩,只係有某啲題目對佢嚟講就難左少少,導致投入感減去少少.
不過值得一讚就係那靚靚場景,真係好吸引呀,一個入場費就可以係園內全日任影(留意…係可以全日任行,不過一離開左就唔可以再入去,即係話只要係唔走先可以全日任行). 唯一就係….如果入場費可以平少少,我想就一定可以吸引多啲人入去玩呀!
BY 小小豬的成長日誌


text:
話說,香港曾經出過一位風靡一時,重同樂壇天后喺埋一齊嘅年青後進,而家你數埋啲咩陳柏宇,周柏豪,重有啲乜鬼靚仔韓星,完全唔係佢嗰皮.佢靚仔,在於有良好嘅家族遺傳.佢型,在於有態度,一種桀驁不馴嘅態度.
你試諗下邊個可以將《無聲彷有聲》演繹得如斯完美?一個冇插線嘅結他,竟然可以發出繞樑三日嘅美好音色;一個以結他為左右手嘅歌手,可以喺台上面當眾掟爛自己部結他.呢種咪就係型,呢種咪就係態度.
只不過佢嘅事業,並唔係一帆風順.你記得嗎?「他,知道哭是沒有用的.」一個十七歲嘅少年,拍戲受傷,竟然同醫生講,冇關係,我自己縫針,哇!勁過關雲長刮骨療傷啦!喂,就算係虛構嘅,都足以印證佢嘅人氣係幾咁高漲,近嚟重要日食兩排止痛藥,今次真係冇嘗試過嘅人生,佢都想嘗試下.
唱歌,拍戲,佢已經試過太多,所以佢試埋撞車,試埋頂包,人生經歷越豐富,就越有佬味呀嘛.反正出返嚟社會,又係一條好漢,更何況,佢原本就係一個熱血男兒呢?於是佢繼續喺幕前演出,兼且開後製公司,打骰做老闆.正正因為佢敢,佢試,所以佢有得揀自己條路,佢就係老闆,而老闆要負嘅,就唔只自己嘅責任,更要負上員工,員工家庭嘅責任.
所以,佢決定捨棄自己嘅母語廣東話,北上操普通話兼揸鑊鏟.精巧嘅刀工,喺舊威靈頓牛已經切開嘅同時補上無形嘅切割,最後磨刀霍霍加上鐵粉幫你補充鈣質鐵質;厚切魚生係為咗刺身可以充滿成個口腔,令你啖啖鮮味.甚至,將雞蛋仔呢啲街頭小食變成可以上得碟盤嘅精巧菜式,真係世上只有佢一人有做世界級大廚嘅天份.
不過相對睇佢煮嘢食做住家男人,散發佢嘅鋒味,我真係寧願繼續睇佢喺台上面散發佢嘅鋒魅.你睇下每年幾多粉絲,問佢幾時出返嚟開演唱會?不過佢連喺演唱會做嘉賓都要煮嘢食,就知佢對烹飪幾有熱誠.
唉,佢放棄咗結他揸鑊鏟,真係香港音樂界嘅損失.
佢的名字,叫謝霆鋒.


text:
14 AUGUST 2015(FRI)依家每個星期五晚小小豬都要返小領袖班,所以我地兩口子又可以去撐枱腳.鐘意打邊爐嘅我終於都可以一試好多朋友都話平,靚,正嘅RingerHut啦~
其實之前行過幾次都好想入去食,不過次次都係大排長龍,要等起碼廿幾張枱先.好在今日唔算多人,所以終於可以一試個芝士火鍋啦~
我地兩口子齊齊都想打邊爐,所以就ORDER左個二人餐~
先嚟兩客沙律先,如果份量可以多少少就更加好啦~
我地小食叫左炸魷魚絲,可能係即叫即炸關係,熱辣辣咁食都唔錯,配埋個芥末醬就仲更加好味呀~
我地嘅飲品,我嗰杯巨鋒提子入面有啲星星椰果呀~
等左一陣,我地嘅主角嚟到啦....先嚟老公嘅味噌Champon暖盛鍋~
哈哈哈...第一次一人一邊係用GAS爐,咁就可以自己調教火喉,較大火啲快熟啲呀~
老公話佢依個味噌Champon都算可以接受,個湯底都有好濃嘅味噌味.而最吸引佢嘅就係個拉麵,好彈牙哦~
我嘅芝士火鍋~
可能我都算係芝士控,所以個芝士湯底比我想像稀,如果可以多多啲芝士,食落應該會仲滋味.不過咁食都好,因為食落冇咁滯嘛~
其實以依個價錢有依個質數都算唔錯,食物方面都算幾足料,而且服務態度都算唔錯,所以我地下次都應該會帶埋小小豬再嚟食呀!


text:
中環出更:大病初愈 黃宜弘豪飲不戒口
立法會議員尋日同一眾前任議員午宴,唔少往日時常出現喺立法會嘅臉孔,包括呂明華,鍾沛林,何世柱,楊孝華等等,一共十六名前議員重現議事堂,真係星光熠熠,期間仲大飲茅台同紅酒添!有靚酒飲,又點少得外號「立法會酒仙」嘅前議員黃宜弘(Philip)呢?雖然佢啱啱先做完肺癌手術,但依然完全冇戒口,不斷飲酒,並自爆一做手術就望住啲靚女護士.大病初愈都唔肯戒酒戒色,唔知黃太梁鳳儀(Anita)知道後,會唔會扭佢耳仔呢?
卓妮十月嗰陣,仲見到Philip要坐住架電動三輪車代步.尋日喺立法會見番佢,已經係健步如飛,龍精虎猛,完全唔似啱啱戰勝癌魔.佢自爆喺午宴上飲咗廿五杯茅台,果然係立法會酒仙!
Philip仲透露,自己做完手術之後,當日傍晚已經可以即刻落床,第一件事係飲番杯威士忌,仲大讚病房啲護士好靚添,認真大膽,唔通唔怕老婆Anita鬧?
原來Anita都不知幾緊張佢,Philip表示,太太逼佢食好多中藥補身,又冬蟲草,又靈芝等,但佢就自覺復原得好好,唔想食中藥,仲話肺有事同飲酒無關,所以會繼續飲喎.想當年Philip仲喺立法會時,就算要開會都唔會戒酒,試過飲到滿面通紅喺會議廳瞓着覺,睇嚟酒永遠係佢生命嘅一部分.
現任議員單仲偕都飲咗十杯茅台,又同Philip老友鬼鬼攬住影相.而單仲偕嘅民主黨黨友,離開立法會後轉做公關工作嘅李華明(阿Fred)亦有出席,但係冇透露飲咗幾多杯.
劉秀成疑酒後吐真言
前建築界議員劉秀成亦疑似酒後吐真言,大爆現任建築界議員謝偉銓有意連任.對於區議會選舉有多名資深議員落選,劉秀成話,阿Fred亦有同佢講,話依家從政過咗六十歲就會畀人嫌棄,但佢就覺得五,六十歲嘅人係最有經驗,由佢哋做議員對個社會係好事喎.
卓妮
贊助商:


text:
超拽恩典带字个性头像
- 超拽带字个性男生头像欧美超拽带字头像张依依超拽带字头像2013qq超拽带字头像阿宝色超拽带字头像黑白超拽带字头像qq四姐妹超拽带字头像两姐妹超拽带字头像2013超拽带字头像闺蜜超拽带字头像姐妹超拽带字头像qq三闺蜜超拽带字头像qq两闺蜜超拽带字头像个性网qq超拽带字头像qq女生超拽带字头像非主流超拽带字头像个性网超拽带字头像2013女生超拽带字头像好看的超拽带字头像qq超拽带字头像大全2013男生超拽带字头像qq个性超拽带字头像三姐妹超拽带字头像2014超拽带字头像qq超拽带字头像qq空间超拽带字头像qq个性网超拽带字头像个性网名超拽带字头像个性超拽带字头像非主流情侣超拽带字头像qq非主流超拽带字头像非主流头超拽带字头像
唯美手绘卡通人物唯美卡通女生人物唯美卡通人物女生头像风景唯美人物头像男唯美手绘卡通女孩头像qq头像手绘唯美女生唯美黑白情侣侧身头像唯美手绘黑白头像情侣唯美伤感黑白头像男黑白简约唯美头像女生黑白伤感唯美头像qq头像女生流泪唯美黑白唯美带字头像qq唯美黑白带字头像非主流卡通唯美头像非主流唯美卡通大全非主流唯美卡通大图片非主流卡通唯美文字图简单卡通唯美头像大全qq头像手绘唯美qq头像小女孩唯美手绘qq闺蜜头像手绘唯美日系唯美女生头像qq唯美静物头像唯美静物qq皮肤群头像卡通唯美静物qq透明皮肤卡通唯美唯美卡通静物头像qq头像 唯美蓝色静物qq唯美意境静物头像
相关文章:
qq超拽带字个性头像
超拽带字个性头像男
超拽带字个性头像女
超拽带字个性头像
超拽带字个性情侣头像
鹿晗超拽带字个性扣扣头像
超拽带字个性头像男,个性网精选头像
超拽带字个性头像男
qq超拽带字个性头像
完美的过客非主流文字女头 情侣超拽带字头像 别指望我为你付出真情,因为我只剩假意
2013女生超拽带字头像,女生用qq头像
男生帅气超拽带字头像_我是亡命男人~快把你女儿交出来
qq个性网超拽带字头像
个性网超拽带字头像
qq个性超拽带字头像
个性网qq超拽带字头像
女生超酷超拽带字头像
90后女生超拽带字头像
2013女生超拽带字头像
qq女生超拽带字头像
留言代码1P*...
霸气的qq群名字2P*138707...
qq图案分组大全可复制3P*1942703...
文字情侣头像1左1右 韩版情侣头像 WO依然爱你,始终,永远陪伴一生4P*153092...
闺蜜头像 四人四张5P*46411...
霸气超拽的女生头像6P*71185...
三个人用的情侣头像7P*51945...
唯美情侣带字头像大全8P*1500020...
最可爱的女人扣扣头像吧9P*188036...
群头像霸气初中92班 欧美女生霸气拽头像10P*337372...
qq唯美带有符号网名11P*5742...
屏保图片唯美12P*31854...


text:
qq头像女生超拽带二字
- 女生超拽二字网名qq头像女生超拽酷无字qq头像女生超拽大图qq头像女生超拽姐气范头像女生超拽女王范儿qq头像女生超拽贴吧qq头像女生超拽半身qq2014头像女生超拽qq头像女生超拽3姐妹qq欧美头像女生超拽qq头像女生超拽闪图qq头像女生超拽萌姐妹qq头像女生超拽纹身qq头像女生超拽萌伤感qq头像女生超拽萌黑白qq头像女生超拽欧美qq头像女生超拽纯黑色qq头像女生超拽可爱qq头像女生超拽背影pp头像女生超拽头像女生超拽背影qq头像女生超拽霸qq姐妹头像女生超拽qq头像女生超拽萌动漫韩国头像女生超拽qq头像女生超拽黑带字qq友乐园头像女生超拽q头像女生超拽qq头像女生超拽特有范qq头像女生超拽校园范yy头像女生超拽qq头像女生超拽霸气冷
qq头像吧 贴吧贴吧头像的尺寸是多少qq情侣头像贴吧不带字qq重口味情侣头像贴吧炫舞动态情侣头像贴吧百度贴吧头像尺寸太小最新情侣头像贴吧贴吧头像的尺寸动漫情侣头像贴吧论坛头像尺寸贴吧头像尺寸240 240素描美女头像步骤图qq头像卡通男生柯南男卡通qq头像大全qq头像卡通可爱柯南名侦探柯南qq头像qq头像大全卡通可爱qq头像大全卡通阿狸卡通动态qq头像大全男生卡通qq头像大全qq头像大全卡通情侣qq头像卡通动漫大全qq头像大全卡通带字qq头像大全 卡通兔子qq头像男生柯南qq头像怎么换百度qq头像卡通柯南qq头像柯南qq头像卡通动漫柯南qq头像大全可爱
相关文章:
qq头像女生超拽黑白色,qq闪头像 女生
qq网头像女生超拽霸气,萌女生头像
另类头像女生超拽,萌头像女生
qq头像女生超拽眼镜,qq头像 带字女生
微博头像女生超拽,qq头像女生黑色
qq真人头像女生超拽萌,漂亮女生头像
水瓶座qq头像女生超拽,简单女生头像
头像女生超拽牛逼,qq头像女生欧美
qq头像女生超拽超萌,2013qq唯美女生头像
qq头像女生超拽墨镜,qq阿宝色女生头像
qq头像女生超拽萌妖娆,qq女生恩典头像
空间头像女生超拽,qq动漫头像女生
qq动态头像女生超拽,qq头像 可爱女生
头像女生超拽牛逼墨镜,非主流头像女生
qq大头像女生超拽萌,重口味女生头像
空间头像女生超拽纹身,带字女生头像
qq头像女生超拽搞笑,帅气短发女生头像
qq头像女生超拽哥特式,2013非主流女生头像
头像女生超拽萌戴帽子,qq性感女生头像
qq头像女生超拽疯癫,qq个性头像 女生
唯美侦察bt1P*14822...
帅气男生背影头像 原谅我强烈的占有欲2P*169771...
唯美的空间相册名字3P*841006...
4个闺蜜头像4人一张4P*86952...
5P*...
欧美浪漫的唯美图片6P*845735...
YY里的马甲是什么意思7P*499888...
闺蜜头像两张8P*69743...
唯美的网名两个字的9P*15484...
二次元闺蜜头像,闺蜜姐妹头像10P*357344...
感冒卡通图片11P*2507829...
qq头像带彤字的女生,性感女生头像12P*445...


text:
中環出更:梁福元娶新抱出動南瓜車
十八鄉鄉事委員會主席梁福元前日新翁之喜,兒子梁明堅(Jason)迎娶貌似華姐冠軍苟芸慧嘅Alice,喺旗下元朗大棠生態園林酒家筵開四百席,期間梁福元仲出動埋最新由澳洲一間馬車公司引進荔枝山莊嘅英式南瓜形馬車,載住一對新人穿梭大棠屋企,祠堂及酒家,呢場王族式婚禮確係夠晒排場,難怪開支高達七位數字喇,咁大件喜事,當然唔少得親朋戚友到場恭賀啦!
前晚出席嘅嘉賓除咗鄉議局主席劉皇發,一班鄉議局當然執委及元朗多個鄉頭外,仲有民建聯立法會議員梁志祥,新民黨田北辰,中華廠商聯合會立法會代表林大輝及一班元朗區區議員及部分省市級政協等.再加上十八鄉嘅村民,所以擺盆菜宴擺足四百圍都坐得落囉.
民記鄉事派似破冰成功
作為新翁嘅梁福元相當高興,全晚滿場飛答謝賓客.期間Jason更高歌一曲答謝爸爸養育之恩,梁福元聽到梗係冧到爆啦.不過,講到高興,梁志祥都應該好高興,因為佢不但被安排坐喺發叔隔籬,期間仲不時同啲鄉頭密斟,似乎完全瓦解咗之前有關民記同鄉事派不和嘅傳聞.至於田北辰就話,佢以前仲係自由黨成員嘅時候,已經經常同梁福元有聯絡,所以佢話梁福元娶新抱,一定要捧場喎.
卓妮
贊助商:


text:
每次去旅行就好似外遇咁,每次都會好期待去識一個新既對象(新地方),每次頭幾日都會好享受新對象帶比你果種新奇,有趣,激情同發現神秘.之後你就會開始諗香港呢個你住緊嘅地方,幾唔適合人住.會不斷諗起佢嘅缺點,佢對你幾咁過份.但去到尾一兩日.你突然會帶點難過要離開,但突然又會好掛住香港呢個地方.食食下日本嘅和食,你竟然係腦海飛過叉燒飯﹔搭搭下泰國嘅搶錢的士,突然好掛住香港啲仆街DC9.就好似啲仆街磁石咁,無論個男人幾衰,你都會唔知點解鐘意佢.有時會諗,究竟自己係鐘意佢之後佢變仆街,定自己本身就係鐘意仆街.
去旅行頭幾日,你會好鐘意一個新嘅地方,因為每一次你轉彎,每一次你回頭,你都係睇緊一樣新嘅事物.一個地方,岩岩黎嘅時候,就好似你同你對象頭幾次約會咁,佢總會比你最好嘅一面比你睇.而你,就因為佢帶比你嘅衝擊,開始墜入左愛河.由你到埗一刻,每行一步,都係新奇,都係驚喜.你會開始比較呢度同香港嘅分別,你會開始由人的態度,到食野嘅口味.開始批評自己係香港遇到嘅人同事,面對住嘅不公平同委屈.去日本你會覺得,點解香港會周地垃圾,點解你遇到嘅每一個人都閪口閪面,你永遠行係條街到,都感受住每分每秒嘅煩燥同不安.有時番到屋企打開電視,又要睇TVB妖言惑眾,不分對錯不斷批評後生仔,每日都有新嘅控制,每日睇新聞就好似比人強姦咁,每日都會慨嘆點解,點解生活係香港咁慘?諗到呢到,你番到酒店,繼續享受呢個新地方,繼續珍惜你係呢度每一分每一秒.
食左幾日和食,行左幾日街,你會開始諗,其實當地人係點樣生活嘅呢?你會慢慢去研究你身邊嘅當地人,你會慢慢開始研究呢個地方.之後,你就會好似同情人相處耐左咁,慢慢發現佢收埋係你背後嘅缺點.原來係佢面前咁乾淨整潔嘅佢,背後竟然有個醉酒佬周圍係街邊柯尿.你隻手岩岩拎住食完嘅章魚燒,第二秒就諗,冇垃圾桶點掉?你開始會埋怨.,點解當地會諸多規舉.食食下野,你會突然諗點解好地地一個湯面,點解個湯底係甜嘅.點解佢所有野都係都好似落咁多糖.其實會唔會食到有糖尿?慢慢你會開始掛住香港,會開始諗,雖然佢對你係衰啲,但係其實佢都好好呀.起碼,你地係生活上會夾啲先.
雖然,香港係對你衰D.你生活係慘D.但係,你係呢度,有一班朋友陪你生存,陪你玩,陪你唔開心.你打開電視係見到好多廢老,但起碼你呢一刻仲可以攸好多野去還擊.打工係好辛苦,但起碼你仲儲到錢去旅行.起碼你呢一刻唔離開,都仲有機會去贏.我地一走左,香港,就唔會再係香港.我地,就再唔會有第二個香港做我地嘅屋企.加油.


text:
想讚呢間facial好耐架啦~~要讚佢就要講番我做facial既歷程啦~~
話說我開始幫襯美容院做面部護理始於籌備結婚之時,為左想做個靚靚新娘子,婚前一年開始物色美容院做facial...我個時每間都去試d體驗價,即係第一次做只須百零蚊個d...我好受得住hard sell架,所以都試左好多間,例如Oasis Spa, Modern Beauty,32C, Covermark等.......有d係幾好,不過價錢都幾貴,又無d銀碼細既plan喎,我邊捨得呀...最後都唔知點解join左Orlane既facial course
初初都覺得orlane ok架,買左個10次既基本護理plan,好似係4千左右,仲送一次body treatment添~雖然係基本facial,不過包埋肩頸按摩同手部按摩,環境又唔錯...可惜後來d美容師愈黎愈hardsell,每次都sell我買多d,雖然我堅持唔買,不過都被迫聽佢sell起碼半小時...整整下,我都唔係好想去,結左婚仲剩低2次都放棄左,而且我去開旺角分店又搬左去荃灣喎,地點唔就腳更加唔想去啦...所以婚後就無再使錢出去做facial勒
婚後一年,銀根開始鬆動番少少(起碼結婚開支同新居裝修費都叫recover番少少),而自己既皮膚好似差左,都想出去做下facial架(除左貪靚之外,其實做facial都幾舒服,幾享受架)...咁o岩個時收到Zenana(中文叫閨房)既免費試做coupon(佢係Hair Culture旗下既,由於新開,而我又幫襯過hair culture咪寄俾我lor)...所以就去左試下啦~
地點都幾近我屋企,環境亦算唔錯....最重要服務好,唔hardsell~~以我既經驗,第一次去試做之後都sell得你幾勁架麻,個次當然都有sell啦,不過我覺得唔算好hard...我見個優惠都幾吸引,又用唔錯既護膚品牌,所以就join左啦~
我係上年10月join既,平均3個星期去做一次,到宜家都已經半年啦~~我通常都做佢個75分鐘valmont facial(第二貴個隻架啦),除左基本程序,仲包埋做儀器,肩頸按摩,修眉....好多美容師都幫我做過,個個既手勢都唔錯,成個過程又唔會sell你,個別可能會有意見提議,都係一句起兩句止,不過拒絕左就唔會再騷擾你....75分鐘既facial,通常都超時最少15分鐘,感覺又抵左d...做完亦好少會sell你,反而會問你感覺如何,有無幫助...通常講5分鐘都走得架啦,所以我真係幾鐘意呢間Zenana架
今日又係我去做facial既日子,今次做左Bio機....我覺得做完真係即刻容光煥發左架,有時都要對自己好d先得既


text:
|
作為一個媽媽,每日最重要嘅任務就係照顧我兩個小王子!岩岩生大仔個時都唔知原來BB仔嘅皮膚係要特別護理,到我陀緊細仔聽其他媽媽講先知原來BB皮膚係薄好多,所以要好小心揀D溫和嘅沖涼護膚產品.細仔出世後,我就試用左QV嬰兒嘅產品,而家大仔同細仔都一齊用緊QV嬰兒沐浴系列,用左一排真係發現佢地嘅皮膚潤滑左,就算而家冬天都唔會好乾同好痕~推薦~
成個系列有四樣產品,我逐樣介紹下兩個小王子分別用緊咩嘅產品先!
QV嬰兒潤膚沐浴油(左),QV嬰兒溫和潔膚潤露(右)
沖涼嘅就有QV嬰兒潤膚沐浴油,即係好多人成日講嘅Bath oil,唔好見到個油字就以為會好油淋淋,其實佢係好似水咁,無色素,無香料,最正係加左落水都唔會有泡泡,最啱得2個幾月嘅細仔用黎浸浴盤!因為呢隻沐浴油係無泡泡,唔會刺激到佢,加左落水之後就會變成奶白色,就好似沖緊牛奶浴一樣,細仔皮膚嫩滑哂,加上沐浴油一D都唔油,所以幫佢沖涼時又唔會跣手,感覺好安全~我每次會倒半蓋嘅沐浴油落浴盤,然後放細仔落去,浸完唔洗水,好方便,沖完之後好清爽,D皮膚又唔會乾!唔錯~
大仔而家都有用QV嬰兒沐浴嘅產品,佢2歲幾夠大個,又會成日四圍玩,所以我會用溫和潔膚潤露幫佢沖涼.呢隻就有泡泡,不過都係好溫和,唔會有色素,香料同埋刺激物,仲有保濕配方!而且佢沖涼之餘又可以洗埋頭,一枝搞掂幾方便~
另外QV嬰兒仲有2隻cream,一樣係低刺激配方,都幾好用~
細仔皮膚比較敏感,屁屁成日都會俾尿片整到又紅又痕,我一日會幫佢搽2次QV Baby嘅Barrier Cream,有舒緩滋潤作用,最好係可以改善因尿布疹引致嘅皮膚敏感問題,細仔搽左一排真係無咁紅.
大仔就會用大罐D嘅Moisturising cream,因為佢成日又走又爬咁,d手踭腳踭位明顯比較乾.呢隻保濕cream係高濃度配方,可以24小時保濕,大仔成日郁身郁勢,所以呢隻cream清爽唔笠就岩晒佢!
試用QV嬰兒嘅產品之前我都有做過功課,知道係澳洲一個幾出名嘅牌子,佢地嘅產品好強調性質溫和同埋pH值平衡,最最最重要係全部都無色素,無香料,無刺激物,我先夠膽俾2個小王子用~用左都2個星期啦,的確唔錯!
Archiver|手機版|Privacy Statement|Terms Of Use|Contact Us
GMT+8, 2017-8-8 04:04
Powered by theztyle.com
© 2008-2014 The Ztyle.


text:
《2009年初秋北海道自駕之旅》- 第六天(1) – 小樽三角市場,富良野
2009年10月1日(星期四),天晴,氣溫12~20度
小樽入住嘅酒店並冇book到早餐,原因係酒店對面就係三角市場,想再試下早餐食魚生飯嘅滋味.
三角市場有兩個出入口,呢個係係小樽駅側邊嘅出入口,另一個係係大路果邊.
一眼睇晒,三角市場就係咁大.
呢間“武田鮮魚店直營食事處”算係三角市場入面唯一食店
牆身貼滿晒食客嘅相,好似好多遊客去過,唔知真定假,如果有興趣你都可以俾佢影返張黎貼牆.
一入去個老板娘就問我地邊樹黎,一知係中國人就俾左份中文報紙旅遊版我地睇,入面介紹呢間食店,仲大讚呢碗蟹湯大件夾抵食,唉,D蟹又霉又冇味.
呢碗魚生飯都算唔錯,蟹肉鮮甜,帶子好新鮮,食完好滿足.
食完早餐又係時候離開小樽,今日會去富良野,為左爭取時間同埋避開札幌附近繁忙嘅市區街道,所以選擇由小樽至三笠嘅路段行高速公路.
今日嘅行車路線圖,行車距離約180公里,行車時間大約3小時(連中途休息).
北海道嘅高速公路真係好好行,道央高速公路全部都係有兩條行車線,上下行車道之間又完全分隔,行起車黎完全冇壓力,同上次和歌山嘅高速公路相比真係好好多.因為高速公路太好行,所以人人都會不自覺地超速,我地由小樽至札幌平均都係行緊時速120公里,話咁快就到札幌.
正當我地以時速120公里行駛嘅時間,突然係隔離線出現左呢位. . . . . . 交通警察
第一次係高速公路遇見交通警察,佢仲示意我地行埋左邊線,唔通佢想告我超速.係告都冇辦法啦,唯有聽佢指示轉入左邊線,跟係佢後面行. . .行. . .行左一大段佢都冇咩表示.而因為有交通警察出現,其他車亦唔敢超速,大家都以80 -90公里嘅上限行駛.行左一大段我估佢應該唔係話我超速而叫我轉入左邊線,要我行左線嘅原因應該係因為我當時一直行緊右線,而右線係用作爬頭,唔可以長期行住右線.果然,過左冇耐個交通警察終於從前面一個出口離開,而大家亦即時行返正常嘅超速速度( 110公里 +).
高速公路上. . .
未出高速公路之前先係岩見沢休息站抖抖
經過差唔多一小時車程之後,我地係三笠出口離開高速公路改行國道,點不知,行返國道冇幾耐就出事啦.出左咩事,咪又係超速囉,估唔到係高速公路冇俾人捉,落到國道就走唔甩.
日本嘅國道好多都係又直又闊,尤其是係郊區,但係唔知點解日本人將個速度限制係50公里,太唔合理啦,試想係咁嘅路面情況點控制得住對腳,好易就超速.
當我地離開高速公路之後,係國道上行左冇幾耐前面就出現左個人舉起紅旗,原來紅旗上寫住“警察”,之後佢示意我地駛架車入去路邊一塊空地,之後有個警察用日文講好似要求出示證件之類,我都聽唔明,就用英文同佢講我唔識日文,原來佢嘅英文都唔差,見我地係遊客就好客氣咁問我地邊度來,之後睇下本passport,又問我地之後去邊,跟住行開同另一個好似高級D嘅講左兩句,返轉頭就好有禮貌咁同我地解釋條路限速50公里(我地當時係行緊90公里),叫我地行慢一D,而最重要果句係“just caution, no penalty”,嘩,聽完呢句個人當堂定晒.本來諗住今次好麻煩,因為日本超速好似罰成3~5萬円,而且仲要親自去警察局攪手續交罰款,如果真係罰咁唔單止破財,仲會影響行程,而家唔洗罰真係謝天謝地.趁佢未反口拿拿淋走人(當然係用50公里龜速啦),哈. . . . . ..
雖然俾人捉左超速,不過離開市鎮去到郊區之後,仍然冇辦法控制得住唔超速,而且其他車輛都係行80公里以上.所以決定跟住人地人,人地快我就快人地慢我又慢(其實之前果幾日都係用呢個原則),咁就算捉都捉前面架車先啦,而且相信捉超速主要係係市鎮範圍,郊外地區應該機會小好多.
從三笠IC去富良野會經過三笠市同籚別市,主要係山路,不過風景都幾靚,尤其係位於三笠市嘅桂沢湖.
位於452號國道旁邊嘅三段瀧係由三笠至富良野途中嘅一處景點
三段瀧同日本其他好多瀑布一樣,都只係好細規模
中午12點半終於到達富良野,呢個係富良野駅出面嘅公仔.
係富良野駅影相嘅時候偷聽到有幾個香港人講呢間池田屋幾好食,於是近近地就去呢度醫左肚先.
待續. . . . . .


text:
接到 Winnie 嘅 order 要幫佢整曲奇送禮,今日 dayoff 喺屋企就試做咗個花生醬曲奇.呢款曲奇簡單易做,而且花生醬又夠香口,對方應該都會鍾意.
材料:
牛油 100 克
花生醬 100 克
糖 100 克
雞蛋 1 隻
低筋麵粉 150 克
泡打粉 1/2 茶匙
鹽 少許
以上材料份量約可做20塊曲奇.
食譜嚟自潘行莊嘅《妙趣曲奇》.
- 牛油於室溫放軟;雞蛋拂打成蛋液;麵粉及泡打粉過篩 3 次.
- 將牛油,花生醬同糖拌勻,加入蛋液混合,之後篩入粉類及鹽,搓成麵糰.
- 將麵糰分別搓成直徑約 2 厘米嘅小球,放上已墊入爐紙嘅烤盤上,然後壓平.
- 烤盤放入已預熱至 190 °C 嘅焗爐內焗約 12 分鐘即成.
鍾意花生醬嘅朋友,真係唔好錯過呢個花生醬曲奇呀! - 搓麵糰時覺得比較軟身,所以額外加多咗少少麵粉. - 如果鍾意食到有花生碎的話,可用粗粒花生醬製作.
Notes:
- 個人覺得成品較甜,所以糖嘅份量可以酌量減少.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
鍾意花生醬嘅朋友,真係唔好錯過呢個花生醬曲奇呀!
- 搓麵糰時覺得比較軟身,所以額外加多咗少少麵粉.
- 如果鍾意食到有花生碎的話,可用粗粒花生醬製作.


text:
好多個D咩暑假地獄式操練補習課程,好多學生覺得好似好正甘,上完個一日6個鐘既堂好似會學識左好多野甘.但事實證明你係會吸收唔切,補習既野,一星期一堂已經夠,更加重要既係靠自己,補習補得多唔等如學得好,學生最應該學識既係自修/自我學習,
2016年7月27日
補習能輔助,自學能力才是真實力
補習 vs 自學
好多個D咩暑假地獄式操練補習課程,好多學生覺得好似好正甘,上完個一日6個鐘既堂好似會學識左好多野甘.但事實證明你係會吸收唔切,補習既野,一星期一堂已經夠,更加重要既係靠自己,補習補得多唔等如學得好,學生最應該學識既係自修/自我學習,
咩叫自修 / 自己學習?
l 揾出自己要識D咩
l 揾出係邊到可以獲取呢D知識
l 揾出點樣可以掌握呢D知識
l 揾出自己有咩不足/唔識/唔熟既地方
l 揾出修正既辦法
例如我要學英文,我可以睇報紙,睇英文書,揾岩自己程度既野做.我可以揾老師諮詢,問老師借書,跟住發現自己有D生字/句式係唔識既,上網揾返相關字辭/句式,自己再用新學既學字典作幾句句子,慢慢地,我識既字/句子會愈黎愈學.
自學既過程係有趣既,都係一種能力,自學既人往往比從他學既人優秀,全級第一個D好多都係無補習 (科目第一),
自己了解自己,只有自己先最清楚自己需要D咩.
訂閱: 張貼留言 (Atom)


text: 民以食為天,近日觀眾熱捧李家鼎主持無綫飲食節目《阿爺廚房》,大讚鼎爺廚藝頂呱呱,就連有「杜大廚」之稱嘅杜汶澤都喺facebook開po力讚.其實好客阿澤都成日搞家宴,招呼朋友返屋企食好西,估唔到今年5月開台嘅免費電視——奇妙電視有限公司(奇妙電視),邀到阿澤開拍一共13集嘅飲食節目《杜汶澤食住上》,為開台打響頭炮.據知阿澤每集都會邀請嘉賓出席,同佢哋互動講飲講食,阿澤又即場示範一味撚手小菜.阿澤噚日回覆《蘋果》時話:「我每集會教一味餸,冇話西餐定中菜,總之係我拿手菜,同大家分享吓,o依家一路搜集緊好材料同籌備緊.」咁係咪好似鼎爺呢?阿澤好謙虛咁話:「當然無法同鼎爺比較,佢高深莫測,我哋呢啲係師奶仔,點同佢比,我純粹煮啲屋企嘢.」阿澤呢次會碌卡請邊啲嘉賓撐場,佢搞笑話:「咪我喺娛樂圈僅餘嘅朋友,好似鄭中基,鄧麗欣同薛凱琪,都係呢啲.」阿澤話節目密鑼緊鼓籌備中,大約本月尾開拍,奇妙電視希望可以喺節目播出街前拍晒存貨.阿澤會教煮乜嘢正菜?佢話:「除咗我整開嗰啲餸菜外,仲會煮番外母生前嘅家傳秘方,外母最叻煮燉元蹄,同大家share吓,我平日煮西餐多,我拿手係24小時慢煮牛肋骨,薯蓉同麵包布甸,呢啲一定會煮.」阿澤話平日最大興趣係空手道,煮嘢食同攝影呢三樣,所以一直好恨拍煮嘢食節目:「我好鍾意煮,又鍾意食,可惜一直冇機會,呢次陰差陽錯,我對節目班底好有信心.希望做好啲,大家多啲飲食嘢睇,今時今日,食嘢係唯一可以提供大家最大娛樂.」呢啲節目往往唱好食肆,偏偏阿澤搞搞新意思:「除咗教煮,我仲會拍吓介紹『劣食』,搵錢好辛苦,中伏好唔抵,我會搜羅城中劣食,希望大家消費時唔好中伏,教大家避之則吉.」阿澤擅煮,有興趣出烹飪書嗎?佢耍手擰頭表示:「好多出版社有叫我出cook book,但我覺得睇影像會容易感受得到.」咁不如搞檔私房菜?阿澤又唔制:「令鍾意嘅嘢商業化咗就唔好.」佢話平日屋企成日搞飯局,朋友到嚟要收錢,磅水五嚿到七嚿不等食好西,佢話:「我不計成本煮正嘢大家食,仲會不扣除成本,將啲錢捐作慈善用途.」


text:
好多時你明明一句冇咩含義,唔知點解總有人話你係單單打打緊,甚至係屌緊佢老母.日常生活有好多呢啲例子同埋理論去解釋呢個現象,但一直以嚟好似喺社會度係冇人好好哋解釋過呢兩個概念:Sensitivity同Specificity.
Sensitivity即是「敏感/靈敏度」.舉個例子,你條仔/女/X(in case of 政治正確,我唔想又畀女權分子搞我公司)見到靚仔/女/X會回頭望,10次有10次都會,咁你就可以話佢對靚嘢係好sensitive喇.又一個例子,每次你呃你條仔/女/X都會畀佢識穿發你老脾,無論係偷睇歐聯定係偷踢友誼波,咁亦都可以話你嘅伴侶喺呢方面好sensitive.簡單啲講就係「出親事佢都講中」.
Specificity呢,就唔識譯喇,但個意思同Sensitivity相似而又相反.用返上面例子講,你條仔/女/X「只會喺有靚嘢時回頭」同「你冇講大話時佢冇反應架咼」就係specific嘅表現.如果你係咪都鳩回頭嘅,Sensitivity可以好高(有靚嘢就望)但Specificity未必高(冇靚嘢就唔望);而你條仔/女/X成柒日擢(aka chok)你係咪偷食,三不五時就話你同邊個邊個有路,收埋個男/女/雙性人咁,係可以好Sensitive但唔Specific咁擢中你是但一鑊.
再深入*啲用Bayes Theorm貝氏理論嗰部分(P(A|B),P(A’|B),P(B|A))我就留返畀其他人解釋喇,費事好似中文系教人IT咁啦,醜架.我都係講返實際有咩應用好了.
Google商界奇才明鏡寫過一篇文講ADHD(Attention-Deficit Hyperactivity Disorder,專注力缺乏過度活躍症)點樣喺現實中被認為係「誤診」,「諗多咗」,「藥廠陰謀」諸如此類,其實就係Sensitive but not Specific嘅一種體現.好多時一啲過份關心嘅教師同家長,喺知道乜係ADHD或者睇過一啲專業界別嘅雞精版,就會好容易咁覺得小朋友嘅「活潑」,「分心」,「坐唔定」,「讀唔入腦」係疑似ADHD症狀.呢樣係好Sensitive嘅判斷,通常都會有助於及早搵出有ADHD嘅小朋友而提供適時嘅介入.但係臨床心理上協助判斷係咪ADHD嘅任何一個量表同工具其實更著重嘅,原來係Specificity,即係原來條細路係唔係「只」因為ADHD而引致呢啲表現同行為.例如,有量表係會做埋Intelligence Test嘅,去避免個小朋友原來唔關ADHD事,而係因為天生或者發展上嘅智力問題而導致到嗰啲問題.而臨床上好多時就需要不斷重覆呢種Specificity Test(有啲好快就做到)先可以出到一個我哋話準確嘅精神障礙診斷,diagnosis.詳細今次唔繼續喇,字數差唔多到tl;dr嘅臨界線(仆,2017;塔,in press).
普遍啲人睇星座,甚至睇人,好多時就係用Sensitive but not Specific嘅方式,認定咗「你係永遠都係咁架咼」,「我性格本來如此」.咁又正常嘅,本身人腦嘅捷思(heuristics)係by default冇「不」呢個概念,而必須靠後天去訓練.唔係你可以試下「千祈千祈唔好諗起鄧小樺小姐穿旗袍個樣」(嗱我冇描繪已經仁至義盡).但係如果港澳法庭係用Sensitive but not Specific原則,嘢嘢叫人「開嚟見我」,咁,咪係中华人民共和国司法制度咁囉,有罪原則aka「我對眼就係證據」咁之嘛.我屋企隻貓都係咁諗嘢嘅(Palvov,1927).


text:
一個人食飯時,真係會好懶,唔想攪咁多嘢,簡簡單單一餐就算.晏晝個餐就仲求其,有時食個包,有時煮個即食麵就攪掂,慳水慳力.
今日晏晝就整咗飯糰食,真係超懶呀,叫做好過食白飯啦,嘻嘻! 又易整,又好味,又夠飽肚,一次過滿足哂我 3 個願望!
材料:
珍珠米 / 壽司米
壽司醋
飯素
即食紫菜
- 米洗乾淨後放入飲煲內煮熟成飯.
- 趁熱加入適量壽司醋,拌勻.
- 加入飯素拌勻後,雙手手掌濕少少水,將飯放上手上輕輕搓成飯糰.
- 搓成自己鍾意嘅形狀之後,喺飯糰底部包上一條紫菜,即可享用.
今日我整咗兩種口味,一隻係海苔 wasabi 味,另一隻係紫蘇梅味.
呢包就係新買嘅紫蘇梅飯素.
記得以前仲係「八佰伴」時代果陣,好多時都會同媽咪出市中心 shopping,咁當然會喺埋市廣場度食嘢喇.如果去「八佰伴」個 food court 食的話,幾乎實會幫襯專買飯糰果個 counter,因為佢果隻紫蘇梅飯糰真係好好食!但係自從「八佰伴」摺埋之後,就再無食過 lu,所以我一直都好想搵番呢隻味道,回味一吓.果然 "踏破鐵鞋無覓處",俾我喺 JUSCO Supermarket 度搵到呢包紫蘇梅飯素,見到就即刻買嚟試啦!一打開個包裝袋,第一時間即刻試吓個味道,嘩,exactly 就係呢隻味道喇!!果一刻好開心,好有 feel,同媽咪一齊食紫蘇梅飯糰時嘅畫面即刻喺我面前浮現,果種感覺好幸福,好滿足,好想留住呢種感覺直到永遠!
Notes:
- 壽司醋可用普通白醋代替.
- 可隨意選擇自己鍾意嘅飯素口味.
- 手掌濕水嘅作用係防止飯粒黐喺手上.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
夏日炎炎冇乜胃口食飯咁就要整啲開胃嘅菜式喇,今日呢個松
鼠魚除咗甜甜酸酸之外啲魚仲炸到卜卜脆非常好食送飯一流!
炎炎夏日又來临當然要整番啲開胃菜式啦,今日整呢個鎮江骨
酸酸甜甜好好味仲好易整添!
鳳眼果當造我當然唔會錯過啦,用嚟炆雞大家就食得多但用嚟
炆水鴨又試過未?水鴨除咗可以煲湯之外仲可以炆架喎!
天氣咁涷最好就係炆牛腩啦,今日好早就去街市買咗塊崩沙腩,
崩沙腩即係牛的橫隔膜,筋膜連住少少肉肥瘦啱啱好,入口軟滑
有膠質,一個字“正”!
有位朋友初一同十五都食素的,有次佢同我講好鍾意食甜酸齋,
但出邊賣啲麵筋好多時會有“噏”味,我就教佢自己整啦保証食得
安心又放心!
夏日炎炎想煮啲開胃嘅小菜但又唔想個廚房太多油煙,今日有
好介紹就係煮呢個橙香骨啦,既不用煎也不用炸仲好開胃美味
架!
買咗隻冰鮮雞返來原本諗住整豉油雞,點知阿仔話不如燒雞啦
好耐冇食過了,燒雞香口啲老公同阿仔就至鍾意啦,不過一陣洗
焗爐嗰陣我就…
冬蔭功湯係最為人熟悉的泰國菜之一,它香,酸,辣,鮮,甜
的味道令人一試難忘,特別在冬天的時候喝上一碗即可驅走嚴
寒全身暖笠笠!
老公行超級巿場買咗兩盒雞翼返來,我話佢呢啲醃好晒味嘅嘢
有幾好食呀,但老公話見係秘製配方先買嚟試吓係咪真係咁好
味,估唔到燒出來又真係幾好味喎!
今日國慶節難得一家人都放假梗係要煮餐好啲嘅食吓啦,問囝
囝想食啲乜佢諗都唔使諗話想食龍蝦喎,冇問題啦反正喺屋企
煮點都平過出街食,去到街市淨係得波士頓龍蝦,兩隻蚶好大呢
買咗兩隻就兩斤幾重,本來想整伊麵底都唔整咯驚食唔晒呀!
昨日買定隻冰鮮雞驚今日打風買唔到餸,點知個風去得好快,今
朝瞓醒已經風平浪靜,見“雀后”隻豉油雞咁吸引,就一於整豉油
雞!
討厭的夏天又來了,又係時候出動啲冷盘啦,剛好雪櫃有隻咸豬手
攞嚟整熏蹄啱晒!
排骨多數都係炆或蒸,但間中都會油炸或燒焗,整燒排骨我唔鍾意成塊
嚟燒,我鍾意將佢切開一條條既入味又易熟!
自從上次整咗鮮蝦腸粉之後囝囝每天都叫整叉燒腸,唉…怕咗佢
整就整啦,但對街外嘅叉燒又冇乜信心,唯有自己燒囉!
又來一個夏天開胃餸,唔使煎又唔使炸好易整,買啲金沙骨同買支
鎮江骨汁就搞掂,好好味架包你要添飯呀!
又係一個最啱夏天食嘅餸,甜甜酸酸魚又炸到好香脆連骨都可以
食埋,連平時唔食魚嘅囝囝都要添飯,仲話要整多d俾佢食!
每次整生炒排骨呢個餸都要煮多啲飯,因為甜甜酸酸好開胃個個
都要添飯,不過都係少整為妙…點解?因為整呢個餸要用油炸,家
陣油貴米貴排骨都貴,成日整咪冇得打斧頭囉!
老公喺超級市場買咗盒特價冰鮮排骨返來,嘩~好大陣雪味啫點
整好呢?最後決定加啲叉燒醬來燒睇吓可唔可以遮蓋咗啲雪味,
效果出人意表不但沒有雪味仲香噴噴好好味添!
整燒乳鴿用焗爐代替油炸真方便,只要用鹵水汁把乳鴿鹵好再放
入焗爐焗一會便可,簡單美味!
原來好簡單的材料已經可以做出一道非常美味的下飯菜--蝦醬煎


text:
(解開防腐劑疑團)
大家都有好多疑問,再喺度講解清楚啲咩係“防腐劑”.
“防腐劑 preservatives ”係一種分類統稱,指防止產品變壞嘅成份,唔係衰嘢,反而係任何產品都必需要有嘅成份,唔一定係化學品,有天然有唔天然,可以用喺護膚品嘅防腐成份最少有幾百種,大家成日都聽人講話有防腐劑嘅嘢一定唔好係大錯特錯.其實現今有爭議嘅防腐劑只係得少數幾種化學成份,paraben係其中一個有問題嘅family,懷疑會致癌同引起皮膚敏感,出面啲產品標榜不含防腐劑大部分只係指不含paraben.
一件產品變壞最主要分兩種原因,第一係有菌,包括細菌同霉菌(即係我哋講嘅“發毛”),有細菌未必可以用肉眼睇得出,但如果去到腐爛嘅程度就會變味發臭.細菌必須要喺有水同有空氣嘅環境先可以生長,要防止有菌就要消毒同埋喺產品中加入抗菌劑,抗菌劑都有N咁多種,唔一定天然亦唔一定化學,每一隻特性都唔同,買嘅時候自己睇清楚產品說明同用法.抗菌劑唔係落得越多就可以keep得越耐,max係咁多時間就係咁多,而且不同配方變壞速度都會唔同,所以冇絕對保存期,最好都係每次整少量盡快用晒,我個人一般都只會keep兩個月.正常情況下所有嘢都唔駛放入雪櫃,除非你屋企冇陰涼地方可以放,理論上雪住係可以存放得耐啲,不過有一樣嘢必需留意,雪咗就一路都雪,唔好成日攞出攞入做成溫差,細菌由凍嘅地方去到暖嘅地方就會即刻高速生長,可能仲衰過你由頭到尾都唔雪,而且小心出現“倒汗水”,好容易發霉.全油配方,例如護膚油,卸妝油,潤唇膏,由於冇水份,基本上唔會有細菌可以生長,所以唔駛加抗菌劑.
第二種變壞原因係氧化,抗氧化劑亦算係防腐劑其中一類.產品接觸到空氣就會慢慢氧化,有油嘅嘢就會出現“油益味”,某啲成份亦會因氧化而失去活性,要防止氧化最簡單就係任何含油產品都加維他命E 0.5-1%.另外乳液,精華等如果想保存得好啲可揀真空瓶儲存,減少接觸空氣就冇咁易有菌或者氧化.記住,抗氧化劑唔可以抗菌,所以唔可能用維他命E或者葡萄籽萃取代替抗菌劑,有油有水嘅產品就要同時加維他命E同埋抗菌.順便一提,點解我話唔好用食油整護膚品,其中一個原因係食油中常用嘅抗氧化劑係BHA或者BHT,無論你買幾靚幾virgin嘅油都一樣會加 (標籤上唔需要列出),而哩兩樣嘢容易引起皮膚敏感.


text: 鄧麗欣(Stephy)喺19歲進軍樂壇,放棄加入香港排球隊嘅機會;為咗重拾夢想,2年前Stephy領軍成立排球隊Loey,經常參加公開比賽,不過,日前有讀者向《蘋果》報料,指有人喺facebook公審Stephy,質疑Stephy喺Loey輸波後賴地硬!呢位自稱係Stephy嘅fans,喺fb點名狠批偶像:「從小就聽鄧麗欣嘅歌曲長大,因為我都係佢粉絲,都幾喜歡佢,點知今天發生嘅一切,都令我好後悔曾經做過佢嘅支持者.原來香港女星鄧麗欣經營嘅呢隊女子排球隊品格係咁差劣,真係令人好嚇怕,輸打贏要,賴地硬嘅呢種態度出現喺眾目睽睽嘅場合,實在有失身份,現場咁多粉絲同支持者,都做出一啲鬧球證嘅卑劣行為,真係教壞晒啲球壇以外嘅市民.」據該網民喺fb嘅留言,包括hashtag「#球證工作係要公平公正#啱呀判到你贏25比就最公正啦#又唔抄我牌即係我冇機會停牌一個月好失望#感謝觀眾席嘅人同同工們嘅支持」,估計留言嘅,就係該場排球比賽嘅球證.該網民指自己以前好欣賞Stephy幫忙推動香港排球,但原來都係一個為求利益,將是非黑白顛倒嘅人,真係對呢隊波感到好失望.仲hashtag「#好傷心阿欣用咁差嘅態度同我講嘢#你有冇專心睇住自己條線嚟吹波#邊條線呀事業線呀#你可唔可以進步下#乜都唔識吹淨係識畀牌」.《蘋果》向Stephy了解事件,佢喺電話澄清:「其實我當日冇同呢個球證喺比賽以外講嘢,而比賽以內嘅,因為我係隊長,所以喺比賽當中有任何問題,我都要去出聲,要同球證去講,嗰日有好多誤會嘅球,例如一啲可能out嘅波,佢就判咗in,有啲可能我哋覺得對方犯規,佢又冇吹到,我作為隊長要出聲要講,如果作為專業球證,我都係做番隊長身份,如果佢覺得我質疑佢嘅判斷而有不快,我覺得佢唔夠專業囉.」Stephy強調自己絕對冇態度差:「我都係講番事實,最後佢堅持佢判決,我都尊重佢冇同佢拗,我覺得呢啲係球場經常發生嘅事,如果佢覺得咁樣係有問題,我都唔係好明點解囉!打完呢場波,教練有同佢講番判錯球,叫佢下次做得好啲,我都唔清楚佢哋講乜,因為打完波自己換衫梳洗,唔係好知佢哋講乜,唔知係咪咁樣令到佢唔開心,所以寫咗呢篇嘢.」對於被人喺網上聲討,Stephy理直氣壯表示:「我覺得佢有少少刻意攻擊,唔係平心嘅評論,但無論點都好,如果令佢有乜唔開心,我哋都好抱歉.」不過,Stephy不甘被針對,出聲捍衛球隊:「但我想講,我呢隊Loey絕對唔係品格差劣嘅球隊,我哋每一個球員都好有禮貌,唔會做出啲咁嘅行為,大家都知喺比賽當中好多時有情緒,如果佢覺得呢啲係有問題,可能佢唔習慣,anyway如果佢覺得唔高興,我願意代我嘅球隊同教練say sorry,希望佢公平啲,唔好刻意攻擊我或球隊,自己喺呢行接受批評冇所謂,但我嘅球隊絕對冇做唔啱嘅嘢,如果畀人咁講唔係幾好.」


text:
全知言
邊個係最佳老公?張智霖:任達華好顧家!
雖然成日都有拋妻棄子嘅負心漢出現,不過世間上仍然有好多好好先生嘅!好似陳奕迅同張智霖就係絕種好人夫肯行多一步令老婆放心又安心,又會將副身家全奉獻俾老婆買衫又買鞋,你話呢啲人夫喺邊度搵先!
林雅詩:劉華錫太太
其實我首選就係劉德華,因為佢真係又靚仔啦,又好好,又好勤力嘅藝人,佢又好錫佢太太,對佢小朋友又好好,所以佢真係我嘅首選嚟!自己心目中另外呢個好朋友都係一個好好嘅人夫,就係張達明先生,因為佢有 cancer啦,佢好努力咁去奮鬥,為咗佢屋企,為咗佢小朋友,同埋佢真係一個好好先生!
劉心悠:學友多好歌
我覺得呢個娛樂圈最 prefect嘅人夫就係張學友!因為佢係歌神!同埋佢係我一路以嚟嘅偶像,同埋佢啲歌陪伴住我渡過好多好唔開心嘅時期,所以佢係我最理想嘅人夫!
綠魔( Karl):葉家寶忠心
我覺得呢個不二人選嘅最佳人夫大獎係頒俾葉家寶先生(人哋未結婚㗎喎)!之前佢係亞視嘅代表啦,除咗感情同埋戀愛生活之外呢,亦都將佢嘅 100分嘅心血, 99分都俾咗亞視,臨到最後一刻,熄機之前都當亞視係佢嘅老婆.所以最佳人夫,環顧晒全個亞洲嘅亞洲電視,其實都係葉家寶先生!
鄧伊玲(阿旦):王敏德專一
我會覺得係王敏德!首先我會覺得佢係一個半唐番性格,好 open mind嘅,對啲仔女都係啦,同埋我見佢對老婆咁多年都係好恩愛,好專一,所以佢係我心目中模範嘅丈夫嚟嘅!
即時報料 facepop
熱線: 9222 0828
電郵:facenews@nextmedia.com
facebook: Face Magazine inbox
line, we chat id: facemagazine


text:
早前台灣司法院大法官釋憲支持同性婚姻合法化,同志平權又邁進一大步.
毛毛於是深入台灣,為同性婚姻議題進行小探究,搵咗台南嘅Ginny,請她用同志嘅身分,講下對同志平權嘅睇法.
聽到Ginny話佢淚流滿面咁向媽媽爸爸告白嘅時候,毛毛個鼻都好酸呀……
對台灣成為第一個保障同志婚權嘅亞洲地區有咩睇法?
Ginny話,覺得爭取到婚姻平權係好事,不過其實又唔係好雀躍.對佢而言,結婚係人應有嘅權利,係尊重人嘅基本,唔係值得特別興奮嘅事.婚姻平權應該一直存在,只係呢個世界不停壓榨人們應該有嘅權利.
妳認為同志有冇權利結婚?
Ginny近乎秒答:「有啊!」佢認為喺唔傷害到其他人嘅情況下,大家都有權利去追求令自己開心幸福嘅事,唔一定限制於同性戀呢個議題.
毛毛再問:「其實在台灣的教育或是家庭會有很強的男女定型嗎?」Ginny話從小就覺得每個人都一樣,屋企人同學校都冇特別嘅性別定型,反而身邊嘅女仔朋友都係比較強悍.Ginny仲笑住講:「我自己都是強悍的人啊!你都可以做,為什麼我不能做!」毛毛再望望佢隻手,話佢好瘦.Ginny就即刻話自己係有肌肉㗎! 哈哈~ 係啊!強悍同強壯唔係一樣呢~
爸爸媽媽知唔知? 佢哋點睇妳?
Ginny話,因為呢件事喊咗好多次,好擔心爸爸媽媽承受唔到.其實佢開頭冇刻意同爸爸媽媽講,只係佢哋之間有心靈感應,感應到之後,爸爸媽媽就旁敲側擊.最後Ginny都選擇同佢哋坦白.Ginny話每次面對面講嘅時候,自己都會淚流滿面.
比較保守嘅媽媽
「人家的孩子可以是同志,只要不是自己孩子就可以了」,Ginny嘅媽媽大概就係呢種心態.Ginny笑住話:「媽媽開闊的心胸,只是對別人而言.」就好似見到其他人穿舌環就OK, 仲會話幾靚,但發生喺自己仔女身上,就會變得好抗拒.雖然講到咁,但佢一啲都冇唔開心,因為佢知道媽媽好愛自己,只係保守觀念唔可以一時三刻話改就改到.
難得開明嘅爸爸
Ginny話真正同爸爸坦白,係喺佢哋單獨飲酒傾偈嘅時候.爸爸講笑咁講:「你交了兩個男朋友,還是三個?」 Ginny靜靜咁答佢:「不是男朋友,是女朋友啦.」嗰一刻,爸爸好似定咗鏡咁,隔幾秒先話:「沒有什麼啦!這是小事,你看爸爸臉書都掛彩虹旗(LGBTQ平權運動的符號)喔.」但其實爸爸喺一開始知道女兒係同性戀嘅時候,內心有好大嘅掙扎,例如唔知要點面對阿女嘅女朋友,唔知可唔可以將阿女嘅女朋友當成自己個女等等.不過呢一切都係初頭嘅事,Ginny話佢哋而家相處得好好,仲會一齊食飯傾偈𠻹!
妳身邊有冇其他同志朋友?
Ginny嘅同志朋友都唔少,但唔係每個都好似佢咁幸運.佢身邊有一個靚仔到好似余文樂,man到好似王宗堯咁嘅朋友,但因為家庭環境問題,爸爸媽媽對佢寄予厚望.佢爸爸仲成日問佢點解唔帶埋女朋友返屋企食飯,仲曾經講過「你要是給我搞GAY,我就把你趕出家門.」Ginny話第一次聽佢嘅故事就聽到喊.
你覺得反對同性戀嘅人係唔係你地前進嘅動力?
Ginny話反對嘅人都有權利表達佢哋自己嘅意見,只可以將佢哋講嘅嘢分為適當或者唔適當.佢話難聽嘅說話有好多,不過通常笑下就算.
雖然自己得到家人接受,台灣都開始保障同志婚權,但Ginny始終認為,用「同性戀」去稱呼人係一件唔太禮貌嘅事,我哋應該一視同仁,視社會上嘅同性伴侶為正常嘅情況,而唔係一個特別標籤.


text:
身份,從來都係人類活動嘅基礎,所有家庭,機構,以至社會,都有將人劃分爲唔同身份嘅習慣.而且呢個分類係立體嘅,既有水平嘅內外之分,亦有垂直嘅上下之分.可以話,呢樣係源於某種生物遺傳,自然會出現嘅人類本能.
當我哋將人類嘅組織規模擴大,直到國家嘅層面,就會發現,有一種身份特別重要,可以話係現代國家嘅基礎:公民.公民,現代嚟講泛指一國之中有權參與國政嘅人,附帶有各種權利同義務.而呢個概念完全由西方而來,所以直到今日,香港呢個中國殖民地依然好多人完全唔明何謂公民,或者一知半解.
就算喺西方,公民嘅概念都經過唔少轉變.以下就簡介希臘同羅馬嘅公民身份概念,順便以馬後炮角度講解一下當年嘅概念帶嚟乜嘢後果.至於借古鑑今?well,冇話唔得嘅,但係咁,如果想做真正公民,麻煩先幫香港解殖,因爲殖民地蟻民喺政治上根本冇權話事,冇得參與話事過程就唔係公民,完.
希臘城邦時期:極爲封閉的公民身份
有人認爲,希臘城邦係現代西方政體嘅根源,實際上唔可以好簡單咁講,西方國家嘅政治制度源於二千幾年前希臘城邦嘅某某制度,好多時最多只係個名似,內容已經好唔同.起碼,現代西方國家界定公民嘅方式,已經同希臘城邦時代差好遠.
希臘城邦嘅公民身份可謂非常封閉,取得方式只有一個:父母都係該城邦嘅人,所生嘅成年男性.係呀,就係咁簡單,因爲希臘城邦並非現代國家,而係部落遷徙然後定居,再發展出嚟.部落嘅排他性非常徹底,完全以血緣劃界,成員只會來自同一祖先嘅幾個氏族,希臘城邦幾乎完全繼承呢個特徵.
當時城邦公民身份封閉到不得了,所以根本冇移民嘅概念,外邦人嚟到城邦之後,無論幾傑出,都唔會取得城邦公民資格.例如希臘三哲都係喺雅典教哲學,其中蘇格拉底同柏拉圖都係雅典公民,但亞里士多德嘅哲學成就唔差得過前面兩位,而且係亞歷山大大帝嘅老師,又開學堂教哲學,居然從來冇取得過雅典公民身份,喺現代嚟講都幾出奇,現代國家莫講話對國家有傑出貢獻嘅偉人,就算本來揸嘅只係工作簽證嘅普通人,都有機會拎到國籍與及全套公民權利.但係希臘城邦就係咁納粹,你唔係阿利安人…吖,應該話唔係雅典人嘅話,你身身世世都唔係雅典人,呢一點所有城邦都係一樣.
一開始我講過,人嘅身份有內外之分,亦有上下之分.希臘城邦入面上下之分係乜嘢呢?就係奴隷,農奴之類,永遠唔會做到公民.而通常公民之間亦有等級劃分,等級之間亦不能僭越.即使雅典公民有同等政治權利,到行軍打仗嘅時候,亦要按照財產劃分,有錢人可以騎馬做騎兵,普通人就要落地做方陣步兵,窮人就要做冇裝甲嘅輕裝步兵或者水手,就算你武功蓋世,只要你係最低層嘅公民,都要喺戰船入面划槳.
封閉公民身份,提高城邦凝聚力但限制發展
希臘城邦源於部落傳統,因此公民劃分亦帶有部落色彩,只睇血緣關係,極之排外,就算係納粹都唔會封閉成咁.以現代人嘅眼光嚟睇,呢啲就係封建落後,連意大利黑手黨教父都收契仔,啲古希臘人竟然文塞到咁…
不過,正因爲封閉,所以有現代國家難以想像嘅凝聚力.最少係伯羅奔尼撒戰爭之前,希臘城邦嘅凝聚力極強,公民幾乎人人爲國盡忠,永遠同城邦榮辱與共,一言以概之,即係「公民即國家」.呢種凝聚力喺戰爭時期特別有用,佢哋面對外敵,城邦內部可以團結一致,死纏爛打,直到敵人知難而退爲止.例如波希戰爭嗰陣,波斯人喺溫泉關以幾十萬大軍進攻得千分之一數量嘅希臘聯軍,竟然足足被阻擋三日;雅典城被波斯人佔據,但雅典人並冇投降,反而喺全體撤離雅典城之餘聚集海軍,喺薩拉米斯海戰大破強大嘅波斯艦隊.呢種成就,只有希臘城邦先做得到.
不過希臘城邦之所以能夠以小勝大,仲有另一個原因,就係佢哋本身就好戰成性.呢個特質,結合埋公民身份對外,對下都絕對封閉嘅性質,就有一個後果:人力不足,發展嚴重受限.又以雅典爲例,雅典曾經稱霸愛琴海,半個希臘都以佢馬首是瞻,但佢嘅公民數量真係少到嚇親人:就算係鼎盛時期,都只有約六萬人.六萬人,香港搵四,五個大型屋苑,居民數量都一定多過呢個數字.所以佢哋無論打贏幾多仗,都冇辦法徹底控制勢力範圍入面所有城邦,更加唔駛講將呢啲小城邦同化,變成一個大雅典,因爲六萬人實在太少,如果分成幾十個小部隊,分散喺海岸線複雜嘅希臘入面,好容易就會被逐個擊破.而雅典人又唔會開放公民身份,俾任何非雅典人,或者人數比公民更多嘅雅典奴隸.斯巴達嘅情況一樣,佢哋嘅步兵戰鬥力超群,但係公民數量更少,所以即使擊敗雅典成爲新霸主,都冇辦法長期維持霸權.
每個希臘城邦嘅權力基礎,只有幾百至幾萬個公民,而公民嘅增長方式又只有自然增長一個方法.所以任何敗仗對城邦嚟講,都係一個巨大嘅災難.雅典就係因爲喺西西里全軍覆沒而衰落,但事實上,佢哋損失嘅只係大概三萬人,如果係其他型態嘅國家例如波斯帝國,或者係當時嘅北方蠻族,佢哋好多時輸一場仗就死傷被俘共十萬人,然後好快又可以聚集兵力再打一仗.但係對雅典人嚟講,就等於死咗一半以上嘅公民,立即做成希臘世界巨大嘅震撼,足以成爲佢哋所有敵人撕毀和約重新開戰嘅充分理由.最後,經過連年戰亂之後,希臘城邦嘅呢個缺點,令希臘始終一盤散沙,無法抗拒馬其頓,羅馬嘅征服,而希臘城邦亦成爲歷史陳跡.
羅馬王政及共和:公民身份成爲擴張工具
羅馬建城之初,出現以下嘅故事:
羅慕路斯佔七山爲王,建立羅馬城.但係當時嘅羅馬人多數都係第二度嚟嘅逃犯,奴隸,貧民,幾乎個個都冇老婆,於是佢哋宴請附近嘅薩賓人,然後老笠咗幾百個女人.薩賓人當然唔肯罷休,出兵攻打羅馬,就喺雙方死傷眾多之際,薩賓女人帶埋仔女一齊衝出嚟,擋住雙方唔俾佢哋打仗.原來佢哋已經同羅馬人結婚生仔,唔想老公同自己外家打仗,希望佢哋講和.結果羅馬人同薩賓人講和,而且薩賓人全體搬入羅馬城居住,享有同羅馬人一樣嘅權利,羅慕路斯同薩賓人國王共同爲王.
呢個薩賓婦女嘅故事,反映出羅馬人同希臘人喺公民身份方面有唔同嘅概念.希臘人認爲,公民權係睇血緣,完全唔接納外國人同奴隸做公民;但係羅馬人最少願意定一個條件,嚟吸納其他地方嘅人做公民.而羅馬建城之後經歷七個國王,當中大部分時間都係進行「征服鄰近城市=>吸納戰敗城市人民做羅馬公民」嘅擴張工作,同時亦以開放嘅羅馬公民身份嚟吸引其他地方嘅人移民.
後來羅馬城驅逐國王建立共和,依然繼續進行征戰.因爲羅馬城已經好多人,加上周圍容易征服嘅城市都已經被吸收,所以佢哋冇再將戰敗城市嘅人全部吸納.但係,佢哋建立羅馬聯盟將鄰近嘅城市接收,令佢哋成爲永久性嘅同盟或者附庸,同時賦予選舉權同被選舉權以外同羅馬公民權同等嘅拉丁同盟權,佢哋如果肯搬入羅馬,更加可以移民成爲羅馬公民;同時,古代有戰爭就會有人被俘虜淪爲奴隸,但係羅馬人鼓勵奴隸儲錢贖身成爲解放奴隸,佢哋嘅仔女就可以獲得羅馬公民身份.
到後來羅馬聯盟嘅範圍擴大到整個意大利半島,羅馬聯盟嘅其他城市公民,希望能夠獲得羅馬公民權,但羅馬拒絕,於是佢哋決定出兵攻打羅馬,結果羅馬雖然打敗呢啲城市,但由於呢個係利用羅馬公民權嚟分化造反城市嘅結果,所以呢啲城市嘅公民終於得償所願,全部成爲羅馬公民.
開放公民身分,做就帝國但摧毀共和
開放公民身份嘅好處,同上篇講嘅完全封閉希臘公民身份相比,實在顯而易見.羅馬公民嘅人數,因爲積極吸納其他城市嘅公民而不斷增加,由幾千人增加至幾十萬人,因此兵力亦比任何希臘城邦都多.雅典喺西西里損失三萬人,就足以導致衰落,但係羅馬喺第二次布匿克戰爭俾漢尼拔大敗三次,其中坎尼會戰有近七萬人戰死,但係依然能夠不斷徵兵再戰,唔單只鄰近城市願意提供兵力,連奴隸都可以即刻解放組成軍團,卒之轉危爲安,將大敵迦太基打敗,成爲地中海霸主.
不過開放嘅公民身份亦做成危機,最終摧毀共和.喺我之前嘅文章就提過,羅馬嘅投票制度係一種要經過公民討論再投票嘅直接民主制度,而直接民主制度有一個特點,就係人多就會癱瘓同腐化.因爲人多就好難透過商議同辯論,令所有與會者可以思考各方立場再投票—聽又聽唔到,講又冇機會講,甚至場都入唔到,呢啲討論會點參與呀?呢點各位如果有參加反國教集會,而又入唔到政總大門嘅,一定即刻明白.結果就係,賄選造票取代商議辯論,內戰又進一步取代公民大會主宰國政,最終摧毀羅馬共和.
而當羅馬共和名存實亡,即係屋大維獲封爲第一公民及奧古斯都兩大頭銜之日,羅馬已經變成本國範圍覆蓋整個意大利,行省遍布整個地中海及西歐,西方史上最偉大嘅帝國,咁亦導致羅馬公民身份出現變化.
奧古斯都:制度性吸納公民新血,促進帝國繁榮昌盛
帝政初期,意大利半島已經變成羅馬帝國嘅本國,所有原來其他城市嘅公民都變成羅馬公民.於是公民身份如果要繼續開放,就要轉爲向廣大嘅行省人民開放.但如果向全部行省人民開放,唔單止引起原來嘅公民不滿,而且亦會超出當時制度嘅容納能力,最後天下大亂.
深思熟慮之下,奧古斯都將吸納羅馬公民嘅方式制度化.其中一部分政策係由佢養父凱撒生前所制定,就係做醫生同教師可以成爲羅馬公民,不過唔可以世襲.此外,以前亦已經有贈予地方豪族公民權,或者俾有錢人買公民權嘅習慣.更大規模嘅吸納公民措施,同奧古斯都嘅軍事改革有關.
奧古斯都爲咗弭兵息戰,決定將五十萬大軍大幅削減至十七萬人.但係,呢十七萬人,通稱軍團兵,並唔係羅馬嘅全部兵力.奧古斯都改革兵制之後,每個軍團除咗軍團兵,仲有數目相當嘅輔助兵.軍團兵只限羅馬公民應募,而輔助兵就專爲行省人民而設,而且軍團兵嘅裝備較佳,薪餉較高,服役年期更短,退休金亦更多…即使係咁,輔助兵依然吸引大量行省人民應募,因爲輔助兵退役之後,可以獲得羅馬公民身份,而且可以世襲.
當時嘅羅馬公民比起行省人民,實在有唔少優待,因此能夠吸引行省人民應募輔助兵.例如司法,羅馬公民唔怕受行省總督或者官吏欺壓,因爲有個喺羅馬嘅法院做上訴庭,咁就唔怕俾地方法官屈打成招;想做中央或地方官,更加係非羅馬公民不可參選或投票;最現兜兜嘅着數就係稅制,除咗人人都要俾嘅消費税(税率1%),行省人民每年都要俾10%嘅行省税,而羅馬公民就唔駛俾行省税,只係要俾一筆過,税率5%嘅遺產税同解放奴隸税,而且前者只要係六等親以內繼承就免税,後者其實係奴隸嘅贖身費,主人通常只係暫時代繳……
於是,羅馬公民唔單止有地位,而且有現兜兜嘅着數,足以吸引大量行省民當兵,做教師及醫生;而吸納呢啲以職業貢獻帝國嘅行省民做羅馬公民,亦對帝國嘅防衛同發展有利.於是百多二百年後,羅馬帝國嘅精英階層,包括皇帝在內,就多咗好多以前係行省民,但努力咗幾代嚟貢獻帝國嘅家族.真係好有獅子山下精神…吖唔係,係羅馬精神先啱.事實上,而家唔少國家嘅投資移民同工作移民,喺精神上同羅馬帝國吸納公民嘅措施一樣,可以話,呢個係羅馬重要遺產之一.
卡拉卡拉:行省民自動變成羅馬公民,卒至帝國衰落
奧古斯都改革,奠定羅馬帝國發展強盛嘅基礎.兩百幾年後,一個唔多出名嘅羅馬皇帝卡拉卡拉,頒布咗一個「安東尼奧勒令」,結果摧毀咗呢個基礎.勒令嘅內容好簡單,就係將所有未曾取得羅馬公民身份嘅行省人民,升級做羅馬公民.
公平,真係好公平;大鑊,真係好大鑊.
公平,大家好易理解,因爲所有行省人民—直到呢個時代,依然佔帝國境內大多數—自此變成羅馬公民,享有同等嘅司法權利,政治權利,仲有低稅率.但係大鑊呢一點,如果你唔係羅馬皇帝或者執政官,總督,元老院議員等等嘅國家棟樑,又冇一千八百年後嘅馬後炮觀點,當時嘅人未必咁容易睇得出.
首先,我哋睇返上面,奧古斯都改革之初,點解唔將整個帝國嘅人都變成羅馬公民.就係怕當時原來嘅公民反感,與及要令制度可以容易處理,避免天下大亂.卡拉卡拉嘅勒令,正正就係導致奧古斯都最想避免嘅情況出現.
原有公民嘅反感並未大到排擠新香港人…吖應該係新羅馬公民,但係佢哋當中大多數都係親自或者有先祖嘅努力同貢獻,先至可以成爲公民;但而家嘅新公民,喺佢哋眼中,根本乜都冇做過就有公民身份.而新公民就認爲,好命好過好波,駛乜做輔助兵喺雪山,森林,沙漠同蠻族死過吖,而家皇帝開句聲就令大家都可以拎到着數,哈哈哈,咁搏咁勤力,把鬼咩.結果,就係爲國盡忠,貢獻社會嘅羅馬精神,變得蕩然無存.
失去奮發向上嘅精神,任何制度都好難有效運作,何況呢條勒令嘅後果,會直接沖擊當時嘅各種制度.例如司法制度,本來羅馬嘅「終審法院」只爲佔少數嘅羅馬公民而設,但而家人數一次多咗幾倍,案件數量亦成比例咁增加幾倍,但法官同律師冇辦法同時增加,咁你話,點算?結果就係,終審法院接近癱瘓,十五年後另一個皇帝被逼立法,將終審權交俾行省總督.以前最少有部分人可以上訴,而家個個都冇得上訴,真係好公平.
又例如財政.呢樣就真係小學生都識計,一生人交一次5%嘅遺產稅(仲要六等親以內免税),解放奴隸税,同每年10%嘅行省民税比,邊樣嘅稅收多啲?咁你話,咁搞法帝國財政一下子少咗咁多收入,點算?嗰陣又未有債券,何況債券都要有足夠稅收擔保先有人敢買,唯有每次政府要錢嘅時候就加新税,加下加下稅率就高到不得了,同時税項多到記唔住.羅馬本來嘅簡單低税率稅制,就變成複雜高稅率稅制,而全體羅馬公民,不分新舊都要硬食,真係好公平.
更大鑊嘅係軍事.輔助兵之所以可以忍受低薪同更長嘅服役年期,完全因爲退休之後可以得到羅馬公民身份.而家忽然間人人都係羅馬公民,咁輔助兵自然會要求同軍團兵同工同酬,雖然會大大加重財赤,但係咁先公平㗎嘛.
不過,喺羅馬嘅軍隊入面,公平係會好大鑊.首先,輔助兵最大嘅吸引力在於退役後嘅公民身份,而家忽然冇咗呢重吸引力,就令行省嘅「新羅馬公民」再冇動力當兵,做成徵兵困難,即使後來同工同酬都冇辦法湊足新兵.其次,以前輔助兵表現得好,可以升格做軍團兵,甚至做百夫長同軍官,而家冇咗升做軍團兵呢部分,就令佢哋當中嘅大多數都唔再願意爭取表現,而原有嘅軍團兵亦因缺少競爭而變得怠惰.
呢個公平咗但又懶咗嘅軍隊環境,加上日漸加劇嘅財政赤字,時有時冇嘅軍餉,與及全體新舊公民突然失去奮發向上嘅動力,結果就係後世所謂嘅三世紀危機:蠻族屢次擊敗羅馬軍,喺帝國境內燒殺掠奪;將領擁兵自重,各據一方,內戰打個不停;行政癱瘓,法律廢弛,各級政府無法運作.最後羅馬帝國實在太亂,於是戴克里先爲咗重整帝國,決定將帝國嘅根本,由法治改爲高壓極權,羅馬帝國於是變質,最後瓦解.當然,喺帝國末年,幾乎人人都要交重税,俾蠻族搶過幾次家當,最後成個西羅馬帝國滅亡,齊齊做亡國奴,一樣係好公平.
國家的公民如何,國家的日子也必如何
由希臘羅馬文明嘅公民身份變遷可見,公民身份有幾開放,點樣開放,都會影響國家嘅發展.因此後世對於公民權利義務點樣界定,點樣吸納移民,都視爲重要嘅國策.太狹隘會妨礙發展,太開放會敗壞國政,人人冇權同人人都有好多權,同樣會危害國家生命.國家的公民如何,國家的日子也必如何.
原文連結


text:
我以為搵到個異性陪自己就好開心…但最後先發覺自己係想要一種戀愛嘅感覺
Christina同前度男友喺上個月分開咗,或者大家感情已經變淡,最終男方提出分手.
原本繼續單身生活嘅佢都覺得路總要走落去,分手都沒什麼大不了.
反正,都唔係第一次.
只不過一年總有啲敏感節日,情況就好似女仔月事嚟到一樣,
想避都避唔到.
就好似前兩年嘅情人節,熱戀中嘅Christina仲同緊男朋友傾緊去邊到慶祝,期待緊對方嘅驚喜,
可惜今年只能夠形單隻影.
星期日屋企人都休息留喺屋企,媽咪見到自己突然星期六日都留係屋企就好奇去問下
「阿囡你今日唔洗出街咩?洗唔洗煮你飯呀?」
或者伯母都唔知道自己個女最近分咗手.
而Christina可能都唔知點樣開口回應,就諗住搵一班朋友去陪自己
「Sorry…我要陪男朋友呀…」
「今日唔得呀…下次陪你啦…」
約左十幾個姊妹,可惜個個都係同一個答案.
就連男性朋友,佢地都約左自己嘅女朋友,更加無謂去打擾~
呢一刻Christina感覺到好迷茫,曾經有諗過好似廢青咁收埋自己喺房瞓教算數,但見到屋企兩老都齊晒係到,更加唔情願比佢地見到自己咁頹廢,最後唯有選擇出街.
夜幕低垂,令街頭更加有浪漫氣氛.
街上愛人一對對,即使Christina早就做咗心理準備,但始終無法避免有點失落.
一個人盲目喺街上遊走,有家又歸不得,嗰種孤單感覺比之前更加強烈.
Christina就好似平時一樣,一有唔開心就會自己飲酒,今次佢經過中環,就諗起燈紅酒綠嘅蘭桂坊.
或者嗰到都有好多同病相憐嘅單身人士,所以決定去碰一碰運氣,認識下朋友!
Christina之前都同班姊妹,男朋友有嚟過幾次,但一個人就真係第一次.如是者入咗其中一間club坐底飲嘢,可惜酒精一向都唔會令人解決煩惱,只會叫人更加愁眉苦臉.
佢攞番部手機,睇到之前啲相有幾咁甜蜜開心,失落感同背後強勁嘅音樂形成咗好強烈對比.
一杯又一杯,坐咗一陣已經有幾個男仔走過嚟話想請飲酒,平時好有自制能力嘅Christina好識保護自己,但呢刻半昏半醉嘅佢似乎已經失去理性.
或者Christina外型樣貌都唔差,要認識異性都唔會話好困難,有一刻佢更加覺得不如是但搵個男仔陪自己捱過呢一段日子就算,但閒談之間發覺自己愈係刻意去應酬識異性,失落感就愈係強烈.
佢諗番起同男朋友一齊燭光晚餐;
諗番起同男朋友一齊漫步沙灘;
諗番起同男朋友一齊睇戲煲劇;
好多好多嘅畫面,原來自己仲係揮之不去.
呢刻,Christina喺club入面喊咗出嚟.
「你…無事呀嘛…」
其中一個男仔見到佢突然之間崩潰大哭,都有啲不知所措.
「你係咪唔舒服呀..我有咩幫到你?」
但Christina無講任何嘢,只係搖搖頭.而其他男仔見到佢喊得咁勁都無再去打擾佢.
發洩過後,冷靜落嚟.過咗成晚,Christina就選擇搭的士返屋企~
途中佢望住窗外風景,街上人流明顯減少.
車停在交通燈面前,遠處見到一對情侶係車站等緊巴士,而男方緊緊將另一半抱緊,為佢取暖.
此情此景,佢最後先發覺分手之後並唔係想要一個男仔,而係想要一種屬於情侶之間戀愛嘅感覺..
#分手快樂 #請你快樂
#你可以找到更好的
ig: hottofuzai


text:
好多人都好期待超人既戲,不過可能會覺得個個大改左既故事令人有啲失望.但係新既 Krypton 世界亦即係齣戲既前半部都做得唔錯,個種 organic high-tech 設計型得黎又唔太誇張脫節.
可惜 Lego 既 Man of Steel 系列只係得架 dropship 同 escape pod,我覺得幾型既 General Zod's Attack Ship 就無喇,唯有自己搞掂...好似上次砌 The Bat 一樣,我又買左本書 "Man of Steel - Inside the Legendary World of Superman
" 去研究,點知只係得一頁講呢架飛機,仲要係唔清楚既添...
呢架飛機係戲裏面只係得一幕,就係 General Zod 衝入去超人阿爸既屋企,去阻止佢將超人送去地球個一幕,而我都剪左個一小段
,俾有興趣既你睇下喚起你地既回憶.
好喇,花左近兩個月,終於砌好,趕起喺 Bricks Adventure 2013 既展覽中展出.無錯,佢之前係未公布過架,所以如果你去左就係其中第一次見到佢既 Lego 粉絲喇!我地先黎個一合照先!呢個就應該係 Lego 全 set 既樣!
頭部特寫:其實因為資料缺乏所以真係好難砌,唯有加少少創意啦,呢個係駕駛倉,係無窗既,因為咁先進既科技之下仲需要見到出面咩?
裏面可以放一個駕駛員...留意下機頭既炮,有好多火力架,係射爆 Jor-el 屋企既武器...
呢架戰機既另外主要用途係運載士兵,中間就係中空既,衣家佢載住 General Zod 等人去搵人算賬喇...
最複雜既設計就係呢個喇,係佢上面既機翼.好似昆蟲咁,有兩邊既翼,而每邊都有三個分支,都可以獨自調校架...而我就將每邊最外邊既兩個做到可以調校,留返最頂既 fixed...
點解係咁既?如果你有睇到上面個段片段,你就會發現呢對翼可以向前向後轉.當要向前飛既時候,每個分支既引擎部份就會向後.如果要停要減速,就要向前,而要停留空中,就要向下喇...
向前既時候,亦即係要減速...
機既後方就無乜特別,但係有兩排引擎,有向後同向下既,又係會係空中唔同動作時開動唔同既部份,如果你留意段片你都會見到佢係點運作.
降落!"I will find him!"
成部機既設計都有些少特別既考慮,因為佢係以 Lego 既超人系列為基本既 color & form,但係又要跟返電影裏面既真正飛機設計.戲裏係無綠色既,但係我鍾意 Lego 保留在綠色的設計,同原來既 kryptonite 氪氣石係一樣色.同時我都保留返 Lego 設計 dropship 既一啲細節,好似係啡色既底同射得出既炮等等.
最大鑊係個隻翼,我已經重新設計過佢三四次咁多,力求同樣既設計上可以又調校得又輕啲,但係個隻 hinge 都唔係好夠力,要借少少用下次個 base 黎頂住.我估我遲啲會用 Technic 件去改善一下,希望可以唔好咁脆弱.
衣家齊 set 喇,超人同 General Zod 開戰喇!


text:
影相呃like真係一件好煩嘅事嚟㗎,不過呃like 都唔一定要成日去埋啲山卡罅地方.有時喺城市入面一啲人為嘅藝術作品都好值得影相留念㗎!
搞藝術啫,使唔使拎住碌嘢喺咁噴呀?仲要噴隻咁鮮豔嘅Hot Pink,好搶眼啵!唔通係Barbie主題嘅屋仔?
嘩,仲要唔止噴一間屋,一次過噴成幾間𠻹!唔通又係啲有錢又有屋嘅人想讓全世界都知道佢哋嘅低調?咁噴法咪係人都知啲屋係你㗎囉!
但係呢幾間喺洛杉磯嘅屋唔係屬於呢位藝術家Matty㗎啵,老友,搞藝術啫,搞埋人哋間屋,唔怕慈母搵你傾計咩?原來呢間幾間屋就嚟要拆嚟起豪宅,所以臨拆之前,建築商咪請佢嚟搞搞震咁囉~
成間屋裡裡外外都變晒粉紅色,最啱就係畀啲妹豬嚟打卡影相,跟手Post上挨豬喇!只要係挨豬打#pinkhouse,就睇到好多喺嗰度影嘅相㗎喇~唔止係妹豬,阿叔都好捧場㗎,仲有人喺嗰度影畢業相𠻹!
叫得藝術家,搞出嚟嘅嘢就點都有啲背後意思嘅.原來啲屋除咗要嚟畀大家影相呃like,其實Matty仲想引起大家對Gentrification,即係士紳化嘅關注.始終每次拆樓起豪宅,都係代表無咁有錢嘅人要搬走,有錢嘅人就搬入個社區.
不過Matty呀,你好似就係建築商請㗎啵,你咁講怕唔怕倒人哋米呀?佢仲話最希望可以爭取到政府以後拆樓前都畀佢哋咁髹喎,有希望係好事嚟嘅⋯⋯
雖然聽落幾有意思,有好多鍾意影相Post相嘅朋友仔都好捧場㗎,但係周圍鄰居就唔多高興喇,話晒無啦啦多咗堆粉紅色咁搶眼嘅嘢係屋企附近,又多咗咁多三唔識七嘅人出入,的確幾影響人嘅.
始終藝術呢家嘢,唔係個個都識欣賞㗎嘛,正如你腦細如果突然話要將成間Office變做Hot Pink,你都頂佢唔順啦~雖然你應該從來都冇順得佢順.
封面圖片及資料來源:themostfamousartist/Instagram,the_art_junkie/Instagram,andrew_cirving/Instagram,lala_dreamer_/Instagram


text:
今日去咗石硤尾街巿上面個平台玩,真係可以話係沙漠中嘅綠洲呀!
因為自從搬咗嚟石硤尾之後,我哋都好少踩單
但係俾我發現咗呢個又大又少人嘅地方,終於可以俾佢哋兩個踩番夠本
其實喺附近都搵到少少地方係可以踩到單車嘅
不過始終都比較危險
因為地方唔大而且又好多人
對於踩兩個碌嘅哥哥嚟講
真係比較危險,唔係驚佢撞親自己,最驚佢撞親人
我哋沿住窩仔街同巴域街交界嘅天橋
直接行咗上去石硤尾街巿個熟食平台
上邊無錯係有幾個大排檔,不過仲有個好大嘅公園
我哋上咗天穚之後就係平台最尾尾呢個住踩番入去
呢度只係一個公厠同埋好多居民喺度掠衫嘅地方
不過呢度都間唔中會有一兩個人行
所以都唔鼓勵大家喺度呢踩
再行入去就係大排檔嘅位置
因為呢度係露天同埋向住西面嘅關係
大家最好4-6點呢段時間嚟,如果唔係就會超曬!
Hysan話要番轉頭帶媽咪過嚟...
過到嚟呢邊見到一個大公園
有好多唔同嘅遊玩設施
雖然唔多人但係始終係邨入面嘅平台位置
都會有人出出入入,一定要睇住小朋友同埋叫佢唔可以踩太快
想踩快d一陣話你知有個好地方
一見到爬架佢就即刻落車走去扮馬騮啦又
另外一邊有個瀡滑梯
呢度始終都係屋邨
所以設施都難免俾d夜青用筆或者塗改液畫花哂
最難得係仲有買少見少嘅氹氹轉
如果想盡情d踩單車的話
呢度有個大空地話細都唔算細
足夠俾小朋友喺度踩嚟踩去!
因為正常情況底下巿民都唔會行過呢度
芊芊就好斯文咁慢慢踩
口裡就叫住「快d快d!加油加油!」超攪笑
踩踩吓見到幾隻鴿
對照住側邊嘅馬路影咗呢張相
真係好似石屎森林裡面嘅一片綠洲
以下圖片因為佢一邊玩我一邊伸手去攪佢
所以佢發我脾氣.....
鼓起泡腮!
睇住呢兩隻嘢真係遲早有一次就跌一鑊金嘅
成日做埋哂d危險動作
都係過番嚟呢度玩d斯文d嘅遊戲啦
媽咪同佢哋玩猜情尋上一級嘅遊戲
Photo by CANON 5D Mark III, Len | EF 24-70mm f/2.8L IS II USM
呀劍評分: 8分
呀劍評語: 我俾8分係因為佢夠珍貴, 係巿區裡面都真係比較難搵到咁大個空地既兒童遊樂場, 等小朋友都可以落樓下就可以盡情咁踩單車喇!
地址
石硤尾石硤尾邨商場平台
開放時間
24小時
(以上資料更新至文章當日)


text:
前幾日港大爆咗單大嘢,話港大性早洩堂口班學生玩爉燭滴JJ,又用條軟鳩打人塊面.唔知點解好多網民企響道德高地,又話咩「你班大學生讀屎片」,「港大畀我都唔入」,「大學生唔識分吋」…大佬呀,唔好講到港大咁易畀你入好唔好呀?蘭桂坊班港女公廁,都係洋腸或者有錢ABC先畀入架咋,你哋呢班毒撚屋企窮到冇鏡就痾督尿照吓自己先啦!
老老實實,Jason仔覺得大學生爉燭滴JJ真係冇乜嘢.香港幾多打工仔,日日返工逗份雞碎咁多嘅人工,工作範圍好聽就叫office work,但實情都係不外乎幫老細含撚架啦!Just Like,開會嘅時候,老細行入黎劈頭第一句:「各位同事,今季sales我想有啲新promotion,唔知大家有咩idea拋出黎呢?」大家都知,老細所謂拋idea唔係真係叫你拋idea,係叫你猜老細個有咩新體位玩鳩你哋班想走但又冇offer嘅廢柴啫.
「Isaac,你哋啲後生仔成日咁鍾意上網,一定好多諗頭啦.」老細望鳩住你,基本上已經拉定褲鏈逗定條J出黎,等陣間發發聲咁打落你塊面度:「你先拋幾個idea出黎!」一切已成定局,你都已經習慣咗強姦當享受咯:「老細呀,我覺得不如搞個Discount畀我哋啲客啦不如…」
你都未講完,老細皺一皺眉,睥住你好大聲講一句:「Come on Isaac,I am so disappointed!你啲後生嘅成日佔中呀撐長毛呀就叻,叫畀啲創意就乜貨都冇,邊度有競爭力呀?努力啲!好唔好?嗱,我諗過喇,做個復活節減價Promotion啦不如!」就算你心底裡係撐國師多過長毛,但老細成條J已經發落你塊面度,發發聲大大力倒插深喉乜都玩齊喇,總之你係成日佔中撐長毛架喇,你有資格出聲咩?
係呀,你睇唔透Discount同減價有乜分別,但你都會話好架啦!你有得揀咩?老細叫你含恨定含撚,你咪一樣照做!話你知呀,你何止Cheap過大學生,大學生都有得揀走堂,你?射波都扣人工啦!Jason仔話你知,你仲Cheap過砵蘭街啲雞呀!嗱,啲雞都可以揀今日唔開工啦,你呢?含啦,撚樣!


text:
第五位:「我講吓笑咋嘛.」
講笑?唔好笑囉!成日話我咁認真做乜,老老實實我真係唔知你邊句認真邊句玩喎,會唔會你對我嘅感情其實都只係玩玩吓?次次奶咗嘢就話講吓笑,搞到反而我係錯,因為我太認真,真係認真便輸了.
第四位:「你扮到咁靚做乜?」
正所謂女為悅己者容,唔好吓吓以為我扮靚就係出街溝仔先得㗎,講真日日返工都係頹look,有時放假都想執返靚少少同啲姊妹去gathering吓,唔係要同人鬥靚,純粹想自己開心吓,稍為安慰自己:「原來執執佢都仲見得吓人嘅.」同埋女仔係貪靚㗎啦,我唔會想廿幾歲就變黃面婆(即刻諗起家有喜事嘅吳君如),我知,我肥我醜你就夠安全感吖嘛,sorry我諗我做唔到喇.
第三位:「對唔住囉.」
你係對唔住我,唔係對唔住我個「囉」喎,一係你覺得自己無錯就打死都唔好認錯,如果要認就唔該認得好少少.最憎人覺得自己啱晒,人哋講咗一大輪嘢根本一句都聽唔入耳,但係為咗盡快close file同埋扮晒偉大咁當讓咗步就講句咁嘅嘢出嚟,其實只會令人更加嬲.有時唔認同咪話唔認同囉,唔係一定要是但一方屈服先叫解決咗完咗,而且每個人嘅性格同價值觀都唔同,千其唔好諗住要對方改變.
第二位:「唔得/ 唔準去/ 唔可以.」
你係我邊個先?我阿爸阿媽都未咁管我啦,我又唔係去做犯法嘢,同埋態度點解要咁強硬呢?你咁講即係無商量嘅餘地啦,你都未了解清楚就禁我聲,無言論自由,無人身自由,你唔係格雷呀大佬,你叫我跪低我係唔會跪㗎.(明就明,唔明就唔明)如果有啲嘢真係唔想對方做咪傾囉,吓吓一嘢ban落嚟係想點先?
第一位:「又嬲.」
呢句真係好經典,十個男人講咗九個都會同女友鬧交,至於第十個,就係會打交.如果想增強呢句嘢嘅威力亦都非常簡單,只需要喺其他人同女友一齊在場嘅時候講(女性朋友效果更佳),一定可以令女友核爆,因為咁樣做即係將你女朋友小氣,刁蠻任性同公主病嘅缺點話畀全世界知兼且表達出你對女友嘅不滿,好簡單,即係落佢面.當然醒目嘅女人係會喺其他人離開之後先會爆,即場大多數表面都只係會笑笑口話:「哈哈,邊有嬲呢,傻嘅.」
其實我真係好唔明點解男人咁鍾意講呢兩個字,呢兩個字嘅作用除咗火上加油之外,其實係零意思.女人聽到呢句,係會由無嬲變有嬲(覺得你屈佢),有嬲變極嬲(即係話我小氣啦),仲要有啲男人驚死唔夠激係會講幾次「又嬲」,於是個女人就極極極嬲,唔好問點解會咁,你就當係公式咁背咗佢:又嬲+無嬲=有嬲;又嬲+有嬲=極嬲;又嬲x2+極嬲=極極嬲,睇到呢度係咪覺得好很煩唔想再背?咁唔該你唔好再講呢兩個字喇,除非你想聊交嗌啦.
兩個人拍拖,鬧交係正常不過嘅事,亦無話一定係衰嘢嚟,會破壞大家嘅關係,其實只要處理得好,係會令大家更加了解對方,反而成世人都未嗌過交嗰啲情況最令人擔心,因為好有機會係是但一方死忍扮無嘢,積埋積埋啲不滿於是一爆就好大劑.不過點都好,以上呢五句說話最好就唔好再講喇,無謂啦.
P.S. 其實仲有好多例子,不過寫住呢五句先,大家又有無咩可以開心 SHARE?


text:
2015年6月30日星期二
雪耳雪梨清補涼糖水
早兩個禮拜睇到 blog 友 cici 用清補涼煲湯,提醒咗我好耐都無煲過,不過今晚我唔係用嚟煲湯,係煲糖水.
2015年6月27日星期六
涼食韓國粉絲
平時煮韓國粉絲我都係熱食,所有材料分別炒熟後就全部回鑊加調味兜炒,但依家天氣咁熱,真係做得少啲得少啲,盡快離開個熱廚房為上策,所以今次反而跟番韓國正宗做法,全部材料都唔回鑊加熱,就咁撈調味料就算,少啲功夫之餘又唔使食到個人咁熱.
清涼的一餐
比起其他人,我都算唔係怕熱得好犀利嗰隻,但今年夏天真係好熱,幾乎日日都發出酷熱天氣警告,唔好話落一落街買餸,就連坐喺屋企乜都唔做,甚至飲杯水落肚都會出汗,真係每日都要沖兩,三次涼,難為嗰啲勁怕熱嘅人,都唔知佢哋點算!!
一向都唔多好食凍嘢,今日出完街返到嚟食第二餐都要全部凍食呀!
2015年6月26日星期五
素韓式炸醬麵
2015年6月25日星期四
咖啡西多
早前睇到電視一個飲食節目介紹一間本地新開嘅創意甜品店,其中有樣食品叫做咖啡西多.傳統整西多都會用奶去開蛋漿,我自己因為唔飲奶,當然就會用小量水去開啦!呢間甜品店仲犀利,用咖啡去開蛋漿,等我又試吓先!.
2015年6月24日星期三
黑椒醬炒露荀蘑菇鮮白合
平時我都好少食露荀,一來因為價錢唔平啦,但主要都係食完之後 "交水費" 時會有好濃烈味道,喺番自己屋企都仲好啲,但如果係食完之後要去學生屋企上課的話就有點尷尬喇!
近年街市有啲幼身露荀賣,價錢相對經濟,$12 一紮約有 8 – 10 條,見好耐無食過,又買嚟試吓先!
2015年6月21日星期日
匯豐紀念鈔
睇新聞見到首日喺香港同九龍會展大排長龍拎紀念鈔,真係嚇嚫我,好驚我都要咁輪隊!我被安排今日到大角咀匯豐中心領鈔,因為正正就喺 Charmaine 屋企隔離,所以之前已經約好今朝一早同佢上完堂我先行過去匯豐,但因為早咗成廿分鐘就到達大角咀,又唔敢太早上去佢屋企,於是就決定先行過去視察一下,睇吓條龍長到有幾恐怖!
總站落車後已經見到有匯豐職員企喺中心入口攔途截劫,唔係領鈔嘅應該唔俾入,我問比預約時間早到可唔可以拎,佢哋話可以,再問清楚條龍有幾長,諗住如果真係要排好耐的話都係教完琴先返轉頭再拎,無謂阻住學生時間嘛,點知個職員同我講,查實係唔使排隊!嘩,咁正,即刻拎完走人!!首日啲人就日曬雨淋排幾粒鐘先拎到,我就可以舒舒服服涼住冷氣兼唔使排隊,前後幾分鐘就攪掂.教完琴去搭車時見到多咗好多人,仲有個警察喺度維持秩序㖭,我真係超好彩囉!!
Lunch Meeting
講番禮拜五個 lunch meeting,我哋一行四人去咗灣仔「Cupping Room」食 lunch,咖啡同食物都唔錯,有賣相,有味道,但環境就唔多舒適,因為地方細人又多,lunch time 時坐滿人之後就非常之嘈,講嘢要好似嗌咁,聽嗰個就好似借咗聾耳陳隻耳咁!!
五香素粽
一直都唔係好敢自己包粽,因為怕包得唔好,烚完之後會漏料,浪費一番心機.早前喺 Facebook 「素食青年」群組內見到有素友包素粽,包得好靚,於是就請教佢點樣包粽,呢位素友真係好好,不單只無私地分享製作心得,細心指導,仲不斷送上溫馨提示,人家咁有心,我都唔可以辜負佢嘅好意,所以今日終於的起心肝嘗試包粽.
想學識自己包粽,最重要唔係為咗滿足自己口腹之慾,而係可以包素粽供佛;再者,八年前嘅端午節經歷咗我人生中最黑暗,最低潮的好一段時間,所以我都想藉住一隻素粽表達自己心意.八年前嘅今日,俾我體會到中國人憑傳統經驗累積總結出的一句說話:「過唔到大時大節!!」身邊亦有親友係喺大年初一及冬至前後離開的呢!
2015年6月17日星期三
黑豆木耳木瓜湯
今日喺街市買到兩個好靚仔嘅木瓜,菜檔阿姐就話今日木瓜賣得好平,賣 $5 斤,以近排價格以言係咪真係好平就唔知喇,因為好耐無買之餘,自從檔口變到迷你 size 之後就連價錢牌都無位擺,以前就算唔買某樣嘢,但見到個價錢牌都可以大約知道行程,依家就無呢支歌唱喇,而且有啲貨迫住要放喺佢哋檔口入面,要就嗌佢哋拎俾你,無得樣樣都落手落腳自己揀,更加唔好意思叫人家攞好多出嚟俾你揀啦!希望個街市快啲重建完成.
我自己就好怕熟木瓜,唔知點解嗰覺得味道好難聞,好臭,聞到都即刻反胃兼作嘔,但問過好多人又話唔覺得,究竟係我嘅嗅覺有問題呀,定係其他人都同我一樣都聞到同一種味道,但就唔覺得係臭,情況就好似榴槤味咁樣,所以我一般都只會買青木瓜,好彩青木瓜煲湯都一樣咁甜.
訂閱: 文章 (Atom)


text:
(東方日報截圖)
最近聽到D傻閪係咁係度推港產野,肥西一睇到就得啖笑.港產?好好咩?好撚心啦.真係好既港產,林憶蓮果D呀,一撚早上晒去大陸搵真銀啦.係香港俾人笑到仆街果個陳偉霆呀,中央台大捧添呀.係你先會聽香港果D咩Gin Lee同個譚耆英唱歌啦?
香港野有幾好?行撚開啦.最近睇到D人係度推港產.果個熱水壺,核核突突,大陸野咁,你叫D港女點用呀?係呀,港女係白鳩痴架啦,係D港女group港女Page推兩推,就人人日日拎個果D唔撚知咩憫燒杯返去整湯扮減肥,之後夜晚又就去食泡菜午餐肉公仔麵扮部隊鍋扮韓妹,係咁撚蠢架啦,點解佢地係咁樣都唔食你香港野呀?因為香港野,根本唔撚識推囉.
香港有咩係有型架?歌手呀?個撚個樣衰衰咁.唱得好少少就以為自己大支野.你睇中國?個撚個又六呎又靚仔仲要唱得.最近有個親戚,中學未畢業,佢聽薜之謙呀?邊撚個?大陸歌星囉.佢而家紅撚過周杰倫架.唱得好過你D香港歌星多多聲啦.做乜撚野要聽你用你買你睇你香港野呀?真係貪你夠二線呀?
你D香港人,返去聽D五呎七又甩嘴又唔記得歌詞又走音既歌手啦.香港係得二線野扮一線扮本土黎呃人錢架啦.好撚快香港就玩撚完架啦屌你老母.仲有呀,就黎「屌你老母」都係廣州人講得字正腔圓過你香港班臭閪架啦.


text:
懷孕戒口
有BB後,好多準媽媽都會擔心唔知做錯咩或唔知食錯咩而影響懷孕,我都一樣,一有懷疑就上網搵或者問人,但資訊太多又亂,對於 懷孕戒口 ,例如懷孕食雪糕,有人話得,有人又話唔得,一旦做咗或者食咗就大件事,除了要面對無數指指點點,更要承受內心嘅責備.初孕到目前都遇到好多唔知得唔得嘅問題,喺度同大家分享下,無100%對錯,始終每個人身體狀況都唔同,最終由你自己決定,以下提議只供參考.
懷孕食雪糕,凍嘢得唔得呀?
中醫話凍嘢係生冷嘢,影響子宮,有無懷孕都唔建議食.西方國家嘅孕婦照食可也,仲會自製好多鮮果Smoothie,營養角度無問題.雪糕都係奶製品,但我哋食之前要留意貯存方式,對於無蓋Cover/ 軟雪糕/ 手作軟雪糕,我都唔會食,因為呢類雪糕最易有菌,例如李斯特菌甚至大腸桿菌.
至於沙律,自己整嘅沙律,你可以好確定用咩水處理,如果喺餐廳食沙律,你可以確定到佢用咩水洗菜嗎? 預先包裝嘅沙律菜都有機會受沙門氏菌污染,想食得安心建議大家親自整.最後要講嘅係凍飲,香港夏天真係可以熱到人體爆炸,但我哋都要小心選擇凍飲,個人覺得樽裝嘅還好,茶記嘅就免喇,始終唔知入面嘅冰塊係咪用生水製成,食咗攪肚痾都算喇,如果有菌或會影響BB健康.
懷孕食朱古力得唔得呀?
好多孕婦都擔心食朱古力會攝取咖啡因而 戒口 ,但今次呢個重大發現,對於鍾意食朱古力嘅孕婦嚟講一定好開心.生果日報係2004年嘅一篇關於「孕婦吃朱古力誕開心嬰兒」報道指出,芬蘭有研究話有食朱古力嘅孕婦,生嘅BB會開心D,笑多D,文章裡面有研究數據,詳情自己上網搵搵.
但咪咁開心住,即使要食都唔可以過量,進食過量或會增加妊娠糖尿病嘅風險,而且食太多就肯肯定會發生 肥媽唔食B 嘅狀況,產後瘦身就更加困難,想肥B唔肥媽,食嘅時候都要抑制吓份量.
懷孕可唔可以食…
究竟懷孕可唔可以食香蕉? 火龍果? 豆腐花? 芝麻? 咖啡? 奶茶? 壽司? 榴蓮? 蝦蟹? 羊肉? 蛇羹? 蜜糖? 唔舒服食藥又得唔得? 唔講食藥亦唔講迷信嘅野,齋以營養角度嚟講,以上樣樣食物都有佢嘅營養價值,對孕婦同BB都有幫助.不過,喺我哋食之前,為左BB嘅健康,不妨問一吓自己:
1. 處理過程乾唔乾淨? 會唔會有菌? 例如壽司
2. 懷孕前食用,有無出現過敏感? 例如蝦蟹海鮮
3. 成份會唔會影響BB身體發展? 例如咖啡/酒
4. 中醫角度係咩屬性,孕婦咩體質? 會唔會令孕婦身體唔舒服? 例如香蕉
每個孕婦體質都唔同,有人戒口戒得好清,亦有人樣樣都會照食,個人認為,只要唔係瘋狂地食,只要食物本身乾淨,無毒性,無令我咃敏感嘅,食一點點都何妨,除非你明知果樣野有毒有害,例如 懷孕吸煙 梗係唔可以啦;明知加工食品如火腿/ 煙肉會增加致癌風險,咪食少D或者唔好食囉;明知食咗海鮮會出疹就梗係唔食啦,明知飲親蜜糖水都會肚痾咪盡量唔好飲或者飲少D囉.準媽媽們,我地可以揀嘅食物有好多,對於乜野食物對自己好/ 對自己唔好,自己要懂得分辨啊,共勉之…


text:
居里夫人
居里夫人(又叫居禮夫人,全名瑪莉亞·沙洛美亞·斯郭多夫斯卡-居里,Maria Salomea Skłodowska-Curie,1867年11月7號—1934年7月4號)係波蘭物理學家同放射化學家,亦係世界上第一個獲得諾貝爾獎嘅女科學家.
佢攞過兩次諾貝爾獎,一次係化學,一次係物理.1903年同丈夫皮耶·居里(Pierre Curie)同埋安托雲·昂希·碧格希勒(Antoine Henri Becquerel)分享咗諾貝爾物理學獎,1911年又因放射化學方面嘅成就獲得諾貝爾化學獎.而佢之所以得到諾貝爾化學獎,係因為佢發現咗鐳呢一種元素.
佢亦係「居里學院」嘅始創人.
生平[編輯]
居里夫人1867年喺波蘭華沙出世,曾經患咗一年嘅精神病.由於係女性,佢唔可以響任何俄羅斯或者波蘭嘅大學繼續進修,所以做咗幾年嘅家庭教師.最後,佢喺家姐嘅經濟支援下移居法國巴黎,而且響法蘭西大學(以前叫做索邦書院,1896年改名做巴黎大學)學數學同物理,後來重成為咗法蘭西大學嘅第一名女性講師.
居禮夫人響 Sorbonne 識咗另一名講師,皮埃爾·居禮(Pierre Curie),即係佢後來嘅丈夫.佢哋兩個成日一齊做放射性物質嘅研究,以瀝青鈾礦石為主,因為呢種礦石嘅總放射性比佢所含嘅鈾嘅放射性重要強.1898年,居里夫婦對呢種現象提出咗一個邏輯嘅推斷:瀝青鈾礦石中一定有某種未知嘅放射成分,佢放射性遠遠大過鈾.響12月26號,居里夫人公佈咗呢種新物質存在嘅設想.
之後嘅幾年裏面,居里夫婦不斷噉提煉瀝青鈾礦石中嘅放射成分.努力不懈之後,佢哋終於成功分出咗氯化鐳,重發現咗兩種新嘅化學元素:釙(Polonium, Po, 84)同鐳(Radium, Ra, 88).因為佢哋喺放射性上嘅發現同研究,居里夫婦同亨利·貝克勒爾一齊分享1903年嘅諾貝爾物理學獎,居里夫人亦因此成為歷史上第一個獲得諾貝爾獎嘅女性.八年之後嘅1911年,居里夫人又因為成功分離鐳元素而獲得諾貝爾化學獎.出乎意料嘅係,居里夫人喺獲得諾貝爾獎之後,冇為提煉純淨鐳嘅方法申請專利,而係將提煉方法公佈咗出來,呢種做法有效推動放射化學嘅發展.
居里夫人係歷史上第一個獲得兩項諾貝爾獎嘅人,而且係僅有嘅兩個喺唔同領域獲得諾貝爾獎嘅人之一.喺第一次世界大戰時期,居里夫人提倡用放射學救護傷者,推動放射學喺醫學領域裏面嘅運用.之後,佢曾經喺1921年去美國旅遊並為放射學嘅研究籌款.居里夫人由於過度接觸放射性物質而喺1934年7月4號死喺法國上薩瓦省.
後來,居里夫人個大女伊軒·左里俄-居里(Irène Joliot-Curie)喺1935年獲得諾貝爾化學獎;細女伊芙·居里(Eve Curie)喺居里夫人死咗之後寫咗《居里夫人傳》.喺1990年代嘅通貨膨脹期間,居里夫人嘅頭像曾經出現喺波蘭同法國嘅貨幣同郵票上.化學元素鋦(Curium, Cm, 96)就係為紀念居里夫婦而命名嘅.


text:
爆 Like王
《選戰》片尾曲 hit咗 捱足 10年陳詩慧:唔係有好歌就得!
全城追睇《選戰》第 3集片尾,王宗堯跟住李心潔行,呢種充滿 MV感嘅畫面港劇少有,搭埋首原創英文歌〈 I'll Be There〉做背景音樂,由意境到視覺效果都靚爆.有好嘢當然自動波不斷推,真金白銀俾錢下載嘅 iTunes榜做足本地 10日冠軍,連 GD同太陽嘅〈 Good Boy〉都要輸畀佢.
首歌原創者陳詩慧 04年入行,喺大台做 music director,吳卓曦首〈別怪她〉都係佢手筆. 08年做過環球歌手只出過一隻碟,連阿媽都叫佢放棄.捱咗 10年,今日叫有代表作,但陳詩慧唔敢高興亦未有再出碟打算.她說:「呢隻歌得咗,咁之後點呢?」
F:《 FACE》 陳:陳詩慧
F:點解會有呢首歌?
陳:個 melody同中文版其實寫咗一段時間喇!年幾前已寫咗,我做《選戰》配樂同埋主題音樂創作,導演嗰日開會就話第 3集有個 scene好特別㗎,要解決佢,但因為時間太緊迫喇,初頭同佢講 sorry冇時間做搵隻罐頭音樂頂住先啦.其實未試過成隻寫英文歌,我諗呢隻歌嘅 melbody都 ok適合喎,咁不如改咗英文詞睇下 work唔 work啦,然後改少少音執吓佢,咦!好似 ok喎,喺好緊迫時間就搞掂咗囉.
F:首歌成為 iTunes榜 10日冠軍有咩感覺?
陳:完全零諗過大家會有呢個反應,仲要係英文歌喎.個個好自然問我有咩感覺呀?包括屋企人問有冇感覺飄飄然?但我完全冇感覺呀,我係好清晰㗎!我唔覺得好大成就,同埋可能做咗 10年喇,即係話我出道時候爆咗一隻歌嘅,就會覺得 yeah得咗.經歷咗 10年然後你同我講有少少嘅成績,我開心感恩但冇嗰種仲唔係我嘅感覺.我實在睇得化呢行,反而係諗緊點延續呢個成績呢,呢隻歌得咗,咁之後點呢?反而會諗呢啲嘢.
F:要一個 DJ播一個唔出名歌手嘅歌係咪好難?
陳:真係好難㗎!睇你有冇唱片公司背景啦,或者任何背景啦,呢個遊戲唔係有好歌就得.呢個圈唔係咁玩其實大家都知,係公開嘅秘密.我唔排除唔否認有 exceptional case,當年阿 Kay(謝安琪)係一個好好嘅例子,阿 Kay喺細嘅公司真係靠歌去換到佢喺樂壇嘅位置,但係有幾多個阿 Kay呢?但你話去爭位,攞獎係比較困難囉.
F: 08年做過歌手但發展一般,呢次會唔會再出碟?
陳:當時打擊都幾大,吓,冇㗎喇?就咁喇.其實當時賣得唔係太差,但唔係好到唱片公司繼續投資喺我身上.好現實嘅,唱片公司角度,你一隻唔得就 bye bye㗎啦.今次冇諗再出碟喇,出碟其實冇意義,我識 10個人只有 1個人買碟,買歌文化唔係咁普及,最 friend嗰班佢哋都冇意識去買,覺得我支持你,我喺 YouTube睇咗識唱咪得囉,冇人有聽歌買歌嘅意識.
F:入行以嚟聽過最難聽嘅說話係咩?
陳:聽過好多難聽嘅說話啦,最深刻嗰句係,「你永遠都唔會係何韻詩囉.你唔好發夢啦,你頂籠都係……我唔記得咗佢噏邊個」.香港做音樂,搵餐晏仔,食三餐都可以勉強嘅,但要去到供樓呀,供屋企呀,就諗都唔好諗.屋企有負擔就千祈唔好入行,特別呢 3年屋企人都幾迫我放棄,因為唔發牌事件啦.家人叫我係時候 stop㗎喇,係時候幫番屋企手.初頭諗住做完《選戰》呢個 project就 bye bye,就返屋企幫手做生意,𠵱家又可以畀我試多陣喇,我媽咪好開心.


text:
13 JULY 2014(SUN)
一向我地都鐘意同小小豬親子廚房,所以當知道今年Q嘜親子廚神大賽嘅時候,我都有報名參加,等小小豬去玩吓,等佢可以眼界開啲,又可以見識多啲吸收吓經驗!
先多謝各位朋友仔嘅支持,小小豬係『網上最受歡迎Q嘜美食照』得主之一,所以就可以直接入今日嘅複賽啦~
雖然小小豬都成日同我係屋企整嘢食,不過以小小豬依家嘅表現,我地都係志在參與多,勝出都真係冇諗過,所以其實心情都係輕輕鬆鬆呀~
開始進行比賽啦~
大會邀請了「美女廚神」Zoe為我地進行示範教學,先教我地整個麵包布丁先~
睇完示範就到我地啦,小小豬都好用心地整,完全係有板有眼呀~
麵包布丁焗緊嘅時候,小小豬仲話要坐定定看住個布丁哦~
依個時候Zoe就教我地裝飾個甜品啦~
其實就係我地發揮創意,係碟上加糖皮足球,草地同士多啤梨佈置~
我都知道大會俾分係最主要都係依靠個賣相,應該等我整好晒,可以靚靚仔仔咁去見評判.不過,我同大肥豬都覺得既然小小豬如此落力又投入,我都應該俾啲發揮空揮佢,如果阻住佢咁就享受唔到整嘢食嘅樂趣,所以我依個賣相都係俾小小豬全權負責,我只係旁邊幫幫手啦.
依個就係我同小小豬合力整嘅麵包布丁啦~
最後拎埋個製成品同評判傾計先~
等結果時為依個為食小小豬又嚟食埋一份啦~
坦白講,比起其他參加者整嘅,我地嗰個又真係差好多,不過見小小豬如此落力又合作,睇見佢吱花時嗰個認真樣,其實係我內心深處,都已經覺得我地嘅完成品好靚啦!
一如我所料,我地最終都係入唔到最後十強入唔到決賽.不過今日小小豬表現都尚算唔錯,好落力專心咁完成個甜品,所以入唔到都唔緊要,小小豬享受整甜品嘅過程先係最重要嘛!


text:
專輯:Hazy:The 144 Hour Project
主唱:陳冠希 (Edison Chen)
作詞:Edison/Mc仁
作曲:Nigo
tun 四年前大約二千年 o巖o巖入左娛樂圈發展
好多人覺得陳冠希唔會掂
我冇死過心因為呢個世界只得一個Edison
學左多d中文睇清楚d呢個娛樂圈係點run
有犧牲 根本上我成個人
我記得大約兩年前 o係後台發生一個大事件
冇乜野人企o係我身邊 費時同人地企o係度up我
up左我個dare for more up左我個xx up左我個xx
而家去到練日本 練緊呢個xxxxxxxxxx
今日有人會尊重我 係因為我努力去認識呢個人既方法去搵食
最近feel到我開始有d成績 但係我都要繼續努力
因為仲有大把路俾我行 最重要係我肯用時間
再改變我自己 慢慢 慢慢黎
因為仲有好多人睇死我呀希
而家 唯有 繼續努力去做
我已經搵到自己條路
你地放心俾我做 我信自己 我一定做得到
你放心俾我做 我一定做得到
每一段路最黑既路最尾梗有出路
你有理想就做你有你做
你有理由既話快d上路
你要理人既話'棧'你停o係度
世界有不同既路
要進步要不斷問路
有更多問號 有更多野等住做
路 就有好多種
有人行得聰明有人行得蠢
有人行得輕盈有人行得擁踵
行得'蒙' 唔識分南北西東
盲中中 迷失o係種種迷宮
行得通 擁抱一個自由天空
行唔通 終日惶惶恐恐
最終匿返入個窿 睇到一百呎天空
人 都有好多種
當然有人聰明有人比較死蠢
唔同環境出黎既人會有唔同水準
不過自知之明 唔係人人都懂
有人受歡迎 得寵 值得捧
有人得把口 老奉 搏哂'蒙'
得到人唔係表示有 睇到飯桶
要出黎講句說話睇你有冇種
睇人行路既方法有好多種
人多人推推'甕甕'
人驚人去邊冇人懂
羊群總動員跟住條大路就最安全
大路就係要你dup低頭行路
跟住老總做 唔好問咁多喇細路
做 做得好繼續做
可以同你既話 可以同你做
可以同你做可以同你同你可以同你同你可以同你同你同你
peace ape sound two thousand four


text:
正當全世界都係玩緊 Pokemon Go,本皇就真係唔太感興趣.雖則話寵物小精靈都係我童年回憶之一,但自己真係鍾意數碼暴龍多啲啫.
有咩分別?分別就大,因為我個年紀玩得一定係玩「數碼暴龍機」.
佢係一舊掌心咁大,只得啲 on9 液晶化公仔喺度郁嚟郁去嘅手提遊戲機.
其實要數呢款遊戲機,不得不提當年瘋魔全球嘅「他媽哥池」.育成遊戲機嘅風氣就由始而起,同款產品慢慢越出越多,嗰陣強國已經出產大量「他媽的哥池」,「你媽的哥池」,「你奶奶的哥池」.
直到「數碼暴龍機」出現,全港小學雞都開始沉迷喺呢個毒物身上.
講得育成,就係要花時間照顧佢.數碼暴龍有趣嘅一點就係同一隻成長期可以進化成唔同嘅成熟體,視乎你點樣去訓練同養佢;而重要係佢嘅遊戲時間同你生活時間係同步.
所以嗰陣我食飯痾屎都係要帶住部暴龍機,直情當佢係親生仔一樣;定時要餵肉,要清屎等等.
正當你以為自己可以進化暴龍獸,點知一個唔好彩你第二朝起身佢變成鼻涕獸;不過唔怕,只要你繼續訓練增強佢,佢都可以成為最強嘅熊仔獸!幾勵志!
更加要提嘅就係當年一本兒童雜誌「CoCo」.嗰陣大家就係靠呢本嘢出嘅攻略嚟養暴龍,當然對我自己嚟講最重要就係佢哋會放日本官方嘅暴龍插圖.我哋就係靠嗰一幅幅嘅插圖,嚟幻想自己機入面個幾粒豆豉係咩樣.
大家做得「暴龍師」一定會有固定蒲點,例如係賣模型嘅商店,大型商場嘅玩具部等等.嗰陣個個𡃁仔袋褲一定勾住個暴龍機,一定要勾出面架!如果唔係點樣比人知道係你「暴龍師」呀!?
「喂,你嗰隻咩獸呀?」
「吓?巨龍獸好屎架啵」
「你睇吓佢嗰隻係完全體嚟架!」
「嚟囉~打返場囉.」
大致上個個人嘅對白就係咁.諗起個種熱血同我玩四驅車真係差唔多!
不過有趣嘅係,個陣(甚至依家)好多玩具產品都係靠動畫嚟到帶紅,偏偏數碼暴龍係由遊戲機開始先再到動畫.
八神太一帶住亞古獸去拯救數碼世界,係一班被選中嘅細路呀!當時陳浩南唱首主題曲到依家 2016 年我都仲 J 緊.
比卡超同亞古獸;一個係可愛溫情,一個係熱心鬥志.其實兩個都好難揀,但相比起,數碼暴龍比我嘅童年回憶比較多.畢竟,嗰陣我哋小學雞拎住部機靜雞雞喺檯底度對戰,分享養育心得,總方便過拎住個 Gameboy 入課室嘅.
尋晚落街跑步,見到全條街啲人都痴哂線咁捉小精靈,有啲仲係老豆帶埋個仔出去捉,我真係覺得好幸福.
彷彿見返以前自己喺公園度同班唔識嘅人,圍埋喺度一齊研究點樣用張硬卡「Chok」隻宇宙腦魔出嚟一樣.
加油呀!各位訓練員,而我選擇咗去拯救數碼世界.
下集講吓,我人生第一隻沉迷嘅 PS1 game :「數碼暴龍世界1」.
作者 FB:吹水皇的後花園


text:
[E3專題] Xbox 獨佔四人狩獵遊戲 – 《Scalebound》
2016年06月16日 20時44分
由 PlatinumGames 開發嘅《Scalebound》係E3有試玩片段睇,由監督過  嘅神谷英樹 負責製作,試玩片段展示 4 人協力嘅多人遊玩模式,玩家係一個半身有龍鱗,帶住個headphone嘅戰士,片段見到玩家可以用弓箭同魔法射擊,玩家可以用嘅武器除咗弓箭外,主要武 器仲有大劍,長鎗及片手劍,玩家達到一定能量仲可以變身令攻擊力大增.身邊仲有隻可以騎嘅龍,你嘅龍都會幫手攻擊,仲可以隨時騎番上隻龍做空中攻擊,而魔 物會有幾個階段變化,而每個階段嘅攻擊模式都有唔同,玩家要搵魔物嘅弱點而造成部位破壞.
同其它四人狩獵遊戲唔同,你有隻龍做partner
主角半邊身有龍鱗,帶住headphone,係幾型棍嘅!
玩家可以用弓箭同魔法射擊
玩家達到一定能量仲可以變身
隨時騎番上隻龍做空中攻擊
搵弱點做部位破壞
武器仲有大劍,長鎗及片手劍
《 Scalebound》試玩片段
《 Scalebound》預計 2017 年發售
對應 Xbox 系統(Xbox One/Windows 10)


text: 啱啱過咗50歲生日,已故慈善伶王新馬師曾嘅長子鄧兆尊,雖然已經淡出幕前一段日子,不過佢嘅曝光率依然極高,事關呢個被視為鑽石王老五嘅鄧兆尊,身邊同時出現咗三個紅顏知己 - Carman,前助手車厘子與及Claire,難得「3C女友」相處融洽個個都善解人意,唔介意共侍一夫,經常約埋一齊行街,兆尊可以話享盡齊人之福,難怪被稱為「現代韋小寶」!兆尊日前喺銅鑼灣接受《蘋果》訪問,「3C女友」因為各種理由而冇現身,只係剩得兆尊單拖赴會,講到現代版韋小寶呢個稱號,兆尊淡淡然話:「金庸冇寫韋小寶有幾煩,你睇吓周星馳嗰套唐伯虎,咪話到俾你聽有乜嘢情況出現,係影相嗰啲差啫,影唔到嗰啲樣,屋企人一定有磨擦,呢啲係小問題,唔好將啲嘢放大就冇問題,乜嘢嘢都係講道理.」同一時間處理三段感情,最難分配嘅當然係節日上嘅安排,唔知今年情人節兆尊又係點慶祝?佢話:「女人緊張嘅嘢,男人可能成日都忽略,好似日子,不過習慣咗就唔會有呢個問題,我不嬲都冇節日觀念,屋企得清明同7月14比較注重啲,喺我嚟講,開心日日都係節日,佢哋都認同呢樣嘢.」雖然外間一直將兆尊三個紅顏知己分為正印Carman,二奶車厘子與及三奶Claire,唔知喺兆尊心目中,又有冇排名呢?佢話:「可能喺人哋眼中係好少少,但係我只係普通人,喺我嚟講係冇分大細,人係平等,就算對街邊一個人,都係平等.」講到有冇婚姻承諾,兆尊搞笑話:「你叫我入回教呀?喺我個人眼中,婚書唔係一件好重要嘅嘢,對普通女人嚟講可能係,但係對一個同你一齊咁多年嘅女人嚟講,呢樣嘢已經係一個好好嘅保證,比婚書仲有好好嘅保證,你個人係點,佢對人係點,全部都見住晒.嗰張紙只係你保障離婚之後可以分到啲乜嘢,咁你係咪為咗啲物質而同嗰個男人一齊?呢個男人對你係好,根本唔駛顧慮呢啲問題.」之不過會唔會擔心有意外發生?兆尊話:「呢啲係唔會有意外,如果真係注重呢嘢,我哋已經有共識,現今社會同氣候,有小朋友嘅話,大人同細路都辛苦,佢哋認同呢樣嘢.」兆尊話佢唔會刻意安排三個人一齊出現:「唔好勉強做啲人哋唔開心嘅事.女人好得意,每個月都有啲情緒起伏,三個女人有三個情緒,唔好因為一個影響其他人,反而有時傾吓偈都會問,再等佢哋三個自己傾,始終大家有自己工作同朋友,一個鍾意去佛堂,一個鍾意畫畫,有一個做自己生意,喺佢哋心目中,大家係朋友.」兆尊仲話:「佢哋私底有個群組,大約知道今日會陪邊個,知有個主打,主打覺得冇問題,咪一齊食飯,以前阿爸教我,食開眉粥好過係愁眉飯,如果要愁眉飯嘅話,不如唔好食,坐得埋食飯一定要開心,做人好簡單,日日搵幾多,擁有幾多,如果食餐飯都覺得唔開心,你會覺得好失落.」話晒相處咁多年,點都會出現啲爭坳,兆尊亦都話:「大就冇,少就有,我已經做晒,如果覺得有問題,咪著量處理.」唔知又有冇試過分手呢?佢話:「冇喎!互相包容啫,我好慶幸自己冇乜私隱,乜都可以攤出嚟講,當冇嘢去隱瞞,講句說話都可以自然啲,聽落都會舒服啲,我個人言出必行,如果我做唔到,係唔會應承.如果我冇做,你屈我咪做俾你睇.」佢仲話:「我成日同啲女仔朋友去傾,如果你身邊嘅男人係好注重個外表嘅話,要小心啲,你始終都會老,係咪一路整容,一路打嘢去保持外??就算屋企有一個好靚嘅女人,你日日對住佢,你都會覺得佢唔靚,反而一個街邊好普通嘅女人,你可能會覺得佢靚,即係日日食魚翅,間唔中食碗仔翅都覺得好味,我睇人係睇內在美,內在性格,人始終會老.」如果將三位紅顏知己比喻為汽水,清水同茶,兆尊又點揀邊個係最愛呢?兆尊笑笑口話:「你問我?呢條罪可以拎我去打靶!人嘅一生,有好多嘢係有口難言,呢啲好虛冇,做好自己,人哋自然鍾意你,點解硬係要去揀?」場地提供:名廚


text:
根據區議會分區
荃灣區係屬於新界西既
但係住屯門,大埔,元朗等既新界人竟然唔當你係新界人
同你講荃灣係九龍
解釋係新界地方又信
九龍人又當你係大鄉里
笑勁你荃灣人係新界鄉下人
明明荃灣都叫市區啊
佢就當你係周圍係牛牛既城方
新界地方但無得坐新界的士
又去邊度都唔方便
去屯門又遠去九龍又遠
次次d人問你住邊
你細細聲咁講:荃灣
d人都會恥笑你
荃灣都住? 死窮能!
住私樓都俾人笑啊陰公!
荃灣位於大帽山以南,東南面向藍巴勒海峽,為青衣島對岸,後借用作鄰近地方的名字.1950年代,荃灣面積約有 0.5 平方公里(只計荃灣市中心).當時,荃灣西部(柴灣角至木棉下一帶)的海岸線是在青山公路,而東部(木棉下至鹹田一帶)的海岸線則約在沙咀道.填海之前,荃灣有一個海角名,名為沙咀,海壩村舊址,鱟地坊,大屋圍,部分福來邨也是在此海角之上.
香港政府為了發展荃灣,1950年代起在荃灣大規模填海,首次填海令柴灣角消失.荃灣的海岸線亦移至海盛路及楊屋道.1980年代,介乎德士古道及馬頭壩道之海域亦被填為陸地.
1990年代為了興建九廣西鐵(今西鐵綫)的荃灣西站,荃灣路以西海旁再次進行填海,多次填海工程令藍巴勒海峽再度收窄,成為現今的模樣.


text:
一早就約左嘉汶表妹去睇伴娘衫,好在今日個頭冇咁痛,所以照去啦!其實係我自己都想去改過件晚裝同婚紗呀!
首先講吓嘉汶表妹先,佢揀左一件紫色嘅伴娘衫,都幾靚呀,簡單得嚟又好青春.不過...佢叫我唔好POST上嚟,所以大家要遲D先有得睇啦!
講吓我件婚紗先,其實我都好鐘意之前嗰件,因為我都比較喜歡一D公主FEEL嘅衫,但嗰件又真係幾太累聚,加上我應該會係婚姻註冊處註冊,嗰度地方又唔係大,著以前嗰件一家好麻煩.所以經過考慮之後,決定轉左佢....依家選依件我覺得都幾好呀!著起又好似影得我條腰瘦D,簡單得嚟又隆重,佢仲閃閃地,影相應該會幾SHARP.
之後我又再選晚裝啦!有好多姊妹都覺得我之前選第一件晚裝唔得,其實我自己都覺呀,不過媽咪成日想我著件中國FEEL嘅晚裝,所以就揀左嗰件啦!
好在個個BLOG友仔都話嗰件唔好,所以媽咪都叫我再選個另一件啦!今次我都係選左一件較中國款,條頸又有少少花款都好似幾好呀!其實我覺得依件衫個LOOK可以同掛LOOK差唔多,到時只係轉衫就得,可以唔洗點換妝同頭,可以快D,慳D時間嘛!
有好多朋友仔都叫我試吓一D直身款晚裝,不過...我真係好肥,真係唔敢俾大家睇呀!所以最係都係選左D紗型衫啦!
站定會係咁先啦,到十月先再去睇吓有冇新款啦!


text:
Song Wifi – 爽Wifi
呢間我都用過. 佢有2個plan. 市區plan 同偏遠地區plan. 偏遠地區plan係會俾部AU Wifi Walker 俾你, 行AU network. Au Wifi Walker 呢個model 既特點, 就係核電. 差一次電用到14個小時以上. 市區個plan 佢地用Softbank 既蛋行Softbank network, 用既係Pocket WiFi 303ZT. 差一次電用到12個小時左右. 香港機場pick up 同還機.
跟據 呢度 講, 佢係話真無限數據. 我試個陣都用到4GB data 到, 無見減速.
我用既係市區plan. 速度算正常. 不過係京都多人個陣, 係有試過好多次有訊號, 但係速度慢到不行. 開whatsapp 都有難度. 而且唔知點解我用個隻蛋8小時左右就無電. 個隻model 係唔應該咁短命. 我質疑俾我個隻蛋本身係壞壞地既. 綜合評價係, 如果work 個陣係叫做”OK”. 我唔知係我黑仔定點.
Speedtest result 如下.
回報 #1 (大阪梅田)
(京都嵐山)
有料要報? 請去右下角條link 報料!


text:
好多媽媽為咗給寶寶最好,都會選擇餵母乳.香港嘅媽媽前後只有十星期的產假,媽媽為咗復工後可以保持產量,都會從早到晚密密泵.雖然我工作時間唔係朝九晚六,工時亦不長,但本著「唔怕一萬只怕萬一」的精神,我都經歷過日泵夜泵的生活.埋完身又泵,半夜又泵,天冷時真係心都震埋出嚟.幾經努力打爆個冰箱後,我就停止日泵夜泵嘅生活,因為有我喺度就會埋身D冰奶跟本無郁過,雪奶無飲就拎去沖涼.不過滴滴皆辛苦,感覺好浪費.
但係冰箱D冰奶一路喺度霸住個雪櫃都唔係辦法,最後我決定攞去做母乳皂同母乳CERAM!(少少奶就可以攤長嚟用,好似抵D~哈哈!!)
DEMA HANDMADE SOAP嘅MAGGIE老師平日會幫媽媽們用母乳製母乳皂,好少開WORKSHOP,今次見到有班開,可以親手將咁珍貴嘅母乳變為禮物俾BB我又點會錯過呢!
去到老師已經預先準備好一份份材料,我地先調配好自己喜歡嘅油.
然後將油倒入預先準備好嘅材料隔水加熱到材料變為液體.
攤涷後就可以將母乳倒入.
下頁:成品模樣
之後就攪攪攪,攪到佢滑滑,過程中有加入乳化製同維他命E.
跟住就可以直接入樽.
幫佢扮埋靚靚就得喇~
返到屋企將佢放入雪櫃可以保存三個月,用細樽仔每次攞三日份量出嚟用就唔怕變壞啦~
我造嘅母乳皂同CREAM都有加咗紫草配方,對濕疹有舒緩功效.
母乳皂同CREAM嘅工序唔係相差太遠,不過皂化嘅過程就要用多D力同時間去攪,又唔可以大力又唔可以快,手都軟埋….. 攪掂就可以入盒,返去等一個星期就可以切皂,然後放陰涼乾爽地方熟成兩個月就可以用喇~~
等用得嘅時候再同你哋分享用後感啦~


text:
7 DECEMBER 2015(MON)今晚約左班娃娃控嘅好姊妹嚟圓方影聖誕佈置,影完相就當然要去醫肚,突然又好想食熱辣辣嘅嘢,所以最後我地就嚟左正斗食既簡單但又好豐富嘅晚餐啦~
嚟得正斗就當然係食佢地嘅招牌菜 - 鮮蝦雲吞麵~
可能啲麵條係用傳統竹昇麵方法打出嚟,所以食落去特別爽脆彈牙.而雲吞就面皮薄,但入面又有好足料嘅彈牙蝦肉,一啖一粒,再加埋完全冇梘水味嘅湯,真係幾好食呀!
乾炒牛河~
由於我唔食牛,所以味道我就唔太知道,我眼睇都就炒得好有色澤,基本上每條都沾到醬汁,而又唔會痴住晒,不過睇姊妹們食得好滋味,都一定係好食啦!
鮑魚雞三絲粥~
其實我平時都真係唔多鐘意食粥,不過今次就破例了,我都食左兩碗仔添.因為個粥底綿滑,而且入面又真係勁豐富嘅材料,好多鮑魚絲和雞絲呀!
食粥又點少得佢嘅好朋友炸兩呢~
依家坊間好味嘅炸兩真係買少見少,依碟炸兩都可以話我食左大半碟(真係唔好意思食咁多),因為真係勁...勁...勁好食,滑嘟嘟嘅腸粉包著脆卜卜嘅油炸鬼,仲要熱辣辣咁食,真係強烈推介呀!
薑汁炒芥蘭~
超濃嘅薑汁,基本上可以話每條菜都有薑汁味,加埋好爽口嘅芥蘭,真係超啱我地一班女仕們呀!
正斗香妃雞~
雞肉都好嫩滑而且唔肥膩膩得嚟又好入味,所以就連薑蓉都唔洗加都一樣好好食.
仲有流汁叉燒包~
即叫即蒸關係,送到嚟都仲係冒住煙,剝開入面嘅叉燒都係大大粒,仲有少少汁係度,真係好味呀~
杞子桂花糕~
依個真係可以用彈彈下嚟形容,因為真係好彈牙,而且入面除左有杞子及桂花係入面之外,仲有啲雪耳片,清甜滋潤得嚟又有唔同口感,所以都推介.
開開心心又過左一個晚上,同班姊妹不停吹吹水又哈哈笑,都真係幾輕鬆,所以都真係多啲約佢地出嚟食下飯,充下電,等FTM都可以有自已輕鬆一面呀!
**我地嘅FACEBOOK FAGE,唔知大家LIKE左未呢?**
小小豬的成長日誌
大家一齊嚟交流下煮飯仔及去玩嘅親子樂啦!


text:
係BB展我地唔係留左好耐,因為要趕去下一個節目,就係去同小小豬買校服啦!
依幾套就係小小豬嘅校服,型唔型呢?
校服~
運動服~
冷外套~
其實我都真係算遲,小小豬八月中就要返學,我都今日先抽到時間同佢出去買,都真係有一刻擔心冇小小豬個SIZE,好在都仲買到,即刻放心晒!
依一間校服公司可以話係自助式,佢擺左唔同學校嘅校服同尺碼係一個位置,要你自己揀啱個SIZE嚟試(好在有帶埋小小豬嚟,如果唔係都唔知點試).
就係依一刻,眼前嘅小小豬著好晒成套校服係我面前,雖然唔算係整齊(因為套衫好皺),不過我個心情真係好沉重,又喜又驚.喜嘅係小小豬大個仔終於有學返啦!驚嘅係唔知小小豬返學會係點,會唔會喊,會唔會同其他小朋友相處唔到,會唔會俾老師罵唔得老師鐘意......好多個問題係我腦入面.
再加上返學之後,小小豬每日都會有幾個鐘唔係我身邊,雖然話我返工嘅時候佢都唔係同我一齊,不過知道佢係屋企有小豬媽睇住,間唔中又有WHATAPP相俾我睇,都知道佢做緊乜.但返學之後,嗰幾個鐘頭真係唔知佢做緊乜,佢又要搭校車返學放學,雖然話係要對學校嘅老師同校車姨姨有信心,不過都總係好驚咁,所以都真係幾擔心呀.(大件事....依一刻...覺得自己有啲似怪獸家長添)
希望小小豬返學可以乖乖,順順利利,唔好太扭計啦!我都要好好調節吓自己心情,學會放心,同小小豬一齊迎接新環境!
為左保護小小豬嘅返學生活,我都唔講係小小豬係讀邊一間,同埋啲相會做少少手腳先同大家分享.如果大家憑一啲蛛絲馬跡睇得出係邊間嘅時候,都希望大家幫幫手唔好講出嚟,好讓小小豬有一個愉快同安全嘅校園生活呀!


text:
早排喺報紙度剪咗張 McCafe coupon,可以用 $12 買原本 $19 嘅朱古力疏乎厘咖啡,咁啱今日去九龍灣教琴,喺德福廣場裡面有間 McCafe,所以就入去買杯嚟試吓.淨係飲嘢當然唔夠飽啦,所以就去咗 Panash 買麵包,我揀咗個我嘅至愛 — 薯仔脆法包,仲買多個未食過嘅合桃楓糖包嚟試吓,因為個款都幾吸引.
杯朱古力疏乎厘咖啡嘅 outlook 好靚呀,面頭果 "浸" 疏乎厘整得好平滑,我飲緊杯咖啡時,離遠望到個 staff 拎住壺打起咗嘅 cream / 奶,用茶匙一羹一羹咁慢慢舀喺杯咖啡個面度,唔知係咪整緊同一款咖啡呢?係嘅話就真係好花功夫哦!
飲咗第一啖之後,我再一次明白,點解上次我叫杯 Vienna 時,個 staff 好 "語重心長,不嫌其煩" 咁同我講咗幾次 "下面係齋啡嚟 o架",因為呢次杯咖啡同上次杯 Mochaccino 一樣,一早喺杯咖啡度落哂糖,所以好甜,我寧願好似杯 Vienna 咁用齋啡,攪拌時撈埋上面打起咗嘅 cream,甜度就啱啱好,如果唔夠甜咪自己再落糖囉!
個合桃楓糖包啲色焗得好靚,加埋有我鍾意嘅合桃,簡真係無法抗拒,最衰已經凍咗啦 ( 其實佢棟住個牌寫住新鮮出爐 o架 ),如果唔係應該仲正,喺屋企我實焗番熱先食.今次係我第一次食用楓糖整嘅嘢,食落有種好特別嘅糖香,而且又唔會太甜,幾好噃!
好多時都聽到人講:「求其飲杯嘢,食過包就攪掂一餐啦!」俾到人感覺食麵包係好簡單求其,而且所費無幾,但我離開咗 MacCafe 之後,一路行,一路諗,埋單計數,今餐晏仔 (其實係 tea-lunch) 都成 $30,如果無 coupon 仲唔只 o添呀!所以 "飲杯嘢,食過包" 都可以好奢侈 o架!


text:
我屋企窮咁,請唔起工人姐姐.但就去過好多家補習,見過好多工人姐姐,講真,睇一個人家教,睇下佢個家既個工人就得.如果你有小朋友既話,你點對個工人姐姐,其實對你個小朋友係好重要嫁.
最記得初初出黎做野,個一家人好錫工人姐姐,我地成日坐埋一齊食飯.如果姐姐想睇既電視節目,都會俾姐姐睇.有一次,個仔番黎同工人姐姐講粗口,姐姐發脾氣左幾日,冇理佢.後來,屋企人不單對於姐姐個陣反應真係冇講過啲咩,仲叫個仔道歉.我仲教佢寫道歉信貼係姐姐間房門度.
對個一家人既記憶就係,工人姐姐都係個家人既一份子.然後我番工收工番緊工都會同佢傾計,即使係個家人面前都冇所謂.個家係我去過其中一家覺得最warm既一家,小朋友未必係好催谷個種,但係待人處事同其他小朋友寧舍唔同.
有啲家就似乎好有家教,冇咩話為難工人姐姐,小朋友都有基本禮貌,但真係好基本.小朋友會聽工人姐姐講,但係都只係唔准既事唔會做.但係要啲咩攞啲咩係唔會講唔該.佢地知道工人姐姐係有份管佢地,但唔會對工人姐姐有對爸爸媽媽個種耐心,都唔會有對老師個種尊重.所謂既唔頂撞,僅限於「我知道我爸爸媽媽唔係度既話你係最大既大人」.但係食飯個陣已經係分開食,個一家,完全冇見過個姐姐同個家人同枱食飯.工人姐姐鍾意同我傾計,其實我唔知佢幾多人工,但佢發現左我啱傾,又覺得我同妹妹上堂好開心之後,佢走黎同我講佢都想學寫中文字,講正少少廣東話(佢啲廣東話其實真係好好嫁,溝通不曾出過問題),學少少咁多普通話咁.
佢每次同我傾計,都唔會係太太先生係度既時候傾.我知道,佢應該係有些許寂寞.咁既狀況,我估都係可以感受到身份既差距吧?
再去到有一家,爸爸媽媽都成日好忙.小朋友唔服個工人姐姐就睇得出嫁啦,我都冇乜機會同佢傾計,所以咩都唔知啦.最初小朋友都唔太服我.不過大家相相處下,我成為左個小朋友一個好重要既人,一個月就會有幾次小朋友會喊住捉住我同我講「姐姐,你唔好走好冇?你走左我就好寂寞嫁啦.要自己一個人食飯,可能到訓覺都仲未等到屋企人講故事我聽,要一個人訓.仲要得工人姐姐一個係度,佢又唔會同我講野.你留低好唔好?留耐啲?」第一次見到個陣我真係心都痛埋,小一既妹妺個口講「寂寞」,不斷強調所有野都係「一個人」.所以雖然妹妹平日好寸嘴,屋企都係典型中產咁,爸爸媽媽都係一副望女成鳳,悉心栽培既感覺.
再落已經係家教好差既家庭,唔單只對工人姐姐差,連對我都可以講得出「我媽咪俾錢請你咋.我唔鍾意你,我可以叫你走,我可以叫媽咪炒左你」.又係小一咁….再見埋佢母親本尊,就知道佢母親其實都真係好……「姐姐,你英文有冇accent啊?」「其實不嬲我個女都好smart既,所有野識自己做,唔洗你點教.不過呢,係搵個tutor黎,陪下佢,等佢做功課個陣冇咁boring囉.你都明既?」「呢啲其實佢不嬲都take it easy嫁,從來都唔覺得difficult,我估佢今日係太tired姐.我個女咩都識嫁,你都係個student黎姐,書都未讀完.」嘩,屌,我真係歎為觀止.
請工人姐姐照顧小朋友真心我覺得冇咩問題.但一定冇話請工人就特別差啲,差唔差,好睇家長本身點對個工人姐姐.個家長對工人姐姐或者差既,個小朋友有樣學樣,家教好極有個譜.
另外就係請工人姐姐之前,你要諗下你係想搵個人幫手照顧啊?定係你係單純搵個人望住你個小朋友?定係你要請奴隸獸?
你請左工人姐姐之後,係咪覺得咩都可以假手於人咁囉,呢個唔單只係點對人,而係你打算點對你小朋友.你打算俾佢寂寞既童年定係點?
如果你真係忙既,仆街地說有冇諗過呢個工人姐姐有機會係你俾你小朋友既一份禮物?至少,你對工人姐姐好,工人姐姐錫你個仔女,大家真係一家人咁既.你忙個陣,或者,佢可以令你個女童年唔係去到喊曬口咁同個補習姐姐講寂寞.
我未生過都心嗡啦,你地生左就更加要諗.


text:
2015年1月26日星期一
山合桃無花果裸麥包 Pecan Fig Rye Bread
今日呢個裸麥包效果非常好,包質非常軟熟,簡直係撳扁咗都識彈回原形!!應該係我歷來咁多人手做麵包之中最理想的一次哦!
又用老麵,又低溫發酵過夜,跟住又翻麵,加上今日天氣比較潮濕,成功造就出一個超鬆軟麵包.
2015年1月22日星期四
泡菜炒韓國粉絲
2015年1月20日星期二
值錢的薯角
2015年1月18日星期日
黃豆粉紅豆鬆餅 Kinako & Azuki Muffin
年年入冬都係嗰句:天氣凍有乜好,人都懶啲!今年都仲未講過,但依兩個禮拜呢句說話就大派用場喇,真係懶到唔多願郁,朝早瞓醒之後都唔願落床,攪到一日都無得幾多時間用,就連 blog 都好耐無 update 到,積積埋埋有好多篇都未寫,要加把勁慢慢追番哂至得囉!
先同大家分享今日新鮮熱辣出爐嘅 muffin 先啦!早幾日發覺包日式黃豆粉又過咗期,根據上次經驗,可以變到好濃油膉味,趁佢只係剛剛過咗期個
零兩個月,而且味道又完全無變時要快手用埋佢.今早起身之後就煮好日式紅豆餡,加埋黃豆粉一齊整個和風 muffin 啦!
2015年1月11日星期日
失魂到爆!!
前幾日整嗰啲貝殼蛋糕都幾乾身,整好出爐後即食就無乜事,但因為之後要趕住出去教琴,所以就由得佢放室溫攤凍,教完返嚟先再放入密實盒,返到屋企入盒時又食多件,已經發覺比較乾,以為係因為天氣實在太乾燥所致.
到噚晚再整第二輪時,發覺今次用嘅油量點解同上次唔同,check 真啲之後,大鑊!原來上次計錯數,所有材料份量都加大一倍,唯獨係橄欖油份量唔記得加大,即係話只係用咗正確份量嘅一半,你話係咪死得呀,仲拎咗俾人食㖭,真係救命呀!!!!
2015年1月8日星期四
兩款蜜糖貝殼蛋糕 Two Flavor of Madeleine
踏入新一年,話哂都叫做第一次跟學生上課,整咗啲法式貝殼蛋糕作為見面禮,今次仲嘗試加入蜜糖去整.
早前睇到 Gordon Ramsay 教整呢個 madeleine,都係經典檸檬味,不過佢就加埋罌粟籽落去,今次我都又試吓跟佢咁做,而另一隻朱古力味就加咗入爐古力粒去整.
味菜黑椒煎豆腐
上次用黑椒醬煮過雜菜豆腐之後,食過番尋味,今次就用嚟煮煎豆腐.
2015年1月5日星期一
抹茶發糕
老表整的麵包布甸
前一個禮拜老表嚟學琴時,佢話我未來表妹夫想食佢整嘅麵包布甸,咁我就略略咁講一講大嘅做法俾佢聽,點知個死嘢聽完之後就話又難又麻煩,跟住我就即刻鬧鬼佢,乜鬼都話難,懶得咁較關,連最易整嘅麵包布甸都話難,咁就真係死得啦!!咁啱冰格又有塊隔夜麵包,所以噚日趁佢未開始上堂前即刻教佢整一次,仲要係由佢一手一腳去做,等佢睇清楚有幾 “難”!!!!
其實為自己心愛嘅人整嘢食,幾艱難都願意同值得啦,係咪咁話呀!!
2015年1月2日星期五
表姐銀婚晚宴暨除夕倒數
個栗子蛋糕就已經提早送咗俾表姐同表姐夫,噚日就同埋阿馳一齊出席佢哋個晚宴,氣氛既開心又感動.
訂閱: 文章 (Atom)


text:
天氣越嚟越凍,又開始多人「he he ham ham」,喉乾聲沙,痰多甚至咳過不停喇!我哋啱啱先大病初瘉,早兩個星期咳到死死下,都係我唔好啦!傳染埋畀晴朗爸爸,好彩晴朗冇受感染咋!中醫,西醫睇過都未好番,結果又要出動燉橙,白蘿蔔蜂蜜水同埋川貝冰糖燉雪梨呢幾條偏方.趁煲開,就同大家分享埋後者啦!對止咳化痰一樣好有功效!
材料:
川貝(磨粉) 1兩
鴨咀雪梨 3個
紅蘋果 1個
無花果 3粒
冰糖 適量
做法:
1. 雪梨及蘋果洗淨,去皮,去核及切件
2. 據聞雪梨皮有潤肺生津,止咳化痰嘅功效,所以所有果皮都唔好掉呀!放在一旁備用
3. 無花果洗淨後,每粒切開一分為二
4. 用熱水將川貝粉攪勻至沒有粉粒
5. 將所有材料放晒落燉盅內
6. 加入凍滾水,蓋上燉盅蓋
7. 燉4小時
由於時間關係,4小時好快過去~ ^o^
新鮮熱辣嘅川貝冰糖燉雪梨出爐喇!*o*
朗朗特別要求加果肉,所以最特別係佢啦!
我都鍾意食埋果肉,但想留肚飲多碗,所以淨飲ok喇!
晴朗真係好鍾意呢款燉品,每次都會主動幫我睇住個燉盅幾時燉好,提我攞出嚟畀佢哋飲~ ^^'''
佢哋當呢個係甜品咁食,特別係雪梨同蘋果都燉到軟綿綿,好好味!
有時未必一定係有人唔舒服,間中燉嚟食下對身體都有益㗎!
一家人邊嘆燉品邊說笑,我哋嘅生活就係咁簡單.快樂~ ^^
川貝嘅鎮咳,去痰功效非常好,所以被喻為天然止咳劑.每當屋企有人連續咳咗幾日,就會諗起川貝冰糖燉雪梨呢個良方喇!我鍾意加埋無花果,因為佢有清利咽喉,清痰化滯嘅功效.大家如果有興趣燉嘅話,買川貝時記得叫老闆磨埋粉.有次我就係忘記咗!結果響廚房用攪拌機攪到一糰糟呀!有朋友話唔落冰糖已經夠甜,亦有朋友話落咗冰糖會惹痰.大家可以按個人喜好選擇落唔落,我就喜歡甜,所以落少少都冇壞,飲咗一樣覺得有止咳化痰功效呀!要注意嘅係加水落燉盅內要係煲過嘅水,唔好加水喉水.而飲剩咗嘅話,可以放入雪櫃,下次飲用前再翻熱.但雪梨同蘋果肉食剩唔好放過夜,聽講放到第二日會變酸,影響埋啲湯汁就唔好啦!好飲又有益,大家都不妨燉嚟同小朋友一齊品嚐下.祝各位都身體健康,幸福快樂!
其他化痰止咳良方:


text:
1) 原來眼部發炎引致嘅重影你可以令你發現,去咗一間醫院之後護士可以同你講「我呢間醫院搞你唔掂呀你自己爬去遠少少嗰間醫院啦」(而講緊我隻眼係會四級樓梯睇到八級嘅時候嘅事)最後令你比人送入腦科——因為佢地擔心我個腦有事,所以訓咗五日醫院,發現德國晚餐係對餐餐食熱嘢香港人一件好痛苦嘅事,但同時發現德國就算公立醫院都環境好好,公立都可以只係兩個人一間房~同埋唔會你未病好就趕你出街.雖然環境好,但最後係原本要stay多日等report我都堅持早一日返屋企,因為住醫院搞到我好抑鬱——個個都有好多朋友嚟探但我自己係得我flatmate嚟,人生.
2) 對於唔少病症嘅德文名認識多咗(唔少部位嘅發炎我都識點叫)因為就快乜炎都發過哂,而你會對唔少病症長咗知識,同埋我係喺德國先第一次試拔罐:o(
3)傷風感冒:基本上唔洗睇醫生嘅——除非你要病假紙.因為入到去你就快咳死嗰刻,佢都係叫你飲多啲薑茶訓返十日八日就得架啦-雖然對要快手搞掂病痛嘅人係痛苦,但其實呢招係work嘅,所以返到香港病咗,醫生多數都唔睇,如果要chur嘢先食下幸福傷風素舒緩一下啲病徵
4)獸醫:喺德國都有獸醫(所以對德國唔好咁多ff)——一入到間房度同佢講病咗四日想問下點醫好佢,佢會第一句問你「你要幾多日假紙呀小姐?」.之後原本都唔打算比藥我,係我開口話我喉嚨好痛之後佢先照下,先發現係扁桃線炎,先比下啲抗生素我 (我知抗生素唔係隨便食架,但係我個額頭已經寫住我係病,起碼都應該主動幫我照下個喉嚨呀喂)
5)睇醫生:有咩事都唔好星期五同周末病,因為無咩醫生會開門.解決方法係,一係你去公立排急症等返三四個鐘,一係你就自己喺屋企典多兩日等星期一醫生開返門-星期一開門仲要約架,唔好以為星期一就有得睇.:o( 當然,如果怕打電話,呢度啲醫生有唔少可以做online booking,(例如係,你可以上呢個網book: https://www.jameda.de/ )
但係如果你星期五病,走上去個system度book星期一睇,多數醫生/個system本身都會彈你個application :o(
6)醫療保險:超級重要嘅事——特別喺歐洲.嚟讀書嘅如果唔買係會喺大學做唔到註冊.有朋友上次嚟咗肚瀉瀉到脫水,旅遊保險要佢墊住先,吊咗兩包鹽水訓咗兩個幾鐘收咗佢百幾歐~如果有保險嘅就唔洗咁貴,上次我訓咗五日醫院只係比咗50歐(同時都有吊咗好多包鹽水)
7)醫療市場:公立醫院/肯睇有公營醫療保嘅診所都唔少.一方面好就好在唔會搞到好似香港咁,醫生做哂私營搵錢;但另一方面都代表住你有少少錢都唔可以即刻解決問題,無得好似喺香港咁,urgent要醫生好就去睇私立診所/醫院都唔會話超貴,但係呢度真係可以唔洗諗有呢個option~
8)事前避孕藥:喺呢度亦都係好common,而如果你有經痛相關問題,佢都係開避孕藥比你調經.姑勿論如果喺中醫角度佢對身體有幾差(所以中藥朋友唔好彈出嚟罵我住我知架啦唔好皇天擊殺我),可能就係因為咁common,呢度唔會好似喺香港咁,你一食避孕藥你就會有歧視目光先-都係藥嚟姐仲咩咁望住我,我都係唔想再經痛姐.例外,唔同香港,呢度買事前避孕藥係要醫生處方,醫生會mon住你嘅情況,唔會隨便買到.至於事後緊急避孕藥係唔洗處方,直接喺藥房買
9)醫藥分家:喺藥房先會買到藥,醫生只係處方.其實都好嘅,有時唔知個醫生up乜都可以問下藥房其實隻藥點用.
10)讀醫:呢件事喺度亦都唔係話你高分就做到.喺度要讀醫,除咗要成績好,仲要你入學試,因為高分嘅人實在太多-同埋高中公開考試高分唔代表你會係一個好醫生.所以啲人都會take year break嚟prep;如果唔夠人高分嘅就讀一啲同醫療相關行業嘅訓練,例如係做救護員,讀哂佢都可以為你喺醫科入學試加分(source:而家讀緊救護員培訓又想考入醫科嘅室友)
突然咁多嘢想寫,因為第一而家係星期六,而我又病咗星期一等醫生開門啦你老味;第二係其實有好多看似係常識嘅嘢(例如話傷風感冒基本上唔洗睇醫生),但係我係嚟到呢度之後先知~
利申我呢啲觀察係病人角度出發,我讀純藝術架,所以如果感冒到完全唔尋常但又唔去睇醫生有咩事我唔會負責架


text:
想分享一下Miele Steamer 既清洗方法
因為上網Search Miele 既用家分享唔多, 所以我都希望藉著自己係用家既身份, 係到分享多啲關於呢個產品(因為我地覺得真係好好用), 希望幫到其也用家或考慮緊既買家
自從有左Miele 蒸爐, 我日日都用佢黎煮粥俾妹妹食, 真係好方便~
但上星期某一日個蒸爐突然企左係到唔郁, 無反應, 只係show 個時間同一啲符號出黎 (以下圖片)
初初心諗, 唔係掛, 咁快有問題(最怕俾工人用壞)? 但後來睇返說明書先知原來呢個符號係一個溫馨提示
平時蒸完野無乜特別需要清理, 只係抹下入面啲蒸氣水就可以
不過一個蒸爐始終都係整食物, 又點會無污垢?
所以Miele既蒸爐好細心, 當你個蒸爐用夠一定次數 (好視乎用得密唔密), 佢就會有以上圖片既提示, 表示係時候同部機做清潔啦!
我自己好鐘意呢個功能, 因為大家都知熱水壺或烚奶樽器都係需要定時用檸檬酸或其他清潔劑清潔, 否則都會有污垢或起漬
但有時候真係大頭蝦左唔記得定時清理, 到發現時先記得原來都隔左好耐了!!!
Miele既用品要用返佢地專用既清潔劑, 一盒二百幾蚊有六粒, 係Sogo有售或打去Miele銷售部訂兩盒有得免費送貨~
其實都係檸檬酸個類清潔劑, 不過大粒好多! 每次用一粒便可
只要將儲水器裝滿水後, 放一粒落去, 再按開始. 22分鐘後就清洗完成, 最後將儲水器沖洗兩至三次即可, 十分方便!
溫馨提示:
其實如果當你見到清潔提示出現, 但屋企咁啱又未有清潔劑, 你都可以照按開始, 由得佢蒸22分鐘後, 蒸爐會以為已經清潔完畢, 咁就可以正常運作返.
當日我就係遇到咁既情況, 日日慣左用蒸爐一次過蒸粥, 菜同肉俾妹妹食, 突然間個蒸爐企左係到用唔到真係幾麻煩, 好彩打去服務熱線問個明白就知道有呢個小秘技, 哈! 當然, 確保蒸爐壽命可以更長久, 食得更安心, 我都會建議大家按時替蒸爐做做清潔呀!


text:
做左人阿媽後, 睇返以前d相, 個樣真係差好遠... 師奶左!
雖然, 行為上唔係相差好大, 但是.... 殘酷的荷爾蒙變化 + 歲月飛逝 , 真係令到個人唔多唔少多左一分'成熟美'
變型金剛般既身型已經唔想再多提(長期戰鬥), 但其他方面我真係唔想自己再繼續沉淪下去!
我想keep住自己唔好因為做左人老婆, 做左人阿媽就變得脫節, 變得師奶, 所以我對自己鐘意做既事我仍然會盡量保持, 唔會因為有左阿仔乜都放棄! 例如: 返教會, 行街shopping, 整野食, 同朋友hightea相聚, 扮靚, 玩FB等等等等
最近, 終於實行左一件想做好耐既事, 就係 ----- 激光脫斑(雀斑)
感恩自己既皮膚性質尚算OK, 雀斑係由小學開始已經有(是遺傳的), 由細到大都唔鐘意自己有雀斑, 見到人地塊面又白又滑, 點解我就有咁多粒粒呢? 好心的朋友們好多時都話, 都唔係好覺姐! 有d仲善良到話: 有d斑斑似鬼妹, 好可愛!!!!
美麗既謊言當然好聽, 但有時過份既美言我都真係........接受唔到囉!
所以, 今時今日既我, 既然樣衰到極點, 我都唔再顧慮太多 (以前怕做激光/彩光有後遺症, 會再生, 又呢樣又個樣), 做就做, 就算真係keep唔長久, 但都總算曾經擁有!
又因為生左承熹後已經周身唔得閒, 但我又忍受唔到自己烏烏wer wer咁出街, 化左粧後又怕抱阿仔時佢會掂到d粉, 所以加埋阿仔呢個皇牌理由, 我同大少講完後, 佢都十分支持我去做!!! 哈哈
經朋友介紹後, 選擇左Evvus (同Dermes同一集團)
我自己本身唔鐘意join任何做Facial/瘦身/脫毛/阿支阿左既course, 一來我無乜興趣, 二來我真係好怕d Sale姐姐不斷煩你煩你煩你去落搭, 所以就算收到任何免費又好/半價又好/試做價又好既coupons我都唔會去試.
但呢間因為有朋友啱啱做完, 佢同我講呢到既職員係唔會迫你join任何野, 而且服務又好好, 所以我先破例一試!
一上到去見到個reception好光猛, 感覺好舒服! 再行入去就會見到一個大露台 + 無敵大海景, 令我原本緊張既心情即時舒緩不少! 至少感覺佢地呢到好專業, 唔係一般美容院仔(我好怕去細細間的美容院, 可能因為自己做過下呢行)
坐低先會問你飲d乜, 我選擇了竹遮茅根
由於我平日下午去, 無乜人, 感覺好寧靜..
我問職員可唔可以影相, 因為我覺得好靚, 佢地都好Nice, 仲打開露台俾我出去四周圍望, 任我影 (當然, 站於佢地立場覺得有人幫佢地做下宣傳都無壞). 點都好, 好過有d公司/餐廳, 影相張都大為緊張
整個過程令我十分滿意, 無論職員既服務態度以及醫生既專業知識都令我好放心去做, 雖然做既時候我心理上都有少少怕痛, 但原來如我朋友所講, 真係一d都唔痛!!!
醫生同顧問都好好, 因為我d斑分怖範圍都幾大, 所以佢地建意唔會一次打晒d斑先, 會分兩次打, 我初時都無意見, 但佢地都會主動話: 雖然分兩次打, 但我地只會計你一次既Quota (因為我join既plan係大約10K/三次). 算佢地老實! 另外做完整個療程仲有保養期添~
我唔知呢個價錢比起一般出面做既算係貴定平! 但在我立場, 我覺得呢個價錢有咁既環境, 服務同專業醫生去提供服務俾我, 我覺得安心好多! (因為我聽朋友講過, 出面有d美容院係普通美容師幫你做, 呢樣係我最concern)
初時我怕做完會好嚇人, 要立時飛的返屋企, 仲帶備埋太陽眼鏡及口罩遮面. 但原來做完後感覺唔差, 只係帶口罩都ok, 我仲係ISQUARE行一陣先再坐地鐵返屋企.
適逢尋日係佢地新名成立日, 攪左個慶祝派對, 因此我都被邀請參與. 當中每人得到兩份小禮物&二百蚊現金券換佢地既products (唔洗買滿幾多錢, 即時就咁換就用得), 另外仲有抽獎活動, 我抽到佢地500蚊現金禮券, 但要join 佢地既package先用得! (呢個就有所保留, 即係又要我幫襯佢)
依家被激光打過既雀斑明顯紅色一點點, 好深色, 過多三日開始會甩焦, 慢慢大約一星期內就可以甩晒. 我依家好期待見自己既新面目啊!!!! 諗起以後唔洗再花時間去遮瘕化粧我就覺得好開心... 哈哈哈哈哈!
大家細心等待一星期吧... 我會upload下照片看看效果會唔會令我失望先!


text:
體弱要繑住外傭行嘅 Constance仲食煙,勁!
同你吟一吟
食唔到嘢 53磅郭永淳前妻照食煙
認定 Miki楊愛瑾係自己同永安太子爺郭永淳離婚黑手嘅伍智恒 Constance,早排喺網上公開話唔會原諒 Miki,搞到前夫要走出嚟澄清,挺女友清白.
因為厭食症令消化系統出晒事嘅 Constance,最近又自爆喺瑪麗醫院睇腸胃科,個教授仲話佢腸黏連情況好嚴重,加上做過多次小腸手術,駁口同盲點多,主張經常腸痛嘅佢靠靜脈注射,將營養直接輸入血,唔好食嘢.
上星期二(三月三日) Constance同外傭去咗銅鑼灣行街,幫襯街邊檔買電話殼同保護貼,五十三磅火柴人,戙喺銅鑼灣半個鐘,頸側仲㓤住個用嚟靜脈注射嘅「針豆」,唔少途人都眼望望,更奇景嘅,係佢唔食得嘢,但食得煙!
買到留埋電話冧巴俾人嘅 Constance,之後走咗去點睛品買首飾.原來今個星期一(九日)係佢三十七歲生日,老豆伍顯光應承送份重手啲嘅禮物俾佢.
祝 Constance繼續硬淨,身體健康,活得比你好!
以 JoyfulConnie在微博留言,指老豆見佢每一日都過得好艱難,所以決定送一份較重手嘅生日(三月九日)禮物俾佢,又話覺得自己三十七歲好老.


text:
千嬅同祖兒講,自己個場好旺,助手都係喺演唱會識到老公,仲生埋 B,祖兒聽完即刻甜笑.
媽咪姐
開騷做到嘢! 千嬅同 Sammi祖兒全面建交
睇住千嬅,媽咪姐忽然覺得自己有啲老㖭!啋啋啋,唔係,係成熟優雅咗先真.諗番佢 95年攞新秀銅獎入行,咁又廿年,大家依家都結咗婚又生埋仔,時間有冇過得咁快呀?
坦白講,千嬅唔係好靚唔係好 fit唔係好唱得,亦都唔係好演得(我知,千嬅拎咗影后,但佢真係唔係「桃姐」嗰隻嘩一聲嘛!).不過,呢位烈女就係有啲搞笑有啲港女智慧有啲江湖義氣,再加啲你同我都好想要嘅人緣同運氣.簡單嚟講,係有啲料到囉!淨係睇吓佢夠膽請鬥咗十幾年嘅 Sammi同祖兒做演唱會嘉賓,就知佢心口堅係掛咗個勇字啦.
周二( 27日)晚,千嬅都喺台上面同 Sammi講:「其實我好驚唔敢問你,所以搵珊珊(經理人林珊珊)問 Wallace( Sammi經理人郭啟華).我好衷心咁多謝你,我演唱會可以請到你,無遺憾㗎喇!」講真句,大家都係天后級,請人做嘉賓,同自己直接比較喎!真係唔係人人做到.媽咪姐 check過,千嬅仲唔係請人做嘉賓就算.佢喺網上 follow晒 Sammi同祖兒,有晒互動㖭!有超級公關丁子高做老公,果然唔同啲, friendship forever!
傷腳死忍
唔跳開舞嘅千嬅,第 1晚先係隻腳甩甩哋,跟住仲拗親隻腳,但佢都忍痛繼續跳.去到第 4場,千嬅隻高踭鞋攝咗喺條罅度,佢除鞋照唱,舒服晒!


text:
**最後 我都係有去到
本身已經話左唔去
點知係去前一日佢打黎 佢同樂樂分左手
係咁叫我去 佢話佢保證木子員員佢地唔會罵我
咁我覺得我自己好有機會
但係我個心仲係15 16
我依然講唔去啦
點知佢話驚既話可以帶多幾個人去
我就問下呀琳肯唔肯陪我去啦
初初佢都唔肯
但之後唔知杰仔同佢講左d咩佢就肯去
去到 佢好照顧我
每次我食完唒野 諗住再吉野食去燒
佢都會過黎幫我整
我自己一個行開 佢都會問我去邊
有次我去洗手間
佢話陪我 咁就行啦
我問佢:做咩同樂樂分手
佢話:為左個人
我再問佢 點知佢已經唔再答我
係咁叫我去是所
出番黎 佢又係門口到等我
到底佢係咪講緊我呢?之後我一路係咁諗呢句野
燒多一陣
佢地話玩遊戲
玩killer 要團個圈 拖住隻手玩嫁咪
本身我都係去女仔果邊坐
點知杰仔又話要男女男女咁隔住玩
仲叫左我坐佢隔離
當佢拖住我隻手果一刻 真係電親 佢仲要對住我笑喎
真係OMG
佢每次禁我隻手我都好緊張 足足緊張左半個幾鍾
其間無特別 因為都唔可以講野既
玩完 成班人係到傾下計
員員開始又撩番我講野 但係我決定我唔會再問番佢做朋友
同埋我有呀琳 無需要再同返佢做朋友
果晚成十點幾十一點先走
杰仔仲話要送我番屋企
咁我梗係話唔洗啦 我同佢又唔係住得好近又唔同車
佢又話:但係你自己一個番去我唔放心
我:得啦 你幫我送呀琳番去得啦 我會小心
佢:我會啦我同佢住我咁近
我:唔 咁我走啦
一個男同學插咀:你同員員走咪得囉 同一架車既你地
杰仔:係喎 你地一齊走啦
我:下唔洗啦 (心諗_你地係咪咁善忘呀?)
杰仔:乖啦 反正佢地同一架車
我:咁好啦
杰仔:番到去打比我呀~
我:知道
佢陪我等到有車 佢再問呀琳番屋企
而我係架車上面 就員員無咩交流 佢問我我都唔想答佢
我就SD SMS比呀琳
佢當時亦同木子SD緊
未留到屋企...電話就響啦
到底係邊個打黎啦.........??


text: 早幾日係網上見有朋友仔分享左自家醃製嘅蜜糖香茅雞翼,睇落又真係好簡單,加上屋企仲有一份香茅係度,所以我又跟風整埋一份,估唔到真係超惹味,好味到停唔到口呀 由於係自家醃製,所以就要預早一晚將啲雞翼醃左先.材料看似係好多,不過大部分都係屋企現有嘅,所以要額外買嘅都唔算多. 雞翼兩磅,香茅4-5枝,蒜頭1粒,薑1小舊,魚露2湯匙,豉油1湯匙,黃糖1湯匙(可用普通砂糖代替),紹酒半湯匙,黑椒適量,泰式青檸1個 雞翼溶雪後洗乾淨備用 香茅拍一下再切段 將少許香茅,薑及蒜頭切碎,我就好貪快地用左攪拌機將三種材料整成蓉 將所有材料(混蓉,香茅,魚露,豉油,黃糖,紹酒及黑椒)加到雞翼後撈均 最後加入埋青檸汁 再撈均後,等醃過夜就可以準備拎去光波.係醃嘅過程如果可以的話,間中就拎出嚟反一反咁撈均啲雞翼,咁啲雞翼味道就會均勻啲呀 醃左一晚就可以開始光波,用高架預熱光波爐240度3分鐘,然後加入雞翼光波8分鐘(入光波爐前盡量撥走啲香茅段,如果唔係就會好似燶,黑卒卒出嚟唔靚呀) 之後兩邊都掃上蜜糖,最後反轉再光波5分鐘 熱辣辣新鮮出爐嘅蜜糖香茅雞翼就食得啦 絕對唔係自己讚自己,啲雞翼真係醃得好入味,好香嘅香茅味再帶有少少青檸嘅酸酸甜甜味,睇我家兩位老細密密食,就知係好食到唔識形容啦,小小豬仲一個人都食左我4大隻呀…哈哈哈 自己醃當然係比買現成醃好嘅嚟得更有成功感,老公咬第一啖時都已經話好得,仲叫我整定多啲係屋企,咁幾時都可以食到好味雞翼啦! 其實除左光波之外,都可以用煎,焗或BBQ依啲方法嚟煮雞翼,所以唔怕食唔到咁好味嘅自家醃製雞翼呀!


text:
(場報)平到笑!AKG K81DJ $99 買到
喜歡聽 Hip Hop 或電子類音樂嘅朋友,對低頻嘅要求自然會較大,因此選購耳機或播放器材時會傾向低頻還原度較好嘅產品,而巴頓早前就搵到兩款既筍價,低頻又充沛嘅耳筒及擴音喇叭,相信可以滿足到喜歡重低音嘅用家.
尖沙咀通利琴行音響部其實係一個頗為邪惡嘅地方,皆因時不時都會有好多減價貨走出嚟引誘用家,最緊要係劈價力度夠狠,好似今次巴頓搵到嘅呢款 AKG K81DJ,一睇個型號就知道係為 DJ 打碟而設計,3D 轉軸可完全折疊平整,方便攜帶.音色方面嘅特色係低頻量豐富而扎實,而且力道十足絕對有被轟炸嘅感覺,但亦不至於完全掩蓋原有嘅高中音域.如果你仍然帶住猶豫嘅話巴頓可以理解,但之前正價賣緊二百幾,家陣只係賣 $99 就真係無謂諗咁多啦,因為其他廠牌呢個價只係夠買對耳罩.
另外,同場仲有一款 Yamaha PDXB11 擴音喇叭都做緊減價,呢款手提座枱喇叭力水唔錯,有無線藍牙功能及3.5mm 輸入,最有趣係帶出街時可以用六粒鹼性電推動,足夠播八個鐘,之前賣 $1,480,減價後 $980 就買到,有買趁手喇.
查詢:通利琴行音響部(2723 9932)


text:
夏日炎炎,剩係行山又好熱,放假做咩好?緊係唔會叫你38度行鳳凰山,其實輕輕鬆鬆行城門水塘就岩岩好.
準備好晒所有食物同飲料之後就可以去82小巴站,荃灣(兆和街).
其實落左車之後兩邊都可以行,因為城門水塘係一個圈黎,當然唔想行咁多可以向後邊呢條樓梯上去會舒服D.
D梯級其實一路上都唔算斜,而且有好多樹蔭,唔會比個太陽射正.
行左一陣就接上車路,轉右向下行就得啦.
跟住會見到有條開明之路森林深處.
行多5分鐘就見到有個窿窿,入到去就見到世外桃園.
呢道好似拍古裝比人追到走頭無路就會追到呢度.
四邊都可以睇到成個塘景.
再走落去,左邊係去大埔,右邊繼續遊城門.
沿途經過好多燒烤場,可以當休息地方.
行到去12號場,見到有人拍古裝戲,不過就無發哥.如果有時間,就係右邊條小樓梯落去.
出面又有靚景睇.
決定係度休息陣,就鋪墊坐啦! 唔想咁曬就係樹林中間坐.
一張墊+一個野餐籃+一張坐墊就已經好舒服.
張坐墊純係比我呢個廢人向後"挨'.
係度最岩播咩歌?
心急人上?
城邦會戰勝歸來?
我最後選左播:
綠袖子.
如果玩完仲有力氣可以沿住行一圈,如果無就可以沿路行番去搭車走.沿途有樹蔭,其實都唔係太熱JA.
想睇野餐野上我地FB睇啦!
點解影黎影去都無人嘅?因為等緊你地自己去打卡影相同發掘野餐樂趣呀!
注意事項:
1. 由於天氣熱,帶足夠水同野食去,都係水最解渴.
2. 盡量唔好一個人去行.
3. 雖然而家7點太陽先落山,但5,6點就睇下自己係邊,預計回程時間.
4. 郊野地方昆蟲多,請自備防蚊物品.
5. 可以帶把萬同刀係身,開野食,斬草,開生果等等都好方便.


text:
回覆 ninachu 的帖子
我"我真係諗極都唔明 點解80蚊你都可以開到口話一人一半"佢"因為次次都係你比 咁我覺得我都有份用 咁所以我提出一人一半"
我"咁就係次次都係我比 你自己醒目D比一次都唔係好過份姐係咪?"
佢"我唔想你覺得男方比哂D錢係必然 老馮既事"
我"(堅爆粗)你係咪有L病?我同你一齊 有邊次唔係AA? 睇場戲食個PIZZA同你D朋友出街食飯 我都有比返自己 係爭在買枝水買串燒賣我冇夾返比你 我從來都冇係經濟上依賴你 亦都冇覺得係老馮過"
佢"點解你為左80蚊要咁大反應"
我"就係因為只係80蚊呀!!!!!!!!!!!!!!唔係800蚊8000蚊呀 80蚊你都要同我講一人一半!!!!! 咁得啦,以後乜都AA,我買送30蚊你比返15蚊我"
佢"你係咪真係覺得我係咁斤斤計較先?你唔諗下我DIY禮物比你/同你食貴野 BLARBLARBLAR"
我(心諗左一陣,食貴野?食過2餐貴野都係我出左BONUS請佢食,平時食貴少少我都比返錢佢) 之後我就話我諗唔到點樣同你解決呢個問題 咁以後AA啦 我都唔洗你請我唔想受你恩惠 我有錢就會食冇錢就唔食
佢"點解你唔可以心平氣和 冷靜D去解決呢件事?"
我"我真係唔知點解決 一對情侶為左80蚊嘈L到癲"
之後我已經冇野想同佢講 出左街搵朋友
返到屋企佢都走左
但係凌晨2,3AM又返左黎
結果由星期日開始嚴格執行左全AA


text:
上次整麵包俾 Ernest,由於時間關係,朝早唔夠時間整好兼出爐攤凍,所以試吓前一晚整好個麵糰,放雪櫃過夜低溫發酵,第二朝起身就處理埋餘下步驟,可以慳番啲時間.但係Ernest 媽咪話番俾我聽,個包唔掂,一切就散開!由於低溫發酵都係第一次嘗試,我自己都未試過,所以前晚就再試多次,睇睇情況點樣.
個亞麻籽合桃包又OK 喎,無事呀,唔通麵包多士麵糰
係唔可以低溫發酵過夜!?由於今日係初一,
所以噚晚整咗個無紅酒,無五辛版嘅
ratatouille,配麵包食一流!
噚晚仲煲咗個糖水,有綠豆,麥米,番薯同南瓜,
再加幾片薑,都唔知係咩名堂喇,
總之啱自己口味就算.
買慣買熟嘅菜檔,依家有好幾隻南瓜賣,中國南瓜賣 $4 斤;中國種嘅日本南瓜,$8 斤;橙色嘅
halloween 南瓜我最憎,得個顏色靚,味道同質地都唔掂,都費鬼事問價;近排就多咗隻迷你版日本南瓜,賣 $12 斤.問阿姐點解賣咁貴,原來係正宗純種日本南瓜喎!呢個比個錫山梨大少少就已經 $9 喇!!
切開之後顏色好靚㗎,切嗰陣時已經覺得好粉,好鬆脆嘅感覺,
之前買過一次食,入口質地都好粉,好好食,但今次煲完
糖水之後,口感好似食緊生水榴槤咁,激死人呀!!
參考食譜:
燕麥包
普羅旺斯燴雜菜


text:
12星座誰最愛放假去旅行
12星座誰最愛放假去旅行
相關搜索目錄: 機票 小說 旅遊 功課
★第一位:人馬座
永遠坐唔定嘅人馬座,最鍾意去旅行!就算無假都好,你都要眼睛去旅行,即係就算無假期都好,睇旅遊特輯都好過無!你鍾意冒險,好似跳樓機,激流旅程,又或者笨豬跳都係你心中所愛,所以澳洲,日本都好適合你去!
★第二位:雙子座
雙子座的人喜歡旅行,全因為你認為去旅行係靈感的泉源,愈去得多旅行,你就愈發現自己愈來愈多靈感!當然仲有一件好重要的事就係去到潮流熱點朝聖,返到香港你先可以快人一步!所以日本就最適合你成日蒲!
★第三位:雙魚座
可能係一個電影場面,又或者係一段小說情節,甚至乎可能係一個前度男朋友嘅一個承諾,你就決定去某處地方旅行!就算分咗手都唔緊要,最緊要你覺得咁做可以令平凡嘅事變得不平凡!
★第四位:獅子座
如果去旅行,獅子座的人一定可以促進該地方的經濟繁榮啦!對你來說,去旅行梗係玩得招積,食得舒適啦!如果唔係,寧可留係屋企,再加上搵錢咁辛苦,點都要去吓旅行補數先對得住自己!
★第五位:水瓶座
如果有人叫到水瓶座的人去參加享受豪華旅行團,真係要俾個「叻」字嗰個人.對於你嚟講,甚麼「挑戰無限之旅」,又或者「驚心動魄三日團」先至係你嘅首選!愈怪異,愈刺激,愈少人夠膽去嘅地方,你一定會第一時間參與!
★第六位:白羊座
「xxx到此一遊」相信係白羊座的人最愛做的事,因為你去一個地方,全因你好想征服呢個地方!這份感覺真係可以用好高昂嚟形容!仲有潮流興去邊到玩,你都會第一時間去,慌死執輸,以你咁嘅性格,你話點會唔鍾意去旅行呢!
★第七位:天秤座
天秤座的人如果愛旅行,最主要係因為呢個係一個最好嘅藉口嚟逃避現實,一有咩撐唔住,一走了知,番嚟先再算!當然仲有就係貪新鮮,得閒都要抖下氣啦!
★第八位:天蠍座
有人覺得自己去旅行好傻,但天蠍座的人就係最鍾意呢家嘢!覺得自己好型不特止,仲覺得自己好有個性!有流浪 feel ,覺得自己孤身走我路,好型,但外邊嘅人可能覺得你似傻仔多過型仔,所以千祈咪扮 cool呀!
★第九位:處女座
處女座的人好多時都好怕搭飛機,一來機票貴,二來覺得使咁多錢有無價值,真係覺得好無謂!但若要你玩唔係唔得,不過會玩得好實際,例如之前做定晒功課唔好使太多錢,又例如太貴入場券唔去玩...好無癮呀!
★第十位:巨蟹座
同巨蟹座的人去旅行,真係要諗清楚先好決定!你哋離家多兩日就會患上思鄉病,可能突然亂叫:「我好掛住屋企張床!」,真係俾你嚇親,不過你都有樣好,就係識照顧人,Morning Call 或搞過關,有你在場一定可以放心啦!
★第十一位:金牛座
「我的家庭真可愛...做乜放假要旅行喎」呢個一定係金牛座的人嘅寫照,同人馬剛好相反,睇完旅遊特輯,你已經好心滿意足,覺得自己真係好似去咗一次旅行咁.
★第十二位:山羊座
除非公幹,否則唔使旨意山羊座的人離開崗位半步!對你嚟講,去旅行簡直係勞民傷財,眠多兩日唔好,做咩要去旅行喎!總之,一句講晒!返工最實際,旅行,唔好搞我


text:
D10: 麗江古城->虎跳峽->香格里拉
一朝早又喺阿拉丁門前集合, 去第2個tour了
車上風光, 由於去香格嘅車程冇瀘沽湖咁耐, 所以遲少少先出車
黎左咁耐, 成日唔係落雨就落雪
第1個景點先黎虎跳峽 (沿路都有d景區職員驅趕d人行, 唔俾停留, 話會有石頭跌落黎)
由於中虎跳封左,冇得徒步虎跳, 所以只可沿住棧道行上虎跳了
棧道d路都非常好行, 來回2個鐘就行完
水流開始湍急喇
呢個位好明顯又係要等左好耐先攝到入去
上虎跳都咁勁, 中虎跳會點呢?!
為左去頭先個影相位同近距離接觸虎跳,就要由呢條樓梯落去,同時落左幾多樓梯,就要上返幾多
對面呢個就係傳說中嘅哈巴雪山
踏入香格里拉, 沿路都會成日見到呢d白塔 (我地個藏族領隊次次一見到就喺度鬼叫)
禿鷲, 唔知係咪真係罕見得咁交關, 連我地個領隊一見到都即刻衝落車帶頭影相
納帕海, 上面嗰d係唔知咩鷺鳥
終於到左今晚住嘅酒店
藏族裝潢好靚
藏族嘅建築都有好多雕刻, 呢間酒店都唔例外 (據說普通民房入面嘅雕刻可以2個人不停雕, 都要花1年時間先雕完)
水雖然夠熱, 但沖完涼對腳踩上個地板度, 真係凍到入心(香格一般都係得幾度, 早晚估計接近零度)
香格里拉市內, 放低行李就出外食晚飯
飯後去左藏族民居家訪, 桌上嘅係穌油茶同青棵酒 (2樣都好難飲)
香格一般都喺海拔3千米以上, d人都可以咁跳法真係勁
雖然之前上玉龍都冇事, 但喺領隊威嚇下, 都係跟大隊買定枝氧氣穩陣


text:
救救北極熊,女孩子動起來!
有睇新聞嘅Sizz都知道,聯合國氣候大會早幾日喺巴黎開幕,世界各地都有環保人士襯哩個機會以唔同方式表達自己訴求.除咗期望各國領袖簽署有約束力嘅協議之外,究竟我哋仲可以做啲乜去應對氣候變化呢?小編知道各位Sizz都識得回收廢紙鋁罐膠樽(但最後係咪真係回收到,就要問吓政府同啲外判回收公司喇),咁其他生活習慣上仲有冇我哋行多步嘅空間?當然有啦!以下10個小習慣,做得幾多得幾多!
1. 少啲買新衫
大家都知道Fashion係1個無盡循環,舊衫放喺屋企1段時間之後又會入返個潮流,所以Sizz真係唔駛急要買新衫.得閒喺屋企左襯襯,右襯襯,又可以變出新造型,一於做個帶領潮流嘅環保時尚女王!
2. 唔好叫男朋友揸車接你
揸車其實唔係咁環保,你有時OT佢又要搵地方泊車,你話幾唔方便.不如浪漫啲,一齊搭公共交通啦.巴士,小巴,地鐵,火車仲有小輪,大把溫馨時光可以俾將來嘅你哋回味.
3. 食少啲牛肉
香港咁多好嘢食,食少餐牛肉仲有非常多選擇.飼養牛隻產生嘅溫室氣體,比一般食用動物多幾倍.有得揀,不如食得環保啲?
4. 買早餐嗰陣唔好拎即棄餐具
小編好欣賞午餐會自己帶飯嘅Sizz,慳錢之餘仲好環保.但早餐未必個個會自己整,唔少Sizz都係咬個麵包或者買個快餐返Office食,如果你未做到自己帶膠盒俾店員入食物,可以試吓同店員講句:「唔駛餐具喇唔該.」1日1份餐具,1個月都消耗最少20份,Sizz你嘅1個小舉動都幫到唔少㗎喇.
5. 嘗試用月經杯/棉條
平均嚟講,女人1世人會有500次月經,平均每次經期會用到17塊衛生巾,一年就用咗大約200塊,一世就90,000塊,可想而知對堆填區有幾大壓力.所以,Sizz大可以試吓用棉條哩種體積相對比較少嘅衛生用品,或者積極啲用能夠循環再用嘅月經杯!
6. 煲少啲劇,節約用電
減少使用電子產品,對眼冇咁易攰又慳到電,何樂而不為?
7. 剪個短髮
今期興短髮,跟貼潮流嘅Sizz大可剪短你把頭髮,沖涼可以縮短洗頭時間,仲可以用少啲水添.
8. 唔駛特登去Gym Room用跑步機
Gym Room用電量其實頗大,放工去得Gym Room用跑步機,你一樣可以去到附近公園跑返1個鐘.跑步之餘,可以吸收吓新鮮空氣,夜晚仲瞓得好啲!
9. 避免用抹手紙
女仔有個習慣,洗完手之後一定會用抹手紙.其實洗完手喺盤內揈一陣,整整頭髮隻手就會好快乾.或者可以用乾手機,相比之下會環保一啲.
10. 多啲留意身邊發生嘅事,睇下自己仲可以做乜
世界每分每秒都變緊,如果可以多啲關心有關議題,每日都行多1步,地球先生會好多謝你.
講返條題先,氣候變化其中1個問題係全球暖化嚴重,加速北極海洋冰層溶化,北極熊生活範圍會縮細,獵食變得愈嚟愈難,加上浮冰變少,北極熊分分鐘會冇埋休息嘅地方而浸死.愛護動物嘅你係咪應該要出1分力?再實際啲,如果小編唔係用北極熊做引子,你會唔會Click入嚟睇?


text:
呢餐係我噚晚嘅晚餐,簡簡單單,煲咗糖水同炒麵.
上海粗炒及南瓜西米綠豆沙.
嚴格上嚟講,呢碟唔可以叫做粗炒,應該係 “中炒” 至啱,因為
我唔係買最粗嗰隻麵條,因為覺得要煮好耐先至完全煮透.
到要落老抽時,好彩望一望清楚,原來樽內已經發哂霉,
成樽唔要得,好彩只係剩番
1/4 樽度,咁咪唯有
淨係落生抽,所以好唔夠色呀!!
自從食過 Ernest 媽咪煲嘅綠豆沙,我就愛上咗佢嘅煮法,
加咗南瓜特別好食,今次我仲落埋西米㖭!
菜檔阿姐好介紹,呢款拳頭咁大嘅南瓜真係好粉,好好食,不過價錢唔平,
係中國南瓜嘅一倍哦!至於西米,俾著平時我一定唔會買呢包 "青 BB"
嘅西米,又細到大都好怕食啲明知落色素嘅食物,見到都周身痕,
但係我見佢包裝上面寫住天然食用色素,再睇埋英文,寫明有
2% 班蘭葉,咁就不妨一試喇,唔係化學嘢嘛!果然喜出
望外,煲好之後,打開煲蓋準備將西米過水時,嘩,
勁香班蘭味呀,果然係堅喎!如此貨色,當然唔平
啦,盛惠 $7.5 / 200g,不過試過就算,唔會再買
喇,因為過完水之後無哂班蘭味呀!!
睇到呢度,有無留意到呢餐其實係全齋呢!如果完全無諗到的話,即係話俾你聽,食齋其實都唔係想象中咁難,咁寡,咁乏味,懂得煮的話,其實真係唔使太刻意話為咗食齋而去諗煮咩餸,如果只係食素的話,咁就更加易話為,蔥,蒜,韭,酒都食得,總之唔落肉就攪掂!素食唔單只有助個人健康,仲可以為地球,環境出一分力,一個禮拜食一餐都唔係真係咁難呢!大家一齊響應 Green Monday 啦!其實如果有心的話,都唔使指定禮拜一先食嘅,Green Tuesday,Green Friday 都得,由你自己話事,或者先由一個月一餐開始先囉!
加油呀!


text:
一方面, 我成日都希望芝士餅同豬仔包快快樂樂
但另一方面又成日為佢o地讀書 / 學習進度o既事緊緊張張
作為一個半人獸媽媽, 幫小朋友搵乜班物班就已經係日常生活o既一部份
芝士餅e家讀緊o既幼稚園係英文方面的確唔太夠
一星期只有一堂net teacher 教英文
所以我一直都想另外再搵英文班俾她上
而Phonics就係我一直都好想芝士餅繼續學的, 其實之前餅餅都學o左半年pre-letterland
學Phonics係想芝士餅學識自己拼音, 希望將來唔水背vocab背得貢辛苦, even 小學要unseen dictation時都冇貢驚.............
可惜開學初期芝士餅要由下午班mode調節到上午班mode都要一d日子適應
而K1之後上親o既興趣班都要芝士餅自己一個人入去, 加上唔知點解一開熱情如火的她會怕羞, 次次想同佢去d乜班物班做assessment都爆喊, 因此我們就停o左一排冇俾芝士餅上英文..........
貢我就上網睇下呢間學校d comments, 見都唔錯, 而且學校地點又多 (有一間近我們呀)
於是再打電話問下資料, 好開心佢呢度開得幾多phonics班
我終於可以搵到d晏d上堂, 可以就到芝士餅返完學, nap埋之後才去輕輕鬆鬆上堂o既時間呀, good!!
因為我唔想為上堂而上堂, 我好怕果d放完學就要再趕去上呢d興趣班 (而且我家餅餅又要午睡)
如果夾硬迫佢唔午睡就要上堂, 我估佢一定唔會上得開心, 更加唔會吸收, 所以呢到o既課堂時間真的好fit我!
原來想讀Jolly Kingdom前, 小朋友要做assessment睇下佢程度
另外家長都要聽個講座, 了解o左學校教育理念, 課程結構, expectation 係d乜, 啱唔啱先至報堂
聽完個講座都幾認同 「開心, 信心同鬥心」係keep住團火繼續讀上去o既elements
好多時d小朋友上上o下 興趣班都好易上一排就會停o左或者半途而廢, 但又好少學校 (特別係呢d校外課程班) 會aware到呢點, 特別係點樣令小朋友有信心同鬥心
所以我都好希望芝士餅可以係3個心「開心, 信心同鬥心」之下學習呢 ~
當日做assessment, 原先芝士餅未入去前超級爆喊, 屎都唔肯入課室, 搞到我差d想走 ><"
不過佢o地中心個 EE 好好, 開o左間房俾我同芝士餅, 希望芝士餅可以安靜落來
之後個EE就入來搭咀同芝士餅玩, 仲跟住帶埋餅入課室做assessment ~
做完assessment之後, 我見芝士餅出來笑晒口, 又同EE講下星期再來...................Oops, 真的好彩遇上呢位好EE ^.^
由於教Jolly Kingdom o既老師全都係net teacher, 唔係老外就是abc, 所以佢o地d口音都好native
C9 o既我即時諗: 一個價錢除o左竹學phonics之外, 仲可以學埋會話tim, 哈!
so far 芝士餅上o左4堂, 雖然我唔係可以次次接送都佢, 但睇佢本手冊都知道佢進度
呢個課程係分o左3個level, 每個level再分stage
Level 1 學四十四個基本的語音單位, 之後Level 2學雙音, Level 3 就鑽研解讀 / 寫vocab
每堂手冊都會講學o左d乜, 個objectives 同埋老師評語
於是我就可以睇完手冊再同芝士餅傾計傾返佢上堂d o野
本練習o既coverage都幾多, 都係base on 當日學o左o既單音再引申到寫字, 連線, vocab等學習
見芝士餅每次上完堂返來都識個發音, 而且都話喜歡個老師
上次去接餅放學, 老師又好好貢行過來同我傾下芝士餅上堂o既事
話佢初初上堂好喜歡同佢用中文傾計 -___-
不過老師話用英文問餅o野, 佢係明白同埋答到 (呵, 真的可以學埋listening 同oral)
而且話佢語音都發得唔錯, 亦都開始習慣上堂模式
所以我都希望她繼續開開心心讀上去啦~~~~


text:
2009年12月10日 星期四
又再迪迪尼
一年一度去迪士尼既日子
今次唔係同大少爺去
係同呀妹diana,烏吱,菇奶奶去既
每次去迪士尼都懷著興奮心情
雖然你會知道其實迪迪尼係無乜變
3D電影都係無變
巡遊都係咁上下
機動遊戲都係玩到無驚喜
但係只要有米奇,同minnie
就一切都幾得美好,一切都叫我開心呢
我最鍾意捕捉無人既一刻先去影
早餐都未食,入到去先去醫肚
始終我都只鍾意大街餐廳
今次有聖誕版本既午餐,3道菜先$120,各樣都唔錯
兩個聖誕甜品:一個係薑餅,一個係聖誕布丁
食完就睇巡遊
其實呢…真係次次都一樣咁滯,但每次都覺得睇得好開心
或者因為演藝人員臉帶笑容,跳得好開心咁!令到睇既都開心
最鍾意呢三架車
第二站係去小小世界
雖然知道同東京迪迪尼相差好遠,但都睇得開心
跟住去下明日世界,睇3D電影後
兜兜轉轉終於去排隊睇尾場Golden mickey
又係睇九次仍然覺得好睇既環節
哈!又係捕捉無人既時候去影
好快就入黑喇
我最鍾意既旋轉木馬,佢地去晒大街到買嘢
原本話行一陣就返去影夜景,後來就唔肯走
我點都要自己行入去影相,因為我鍾意呢一刻最靚既迪迪尼
雖然要等,等人玩完走先影到,但我影得有滿足感
呢個要夜晚影先靚,呢張上面轉緊時影好動感
上下都唔同呢!哈
今年立體眼鏡只係得心心呢
透過立體眼鏡去影既
最後當然係煙花
我今次同城堡隔得好遠,我晌大街既中尾段
所以都影得好辛苦,無腳架,前面又太多人
有多小朋友騎膊馬,影到咁都好滿足
迪迪尼再見喇!我一定會同大少爺好快又嚟呢
訂閱: 張貼留言 (Atom)


text:
白金全自动抓鸡工具**** Hidden Message ***** 好好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好讚讚讚讚讚讚讚讚讚好好好好
好好好好好好好好好好好好好好好好好好讚讚讚讚讚讚讚讚讚讚讚讚讚讚讚好好好好
好好好好好好好好好好好好好好好讚讚讚讚讚讚讚讚讚讚讚讚讚讚讚讚讚讚好好好好
好好好好好好好好好好好讚讚讚讚好讚讚讚讚讚讚讚讚讚讚讚好好好好好好好好好好
好好好好好好好好讚讚讚讚讚讚讚好讚讚讚好好讚讚讚讚讚好好好好好好好好好好好
好好好讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚讚讚好好好好好好讚讚讚讚好好好好好好好好好好好好
好讚讚讚讚讚讚讚讚讚讚讚讚好好好好好好好讚讚讚讚讚讚讚讚讚讚讚好好好好好好
好讚讚讚讚讚讚讚讚讚讚讚讚好好好好好好讚讚讚讚讚讚讚讚讚讚讚讚讚好好好好好
好好讚讚讚讚讚讚讚讚讚讚好好好好好讚讚讚讚讚好好好讚讚讚讚讚讚讚好好好好好
好好好好好好好好讚讚讚讚好好好好好讚讚讚讚好好好好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚好好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚讚好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好好讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚讚好讚讚讚讚好好讚讚讚讚讚好好好好好
好好好好好好好好讚讚讚讚好好好好讚讚讚好好讚讚讚讚好好讚讚讚讚讚好好好好好
好好讚讚好好好讚讚讚讚讚好好好好讚讚讚好好讚讚讚好好好讚讚讚讚讚好好好好好
好好讚讚讚讚讚讚讚讚讚讚好好好好好讚讚好好讚讚好好好好讚讚讚讚讚好好好好好
好好好讚讚讚讚讚讚讚讚讚好好好好好好好好讚讚讚好好好好讚讚讚讚好好好好好好
好好好好好讚讚讚讚讚讚讚好好好好好好好好讚讚讚好讚讚讚讚好好好好好好好好好
好好好好好好讚讚讚讚讚讚好好好好好好好讚讚讚讚好好讚讚讚讚讚好好好好好好好
好好好好好好好好好讚讚讚好好好好好好讚讚讚讚讚好好好讚讚讚讚讚讚讚好好好好
好好好好好好好好好好好好好好好好讚讚讚讚讚讚好好好好好讚讚讚讚讚讚好好好好
好好好好好好好好好好好好好好好讚讚讚讚讚讚好好好好好好讚讚讚讚讚讚讚好好好
好好好好好好好好好好好好好好讚讚讚讚讚好好好好好好好好好讚讚讚讚讚讚好好好
好好好好好好好好好好好好好讚讚讚讚讚好好好好好好好好好好好讚讚讚讚好好好好
好好好好好好好好好好好好讚讚讚好好好好好好好好好好好好好好好讚讚讚好好好好
好好好好好好好好好好好好好好好好好好好好好好好好好好好好好好好好好好好好好
好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好好
支持
沙发@@!!!!!!! 版主能不能针对这个做一个教程 我们不会用 来学习学习 {:3_46:} 回复 1# guozhu9 看看什么工具 沙發
pengpeng/love20 看看.............


text:
霸气超拽外国女生头像
- 霸气超拽女生文字头像qq头像霸气超拽女生酷霸气超拽女生头像2014个性签名霸气超拽女生qq个性霸气超拽女生酷qq个性签名霸气超拽女生qq头像霸气超拽女生qq头像霸气超拽女生酷霸气超拽女生头像2014霸气超拽女生文字头像霸气超拽女生文字头像qq头像霸气超拽女生酷霸气超拽女生头像2014qq头像霸气超拽女生qq分组霸气超拽女生酷qq分组霸气超拽女生12霸气超拽女生分组9个女霸气超拽头像不带字qq情侣霸气超拽头像qq女生霸气超拽头像qq霸气超拽头像女qq霸气超拽头像女qq女生霸气超拽头像qq情侣霸气超拽头像qq霸气超拽头像女霸气超拽头像女背影女霸气超拽头像不带字qq情侣霸气超拽头像qq女生霸气超拽头像qq霸气超拽头像女霸气超拽头像女背影qq情侣霸气超拽头像
qq动态头像大全超霸气非主流霸气女生头像男生霸气闪动头像家族群头像qq女生霸气闪动头像女生闪动头像超拽霸气qq头像带字闪动霸气超霸气闪动头像炫舞动态头像霸气霸气女生闪动头像动态霸气qq骷髅头头像qq头像动态霸气超拽qq超拽霸气闪动头像qq闪动头像霸气qq动态头像霸气霸气二班群头像群头像霸气 初一十班群头像霸气7.1班非主流霸气头像非主流群头像群头像霸气班级十班六二班群头像五班群头像一班群头像qq不带字伤感头像女生五班群头像霸气非主流霸气带字头像非主流霸气群头像带字yy霸气动态头像霸气动态头像制作
相关文章:
霸气超拽女生头像黑白,女生头像 霸气
霸气超拽女生性感头像,带字女生头像
叼气霸气超拽女生头像,女生头像 霸气
非常霸气超拽女生头像,qq头像 男生女生
霸气超拽女生头像2014
qq头像霸气超拽女生酷
霸气超拽女生文字头像
霸气超拽女生头像 图
霸气超拽女生头像吸烟
霸气超拽女生个性头像
霸气超拽女生网名:没资本就别拿出来炫耀
冷落并不是我想要的_又爱又恨的霸气超拽女生带字头像
霸气超拽女生头像 坚强的女孩子是会哭 但绝不会认输
qq头像 时尚霸气超拽女生
欧美霸气超拽女生大全
非主流女生霸气超拽女生微信头像 帅气酷比时尚
霸气超拽女生图片 霸气优美女生图片
最新版非主流霸气超拽女生微信高清头像 酷酷的黑社会女生头像
霸气超拽女生QQ头像2016 自信的洒脱
霸气超拽女生头像活生生的一个女汉子
qq头像一张一人1P*929896...
纯黑色头像背景素材2P*51044...
q群头像图片3P*945132...
男生唯美背影qq头像4P*839279...
7个兄弟头像一人一张5P*29153...
社会小伙纹身qq头像6P*51454...
唯美文字背景7P*6341...
最美的伤感女生带文字说明的经典图片_我长得不漂亮,又不会说话8P*8631...
一男一女唯美图片9P*839517...
非主流情侣头像两张_活出帅样你来看10P*139752...
雯雯的yy物语书包网11P*1656350...
一句话唯美爱情12P*852536...


text:
大同綜合訊電股份有限公司朴子分公司
- 中大型家用電器-大同綜合訊電股份有限公司朴子分公司
- 地址:嘉義縣大林鎮中正路369號
- 電話:05-265-2105
嘉義縣水上鄉家用電器 買賣
- 更多嘉義縣水上鄉家用電器 買賣
嘉義縣大林鎮家用電器 買賣
- 更多嘉義縣大林鎮家用電器 買賣
嘉義縣民雄鄉家用電器 買賣
嘉義縣朴子市家用電器 買賣
嘉義縣六腳鄉家用電器 買賣
嘉義縣義竹鄉家用電器 買賣
嘉義縣中埔鄉家用電器 買賣
嘉義縣溪口鄉家用電器 買賣
嘉義縣太保市家用電器 買賣
嘉義縣布袋鎮家用電器 買賣
嘉義縣梅山鄉家用電器 買賣
- 更多嘉義縣梅山鄉家用電器 買賣
嘉義縣竹崎鄉家用電器 買賣
嘉義縣新港鄉家用電器 買賣
嘉義縣鹿草鄉家用電器 買賣
嘉義縣東石鄉家用電器 買賣
嘉義縣冷氣機 買賣
嘉義縣音響設備及系統 買賣及修理
嘉義縣家用電器 買賣
嘉義縣家用電器 維修
- 更多嘉義縣家用電器 維修
台北市家用電器 買賣
- 更多台北市家用電器 買賣
基隆市家用電器 買賣
- 更多基隆市家用電器 買賣
新北市家用電器 買賣
宜蘭縣家用電器 買賣
桃園縣家用電器 買賣
新竹市家用電器 買賣
新竹縣家用電器 買賣
苗栗縣家用電器 買賣
- 更多苗栗縣家用電器 買賣


text:
睇完特首選舉,對於邊個當選其真係冇乜特別感覺.
反正只係一場小圈子選舉,從來亦毋須放喺心上.
不過淨係香港人既政治智慧就足以令人髮指.
見到好多人都喺facebook留言:
支持乜乜乜,如果我都有票你一定贏梗
你係香港既希望,靠你黎團結香港人……
香港既問題從來都唔係喺邊個管治香港,
而係香港人自己既質素同智慧.
如果當日過到普選 一人一票其實都係一樣既結果,
樂觀睇可能係莊曾贏 衰啲就林柒贏 但有分別咩?
有得俾你揀既都唔會係高質素既,最後咪又係票聽阿爺支笛.
點解成個社會主流都係支持薯片?
因為佢中央令佢辭唔到職?
因為佢個樣夠憨直又貼地?
一個推23條,重啟831政改,
喺龍和道收割佔中既光環,對市民一個承諾都冇既人,
只係用公關技巧包裝自己,呃啲冇腦港豬.
到適當時候咪又係賣港賣晒你地,絕對係more evil.
佢對於我黎講比起林柒更差,令香港既情況更絕望.
假如今朝係莊曾當選,香港人會話係民主勝利,
係團結戰勝咗中共乜乜物物咁,將初衷忘記得一乾二淨.
一日香港仲係喺中共管治下,佢想要689要777要1200票都係好輕鬆既事,你唔係真係可以令到共產黨唔干預香港事務呀?
今次既選舉好清楚睇到有”西”選既選舉會俾啲咩你揀,
至於嗰班仲喺度柒柒下投俾薯片支持薯片既人,
我只可以講,或者你地更deserve林柒做你地既特首.


text:
終於睇返一直都想睇但拖到金像獎都完埋至睇嘅港產片,觀後感非常大路,就係只有欷歔.呢種欷歔唔係觀眾嘅庸人自擾,而係導演編劇刻意安排嘅結果,政治隱喻,嚴謹而著跡,難怪拍之前要籌備差唔多五年.
戲入面三大賊,明顯係代表緊三種香港人,而時間設定為九七主權移交前夕,亦都分明係要以小見大,去突出呢三種人應對大限嘅態度.網上面唔少影評都有提及電影英文名《Trivisa》喺梵文嘅意義係三重煉獄,即係佛經之中嘅煩惱之源貪嗔癡,雖然後知後覺,但稍加對照,就會知道三大賊分別代表邊種妄念,而呢啲妄念又點樣令佢地走向新時代早已為佢地編好嘅慘澹收場.
做賊係一個職業,除咗一樣米可以養百樣人,一個行業入面都可以養到唔同性格嘅同業.三人身為梟雄,風光之時,無一不能將固有制度之下嘅皇家香港警察玩弄於股掌之中,但當時移世易,搵食漸見艱難,共產黨打到黎,始終都係逃唔出龍游淺水遭蝦欺嘅困局.不論係因為要贏人先要贏自己而不停挑戰更多高山,做賊都要比一般賊有夢想有志氣嘅賊,定係摸著石頭北上走私電器,做賊做到轉營從商結果受盡閒氣甚至貨銀兩失嘅賊,抑或係一度離開但又回頭,細心做足萬全準備偏發現打劫金舖早已過時嘅賊,始終都係不敵新人事新作風,狼狽而終.一道赤洪掠過,所有人無一倖免,霎時之間手足無措,絕境之中只能棄械投降,勇猛如葉國歡亦只不過可以喺死前隊冧兩件散仔一洩心頭之恨,最後都係要死——或者一切都係整定.
抱持相同心態嘅香港人,到今時今日都已經同樣按照劇本倒於血泊之中,奄奄一息.大賊風光嘅故事嘅開始可能係好耐以前,但電影故事嘅開始設定咗喺八二年前,大變就係始於呢一點火車切軌嘅交點.有啲嘢或者唔係整定,而係遠因近因巧合無常湊合而成,但知道咗佢唔係整定,殘存嘅遺憾或者只會令人更加痛苦.當日唔好咁心雄,聽吓人地意見,當日堅守陣地,埋頭做自己擅長嘅事,當日金盆洗手,忘記背後,努力面前,係咪就會happily ever after,定還是,三個選擇揭盅都係此路不通呢——每一個人每一個城市每一座風滿樓,都只有眼前路,沒有身後身,唔行過去,唔行到去,唔行返去,答案冇人知道.
賊王之於賊群,其實係賊中精英,精英,往往係支撐一個群體嘅核心.只要瓦解精英力量,就會令群體失去向心,心知自己不如精英嘅二打六,就會心灰意冷,變為順民.所以,要消滅罪案,警察每一次嘅小追小捕其實都唔係最關鍵,真正要撲滅罪行,打消賊群作案念頭,靠嘅係殺一儆百,擒賊先擒賊王.當警嘅目的係控制一切,而賊就係追求生存嘅空間,兩者關係,就只可能係一場零和遊戲.警察放鬆唔捉,只係因為未集中火力,一準備充足,賊從來都無路可逃,因此密室嘅談判,人大嘅框架,其實都只係垂死掙扎同埋當權者嘅掩眼法,時機一到,賊群武功再高都只能束手就擒,而賊王嘅落網正正就係賊群一網成擒之日.
要一網打盡,喺過渡嘅時期,警察係唔會急於勒緊社會秩序,畀大家知道賊王仍然可以指望,警察治下仍然有賊王,反而係可以借假希望去穩定畏懼失序嘅人心.另一方面,佢地無間滲透,其後黑白兩道就會混為一體,有賊亦有針,去到雷洛時代咁,有罪案就搵人交人,有需要就搵人犯事製造恐慌.當秩序已經大定,現實中冇曬反抗力量,社會就會正式走向一九八四嘅烏托邦,主權正式徹底移交,而樹大嘅一方,就會向不堪一擊嘅另一方招降.到其時,賊可以自由行劫,擁有條文所保障嘅百分之百行劫權,中意幾時食大茶飯就幾時食,但實情是王是寇亦已經無關痛癢,因為大家都已經淪落籠中金絲雀.
以上情況,其實比派個梁振英升級版直接鎮壓更加危險,因為佢令到已有而且活躍嘅作案高手嚴重分化同猜忌,唔賣槍畀大家,甚至會互篤背脊出賣自己人.一般人成日誤以為制度好重要,爭取到制度保障就真係人人有賊做,但事實係九七之後,可以興風作浪嘅賊王已經雙臂盡斷,再無還擊之力.養出一班有經驗有威望令人聞風喪膽嘅賊中豪傑,需要時間,溫溫吞吞消耗時間去討論形式上嘅分贓,而唔去重整旗鼓,重振聲威,其實都係緣木求魚.
九七之後要繼續做賊,首要就係要劃清界線,等決心不足隨時累隊嘅蝦兵蟹將打回原形.有資格食大茶飯嘅手足,要忠心,要旗幟鮮明,非友即敵,黑白分清.以文化去形塑嘅共同體可能比較海市蜃樓,但現實中嘅共同體係維繫同鞏固向心嘅必要之物,亂咁結黨,隨時就會養狼狗咬心口.一日為賊,終身為賊,絕對唔會向警察投誠,呢啲都係賊群應有嘅信條,只有祭出呢啲信條,先至可以將態度曖昧,做嘢唔專心又一直望住你嘅卧底排走,去蕪存菁.要招風,必先樹大,要站得住腳同警察鬥落去,首要就係保住仍然有心做落去嘅做賊共同體,紮實根基.路到盡頭,好似戲內三大賊王聯手立威咁盡地一煲其實係必須,唔咁做,最後所有付出都只會係白費——即使食大茶飯嘅志氣之士本已賣少見少.
戲嘅結局,三賊全軍盡墨,彭定康登船而去,片尾播放「過去的心/火般炙熱/今天已變了冰凍」,似乎係以明示嘅方式去暗示緊現實嘅無奈,整體帶來嘅啟示同反思其實比舊年嘅《十年》更直白同深刻.《十年》心有餘而力極之不足,終究係虛火,要為香港社會留燈影,《樹大招風》確實係贏九條街.
最後,睇緊嘅時候,我其實冇記起電影係三人執導,一直以為係一個導演運用常見嘅多線平行發展拍攝技巧去分述三大賊嘅得意失意,冇乜特別,直到尾聲出roller至醒起,原來成齣戲係由三個導演分別處理三條線,各有各拍.明乎此,就發現導演以外,監製同剪接嘅貢獻更大,因為要將風格唔同嘅三份半成品統攝為一並唔容易.如果場景同道具可以更貼緊八九十年代,陳小春可以換另一個冇咁礙眼嘅人演,成套戲應該值得更高評價.


text:
儲到錢買樓未?幾時結婚生仔?仲難聽過粗口!
農曆新年仲有幾個禮拜就到,對於細路嚟講,終於得到暫時性嘅大解放,平時又要做功課,又要考試,又要考TSA,又要參加課外活動,仲要補習,終於等到有長假放,有利是逗,有新衫著,有好嘢食.對於已婚人士嚟講,真係相當頭痕,冇長假放,又要準備一舊錢去包利是,買賀年禮物,四圍去拜年.除此之外,仲有1班人都好頭痕,就係到咗所謂「適婚年齡」嘅朋友,特別係愛情長跑咗幾年,同埋過咗30歲仲係單身嘅朋友,又要坐定定等俾親戚盤問「儲到錢買樓未?」,「幾時結婚生仔?」等等嘅問題.
呢個世界好奇怪,由你一出世,個名唔係由自己話事,而係風水佬改嘅嗰剎那開始,好似已經有個人生指南guide住你.恭喜你,首先被賜予1個國家同城市嘅公民身份,要遵守當地定落嚟嘅法律,俾1班你唔鍾意嘅統治者管治.年少無知嘅你其實仲未知咁多住,剩係知道要讀好書,由幼稚園,小學,中學,大學一直讀上去,學啲咩唔到自己話事,總之就係要不停努力做功課同考試.10幾年順應住其他人對你嘅要求,好好醜醜終於畢到業,畢業之後就要搵到份好工.好工嘅定義係搵到銀,而唔係你鐘唔鍾意.而搵銀就係為咗供樓買樓,買到樓下1步就可以結婚生仔,組織家庭.之後繼續穩穩陣陣留喺1間公司,做個等退休或者等死嘅老屎忽.
講咗咁耐,其實都係講緊1樣嘢:公式化嘅人生.每逢農曆新年呢啲位,又見證住1班親戚有幾咁現實,每年都要提醒住你,要升職,儲錢,買樓,結婚,生仔.好啦,可能只係佢哋冇嘢講搵嘢嚟講.
每個人都有權利選擇佢條路要點行,唔應該聽其他人指指點點.畢業之後唔一定要做打工仔,唔一定要有層樓喺手,愛情長跑到最後唔一定要結婚,結咗婚都唔一定要生小朋友,人生唔一定剩係為咗搵錢.如果自己將來嘅人生一定要係買樓,結婚,生仔……咁循規蹈矩,冇癮又欠驚喜,依家死同老咗先死,其實係冇分別.
農曆新年仲有幾個禮拜先到,你仲有時間準備吓點樣面對呢個咁現實又殘酷嘅社會,同埋諗定點樣答「儲到錢買樓未?」,「幾時結婚生仔?」呢幾條難聽過粗口嘅問題.
你今日Like/Follow咗未?
Facebook Page: JJ Man
Instagram: jjman.c


text:
史
早喺一百八十萬年前
舊石器時代,法國地域已經有人住.
[1].
法國人嘅祖先就係居住喺今日嘅
意大利,
法國,
荷蘭,
德國,
萊茵河北部嘅高盧人.佢哋喺
古羅馬時代,畀羅馬政府視為野蠻人.佢哋亦都有過反抗羅馬軍團入侵嘅光榮歷史,但最後都打唔過羅馬軍團.法國同埋其他歐洲北部嘅地方最後都成為
羅馬帝國嘅領土.
而法國呢個國家出現嘅時期就係喺十世紀.當時嘅查理曼帝國開始分裂,東部領土形成德意志,中部領土形成勃艮第,而西部嘅領土就形成法蘭西.
喺十四世紀至十五世紀期間,法國同
英格蘭因為法國國王嘅繼承權嘅紛爭而爆發咗一場持續成百幾年嘅戰爭,呢場戰爭就係所謂嘅
英法百年戰爭.喺呢場戰爭嘅初期同埋中期,法國軍隊不斷失利.而英格蘭軍隊就愈戰愈勇,佔領咗大半個法國.就喺毫無希望之下,一位日後舉世皆知嘅英雄人物終於出現,佢就係
聖女貞德.貞德係一個嚟自農村嘅女仔,佢聲稱自己喺十六歲嘅時候,係村莊入面嘅一棵大樹下面見到三個
天使—聖彌額彌,聖瑪嘉烈,聖凱瑟琳.三位天使帶咗一個神諭畀佢,入面話畀貞德知,佢將要率領法國軍民趕走英格蘭軍隊.就係呢個神諭呼召之下,佢決定到當時查理王儲居住嘅地方—希農城去見查理王儲.因為只有咁樣,佢先可以得到兵權,去帶領軍隊反抗英格蘭人.最後佢成功見到查理王儲,而呢次會面嘅結果係,查理王儲容許畀一支軍隊佢,要佢帶領軍隊趕到當時畀英格蘭軍隊圍困嘅城市—
奧爾良,打一場幫奧爾良城軍民解圍嘅仗.但由於佢當時只係一個農村女子,冇錢無冇武器.所以,佢嘅馬匹,長劍,軍旗,盔甲,頭盔,侍從都係人哋出錢幫佢買.
貞德喺呢場戰爭入面亦不負所託.英格蘭軍隊本身擁有極大優勢,奧爾良呢個城市畀佢哋佔領只不過係時間問題.但係當貞德同埋佢嘅部隊只係用咗九日嘅時候,就將英格蘭人趕走.成功解除英格蘭人對奧爾良城嘅封鎖.跟住,愈來愈多本身反對貞德嘅法國將領,都轉而支持貞德,貞德支軍隊嘅人數愈來愈多.佢嘅部隊成功創出一次又一次嘅輝煌戰績.但係一四三零年五月二十三號嘅一場小戰鬥入面.貞德畀勃艮第人俘虜.勃艮第人將貞德交畀英格蘭人.英格蘭人對貞德進行一次又次一次唔公平嘅審判之後,最後對貞德作出十二條指控.一四三一年五月三十號,英格蘭人判處貞德火刑,呢場火刑喺盧昂進行.貞德就咁離世,離世嘅時候只有十九歲.但亦因為佢嘅死,激起法國人嘅鬥志.喺佢離世之後二十二年,法國人成功將英格蘭人趕出法國.
百年戰爭因為法國贏咗而結束.
十五世紀末,法國逐漸變成一個以中央集權制,君主專權制為主的國家.而十五世紀至十八世紀入面,最著名嘅法國國王就係
路易十四.呢種情況一直發展到
法國大革命期間嘅一七九二年,法蘭西第一共和國建立先至完.
法蘭西第一共和國只係運作咗幾年,
拿破崙喺一七九九年靠政變得到法國控制權,後來做埋皇帝(法蘭西第一帝國).之後法國一路擴張,差唔多吞晒成個歐洲大陸,而歐洲多國亦結盟同法國打過,直到一八一四年歐洲多國打贏法國,拿破崙被放逐,喺法國大革命冇咗江山嘅
波旁王朝復辟為止.一八一五年拿破崙捲土重來,但好快又打輸咗(
滑鐵盧戰役),並再一次被放逐,波旁王朝再一次復辟.
一八三零年,波旁王朝再次被推翻(
法國七月革命),之後嘅
七月王朝亦只係維持咗十八年,就俾法蘭西第二共和國取代.一八五二年,拿破崙個姪
Louis-Napoléon Bonaparte建立法蘭西第二帝國,一八七零年法國打輸畀
普魯士,法國第三次成為共和國.
踏入二十世紀,法國參與過兩次世界大戰,其中喺第二次世界大戰期間法國打輸畀軸心國,並分裂成德國佔領區同埋同軸心國合作嘅維希法國,直至軸心國打輸場仗.一九四九年,法國第四共和國成立,一九五八年再變成今日嘅法蘭西第五共和國.


text:
K寶賤格到極點 無恥呃老人家
版主唔好意思 搵唔到最適當發文既位置 如果發錯位敬請見諒
我姨媽同d仔女住係港島南區屋邨 佢今年60歲有輕微既精神病同埋唔識字
一直都有睇開精神專科覆診 每日都係得佢一個係屋企既
係上個禮拜有個k寶既職員洗樓洗左上佢住果個單位
問我姨媽裝唔裝k寶 我姨媽答佢已經裝左(n鬧w)既無線收費台
問可唔可以cut左個(n鬧w)轉k寶 果個人就扮幫我姨媽打(n鬧w)問
跟住唔知係邊度搵人扮(n鬧w)打番黎話已經cut左 仲叫我姨媽即刻簽2年約同埋autopay
(好似128得4個英文台,,,我姨媽唔識字 更加唔會識英文)
跟住到夜晚我姨媽d仔女 打返去先知 (n鬧w)話我姨媽根本冇打過上去取消合約
打去k寶又話 冇得取消k寶 仲話簽果陣全部有錄哂音
仲話我姨媽同佢地簽果陣已經知道哂佢地講既細節 冇得取消
依家我地打算去消委會告佢地
我覺得呢一班sales 真係無人性 為求開單連老人家,精神有問題既人都呃
三大罪狀
1 洗樓 趁d老人家得一個係屋企既時候就去呃佢地
2 為左同(n鬧w)爭生意 搵人做媒扮(n鬧w)去呃人 叫人簽多份約
3 呃老人家都唔好比d英文台佢地 冇人性到極點
希望大家睇完呢篇野之後 知道佢地d衰野 仲有大家都可以將呢篇野頂上去熱門話題
等更其他人唔好比佢呃
[ 本帖最後由 spcf3b 於 2010-2-17 10:48 PM 編輯 ]


text:
話第七代iPhone Plus係2016機皇應該無乜人反對,尤其今代相機有玩淺景深嘅人像模式同支援拍攝raw檔(dng),玩味更多更可以真正發揮感光元件真正威力,呢頭影嗰頭係電話已經執完重share埋,真正快靚正!
首先介紹下software先,現階段如果要用人像模式(玩淺景深 )係要用iOS 10.1 beta先得,而要影raw(dng)唔駛錢就可以用LR mobile,係LR入面有相機功能,雖然相對簡單但已經可以影到raw同切換雙鏡頭,跟手仲可以執埋相,唯一大問題係檔案要匯出有d難度,而再進階就要俾錢買apps如Procam4 / FiLMic Pro之類有強大拍攝功能嘅第3方軟件,可拍多種格式,有慢快門,可自訂大部分設定,最重要係匯出raw檔極易,方便用電腦處理.個人認為如果只係家庭相用LR己見已經好足夠,但想影下夜景,確保有最佳質數都係乖乖俾錢吧.
內置camera 功能算齊全,可惜影唔到raw,玩淺景深嘅人像模式要upgrade左10.1beta先會出現
LR都有拍攝功能,仲可以影raw同切換wide/tele鏡頭,但可惜欠缺手動模式加上匯出麻煩
執完嘅相係preview已見到,速度好快
執相就真係LR贏,又快又易用
到試下要俾錢嘅Procam4,淨係睇介面已經知係兩回事,基本所有設定可調校度極高
拍攝模式亦好多
重有好好玩嘅慢快門,比較可惜係佢用多相合成jpg並不是raw拍攝
Raw檔一目了然,匯出易過借火,一插線拉個電腦就搞掂
Raw編輯就麻麻地,個人覺得LR更好
用左幾日,感覺係好好玩!機能亦夠快處理得好順,又可以有淺景深,又可以影同執一機過,如果要講不足一定係cmos始終太細,節細唔夠多,暗位亦拉唔起,但整體使用感覺依然出色,去相!
iPhone 7 Plus / LR mobile / raw>jpg
後話
2016電話係我眼中已經可以正式取代dc仔,重點唔係影,係執同share,基於大家質素越來越相近,依家電話仲有得玩淺景深,而係後制同分享都有壓倒性嘅優勢,所以能預期未來電話可以完美無瑕地取代一般普通數碼相機仔,用得最多嘅先係好相機係咪?
www.facebook.com/adorbyhongkong


text:
大刀屻呢個名應該好多人都聽過,係觀音山同雞公嶺中間,因為外形似刀刃,兩邊都係懸崖,好多人都以為好難行唔敢去.但行過一次之後,就會知道其實唔難,只不過係無盡既樓梯同行極都好似未行完咁.
大刀屻我自己行過2次,第1次行係冬天得10度左右仲要好大風好大雨,第2次係夏天雖然都有小小風,但係成30度真係好焗,仲要不停落雨,兩次天氣都麻麻所以大部份相都係用電話求期影.不過建議女仔唔好學我自己一個人去,因為我呢兩次行大刀屻由上山到落山係一個行山人士都見唔到,特別我第1次行既時候成2點30先出發,落山時已經開始天黑,其實條路都幾恐怖.
(編按:以下路線係由林錦公路為起點)
去大刀屻好簡單,元朗/大埔搭64k巴士係嘉道理農場落車.然後見到呢個郵箱就行入去,沿住條路一直行好快就見到路牌,仲會見到一個漁護署嘅警告牌.
之後一路都係不停咁行樓梯上,某D梯級都幾高下,女仔可能要用多D力先上到,好快就會見到一個懸崖危險既牌,繼續行景觀就慢慢開揚,回頭望仲會見到大帽山同觀音山.
慢慢行到去山脊,就睇到前面又上又落既山脊,左邊望到雞公嶺同錦田一帶,右邊就望到林村,大埔.
突然行到去某個位就會見一個v形既位,見到應該會好氣餒,咁辛苦上到咁高,又要沿住樓梯落返去,再上返黎.過左v形位,就會見到大刀屻聞名既鐵鍊,條路突然變到好窄,仲有好多石頭,睇落好危險,但其實小心d就冇事.
繼續前行就見到大刀屻既標高柱(566米),稍微休息下就繼續出發,又上又落會行入森林,我第2次行既時候,被不知名昆蟲襲擊,跑左成1k先走得甩,跑完1k再行多陣好快就會到達北大刀屻標高柱(480米),黎到呢個位就代表都已經行左一大半路程.
繼續前行會行入密林,跟住指示牌去粉嶺火車站,路徑變做石屎路,經過箕勒仔去到一個觀景台,向前行仲會見到一個唔起眼既標高處,踏入蝴蝶山徑,沿住石屎樓梯一直落,經過涼亭,兒童遊樂場,之後見到石屎斜路繼續行,好快就會到達終點-粉嶺蓬瀛仙館.
整體黎講,大刀屻真係唔難行,但出發前請先評估自身體力,裝備,經驗及天氣.
更多:
Fitz.hk Facebook專頁
[每個人心中有座山] 香港之巔大帽山
[行完食餐好] 5大海鮮團行山路線
[全港郊遊渡輪班次] 行山郊遊唔少得 (下)
Fitz Hiking 行山
分享連結:


text:
2016年8月23日星期二
講大話,甩大牙
牙痛慘過大病,加上求醫錯失
荷包受損傷上加傷
數月前隻大牙間中有痺痛
去洗牙時,醫生話隻牙無爛
但就好鬆,加上牙腳有一裂紋
所以衹可以剝咗佢,冇其他辦法
我梗係唔想剝喇,她就說您等到痛到忍受唔到先剝喇
心有不甘,咪揾第二位醫生睇下,佢又話冇問題
衹要擦牙乾淨D,每日含鹽水就得
咁一排都冇痛,就懶理佢
最近又再痛,朋友介紹第三位醫生給我
呢位醫生又另一講法,話唔使剝
幫我做一D修補便可,比咗伍仟幾蚊佢
整完不特冇止痛,連飲水都痛
返去問佢,就又話係另一隻牙影響
要再做另一種手術,要近二萬元
哎吔,我邊揾咁多錢呀比呀
加上佢仲話成効係一半一半
2016年8月18日星期四
Taco
自從細佬搬開住之後
雖然佢地都有照舊返來食晚飯
由於食完飯又要返自已家
所以好少整納雜嘢比佢食
平時細佬返夜,好多時都會叫我去飲茶
但昨天時晴時雨,我唔想出叫佢返來食午飯
佢話求其食D得喇,唔好咁張羅
2016年8月6日星期六
失敗的南瓜千層糕
出院後,已經沒有什麼問題了
但D仔就唔比四處走動
佢地買嘢返來食就算
今日佢地去咗街喇
我百無聊賴,諗起Blog友整嘅南瓜千層糕
好得意,好靚
就學人整喇
之前買咗高Ling介紹的白菜粉
用來整中式包點好好用的
但今次唔同樣,唔知係咪轉咗包裝呢?
但公司係一模一樣喎
等緊發酵
蒸好了
唔成功,唔知乜嘢出錯
但都好鬆軟
2016年8月2日星期二
在医院渡過8號風球
星期日晚飯後,突然感到心跳得又快又亂,接着感到有点頭暈,由於星期日個個都冇返來吃飯,於是就按平安鐘,工作人員立刻替我call 白車,安撫叫我坐低放鬆,問能否開定門,並說已通知了我D仔,很快有3位消防救護員到先,做咗檢查,接着又有3位白衫救護員到,消防救護員就先走,之後上咗白車,又做一輪檢查才送去急症室,我D仔和新抱已經在急症室門口等我了,可能我有心律不正病歷,分流立即見医生,接着要上病房留院觀察,感恩唔使瞓冷巷,因見病房成條冷巷都瞓滿人,做咗很多檢查,医生话今天應可以出院,点知又掛八号風球,希望晏D好天喇,咁我就可以出院了,雖然大部份医護人員都很好,但始终在家好!
訂閱: 文章 (Atom)


text:
引用:
我估... 黑聖杯會殺左 Saber
娶個女人純粹係做個樣only, 因為人民心目中嘅王應該係個男人, 同埋應該要娶個王后 (小說入面都話從無人質疑Saber係男定女, 亦無人理會佢個樣點解一路無變, as long as 佢帶俾佢地勝利同埋做一個公正嚴明嘅王). 為左維護人民心目中理想嘅王嘅形象, 所以要一個王后.
而Lancelot 搞王后, 原本係因為見王后同個女人結左婚好lonely好慘, 又唔可以同人講, 所以好同情佢同愛上左佢
佢俾Saber發現到嘅時候好內疚, 而Lancelot 其後出走亦是圓桌騎士分裂的導火線, 佢寧願Saber懲罰佢去贖罪. 但Saber偏偏因為當佢係好朋友所以放過佢.
Lancelot一方面覺得Saber令佢心愛嘅女人痛苦, 想恨佢. 一方面又覺得自己令圓桌騎士分裂同搞王后係對唔住Saber, 亦有違騎士道, 想Saber罰佢贖罪... 但Saber最後偏偏出於友誼而放過佢, 令佢恨佢唔落. 而呢個結果反而令佢無法宣洩佢心入面嘅懊悔同怨恨, 一直痛苦落去. 所以Lancelot最後選擇左發狂成為Berserker.
只要自己唔再係騎士, 唔再有理智, 就唔需要再謹守騎士嘅精神, 唔需要再受君臣之道同友誼嘅束縛. 只需要盡情將心入面嘅憤恨,懊惱,痛苦發洩出黎就得. 所以佢一見到Saber呢個令佢痛苦嘅對象, 就非常執著咁要殺死佢.


text:
之前去過麥當奴度買新地食,估唔到買一杯 "幾蚊雞" 嘅雪糕都會送番 4 張 McCafe 嘅 coupon,而每張 coupon 仲可以買到 2 杯咖啡,即合共 8杯,嘩,一個人點飲咁多杯咖啡呀,而且又就快到期,於是我拎起 1 張後,剩低果啲就俾咗我老豆同 Lily.每張 coupon可以用半價 / 平 $8去買咖啡,既然我都未試過 McCafe 啲咖啡,趁有 coupon 就去咗試試.
呢杯係 Mocchacinno,個 waiter 一送到埋嚟,我就即刻 "依" 咗一聲,因為無諗過原來個 appearence 係同買廣告一樣,面頭用可可粉做成個 "M" 字嘜頭,以為淨係買廣告先至做成咁靚.
當你見到碟上面有包咖啡糖喺度,就梗係下意識咁立即落糖,趁佢熱緊果陣會易啲將糖攪溶,點知原來呢個動作係大錯特錯,因為杯咖啡俾我攪到好甜,唔知係因為上面啲 cream / evaporated milk 已經有甜味,定係杯咖啡一早已經加咗糖呢?所以我諗其實呢杯咖啡係已經落咗雙重糖!咖啡就當然香濃啦,不過就無乜可可味,如果再濃啲啲就更加好.飲完之後,隻杯裡面仲黏滿哂啲咖啡油.
一個禮拜後,用埋張 coupon 去試吓其他款式,今次我就 order 咗杯 Vienna,不過,個waitress 就好得意,同我有以下嘅對話:
我:「唔該,我要杯 Vienna 呀.」
佢同我講:「 Vienna下面係齋啡嚟 o架噃.」
我話:「唔緊要,佢上面有 cream 呀嘛!」
跟住佢話:「係呀,不過下面係齋啡嚟 o架噃!」
我答:「無問題 ……………………」
我心諗,妳做乜要咁強調下面係齋啡嚟,所有咖啡都係用齋啡沖出嚟 o架啦,好似想用齋啡嚟 " 凶 " 我咁,等我驚咗唔敢再 order 杯 Vienna咩,直奇怪!
由於元朗間 MacDonald 係有幾層嘅,下面果層都無哂位,我唯有上到去最頂層,於是我就同個 waitress 講,麻煩佢搵人送上樓上.坐低無幾耐,杯 Vienna 送到嚟啦,個 outlook 都唔錯,幾靚呀,我就即刻同佢影咗張大特寫:
今次見到佢無俾咖啡糖我,我就知道上面啲 cream 一定會好甜,所以我唯有破壞佢個咁靚嘅賣相,攪勻杯咖啡先至飲.不過原來啲 cream 都唔容易攪,攪咗好耐都仲係浮面,心急嘅我就唔理咁多,一啖飲落去試吓味先,果然不出我所料,啲 cream 真係好甜,同埋好凍,飲極都未飲到熱咖啡,於是就唯有狂攪,直至黑白兩色完全混合為止,當然,個賣相就………… 攪勻後杯咖啡就好飲好多,不過就俾啲 cream 整到凍哂,我一向都比較鍾情熱飲多過凍飲,所以就唔係咁鍾意.
飲飲吓,我就估到點解個 waitress 會咁強調杯 Vienna下面係齋啡啦,可能因為佢哋大部份嘅咖啡都好似上次我飲果杯 Mochaccino 咁,一早已經落好哂糖同奶,而呢杯 Vienna 除咗面頭啲 cream 外,下面啲咖啡就真係乜都無落,名符其實係齋啡,我諗佢都係盡責咁提醒吓我.


text:
7 JUNE 2011 (TUE)
經過依幾日帶小小豬去玩,都發覺佢比較怕羞(定係細膽),一出街就咁唔多出聲又冇乜表情,同佢點玩都係傻豬豬咁,但一返屋企就即刻精神晒,所以都要關注吓佢依個情況.
所以我地都決定多啲帶小小豬出街玩,等佢見多啲人見事,希望可以解決依個問題.(其實我地都算多帶佢出街,不過都唔知點解會係咁)
今日放工返到小豬媽屋企,見個天氣都算幾好,又唔算太熱,加上LULU妹今日又放早,所以我地就落樓下公園仔玩啦!小小豬個狀態都幾好,都算幾肯玩,仲間唔中有啲笑樣添~
唔知點解佢好鐘意玩個呔盤,LULU妹抱住佢玩左好耐,係走時都唔肯放手,真係勁笑呀~
係公園入邊都有好幾位小朋友玩緊,又玩車仔又玩波波,小小豬都好似好鐘意咁不停望住佢地,尤其有個小朋友同佢媽咪玩緊足泡泡,小小豬睇到勁開心,仲追住啲波波嚟遠添.
就係依個時候,LULU妹幫我影左依張相,雖然影到我肥左啲啲,不過真係超鐘意,睇吓小小豬笑得幾甜~
最後我地仲玩拋豬仔遊戲添~
我地玩左半個鐘左右,小小豬都已經玩到成身汗,所以我地就返屋企洗白白啦!
睇小小豬今日嘅表現都幾好,所以我地會多啲帶佢落公園仔玩(下次仲可以帶埋車車添),等佢見識多啲,起碼唔好驚驚青青嘛!